ส่วนที่ 2

การจัดการและการกำกับดูแลกิจการ

7. ข้อมูลหลักทรัพย์และผู้ถือหุ้น

1.  
2.  
3.  
4.  
5.  

7.1 หลักทรัพย์ของบริษัท

บริษัท ผลิตไฟฟ้าราชบุรีโฮลดิ้ง จำกัด (มหาชน) มีทุนจดทะเบียนที่ชำระเต็มมูลค่าแล้ว
จำนวนรวมทั้งสิ้น 14,500 ล้านบาท ซึ่งเป็นหุ้นสามัญที่ชำระแล้วจำนวน 1,450 ล้านหุ้น
มูลค่าที่ตราไว้หุ้นละ 10 บาท

7.2 หุ้นกู้ของบริษัทย่อย

  1. เมื่อวันที่ 31 มีนาคม 2554 บริษัท ผลิตไฟฟ้าราชบุรี จำกัด (บริษัทย่อยหลัก)
  ได้ดำเนินการออกหุ้นกู้ชนิดระบุชื่อ ผู้ถือ ไม่ด้อยสิทธิ ไม่มีประกัน และไม่มีผู้แทนผู้ถือหุ้นกู้ จำนวน
  13 ชุด มูลค่ารวมไม่เกิน 13,286,000,000 บาท โดยหุ้นกู้ดังกล่าวได้ครบกำหนดไถ่ถอนในปี
  2555 มูลค่ารวม 3,663,300,000 บาท และครบกำหนดไถ่ถอนระหว่างปี 2556 มูลค่ารวม
  3,939,900,000 บาท ซึ่ง ณ วันที่ 31 ธันวาคม 2556 มีหุ้นกู้ที่ยังไม่ครบกำหนดไถ่ถอน จำนวน
  5 ชุด มูลค่ารวม 5,682,800,000 บาท โดยมีรายละเอียด ดังนี้

  (1) หุ้นกู้ไม่มีประกัน บริษัท ผลิตไฟฟ้าราชบุรี จำกัด ครั้งที่ 1/2554 ชุดที่ 8
  ครบกำหนดไถ่ถอนปี พ.ศ. 2557 มีรายละเอียด ดังนี้

  ------------------------------------------------------------------------
  ประเภทหุ้นกู้                :   หุ้นกู้ชนิดระบุชื่อผู้ถือ ไม่ด้อยสิทธิ ไม่มีประกัน
                               และไม่มีผู้แทนผู้ถือหุ้นกู้
  ------------------------ --- -------------------------------------------
  อายุหุ้นกู้                   :   3 ปี

  มูลค่ารวมของหุ้นกู้ที่เสนอขาย    :   1,210,600,000 บาท

  จำนวนหุ้นกู้ที่เสนอขาย         :   1,210,600 หน่วย

  มูลค่าที่ตราไว้ต่อหน่วย         :   1,000 บาท

  ราคาที่เสนอขายต่อหน่วย       :   1,000 บาท

  วันที่ออกหุ้นกู้                :   31 มีนาคม 2554

  วันที่ครบกำหนดไถ่ถอน         :   31 มีนาคม 2557

  อัตราดอกเบี้ยและกำหนดเวลา   :   อัตราคงที่ ร้อยละ 3.710 ต่อปีตลอดอายุของหุ้นกู้

  ชำระดอกเบี้ย               :   ชำระทุก 6 เดือน โดยจะชำระในวันที่ 31 มีนาคม และ
                               30 กันยายนของทุกปี ตลอดอายุของหุ้นกู้
                               โดยเริ่มชำระงวดแรกในวันที่ 30 กันยายนยน 2554
                               และชำระดอกเบี้ยงวดสุดท้ายในวันครบกำหนดไถ่ถอนหุ้นกู้

  กำหนดเวลาชำระคืนเงินต้น     :   ชำระคืนเงินต้นทั้งจำนวนในวันครบกำหนดไถ่ถอนหุ้นกู้

  จำนวนคงเหลือของหุ้นกู้        :   1,210,600 หน่วย (ณ วันที่ 31 ธันวาคม 2556)

  มูลค่าคงเหลือของหุ้นกู้         :   1,210,600,000 บาท (ณ วันที่ 31 ธันวาคม 2556)

  การจัดอันดับความน่าเชื่อถือ     :   AA (ทริสเรทติ้ง)
  ------------------------------------------------------------------------

(2) หุ้นกู้ไม่มีประกัน บริษัท ผลิตไฟฟ้าราชบุรี จำกัด ครั้งที่ 1/2554 ชุดที่ 9 ครบกำหนดไถ่ถอนปี
พ.ศ. 2557 มีรายละเอียด ดังนี้

  -------------------------------------------------------------------------
  ประเภทหุ้นกู้                :   หุ้นกู้ชนิดระบุชื่อผู้ถือ ไม่ด้อยสิทธิ ไม่มีประกัน
                               และไม่มีผู้แทนผู้ถือหุ้นกู้
  ------------------------ --- --------------------------------------------
  อายุหุ้นกู้                   :   ประมาณ 3 ปี 3 เดือน

  มูลค่ารวมของหุ้นกู้ที่เสนอขาย    :   1,271,300,000 บาท

  จำนวนหุ้นกู้ที่เสนอขาย         :   1,271,300 หน่วย

  มูลค่าที่ตราไว้ต่อหน่วย         :   1,000 บาท

  ราคาที่เสนอขายต่อหน่วย       :   1,000 บาท

  วันที่ออกหุ้นกู้                :   31 มีนาคม 2554

  วันที่ครบกำหนดไถ่ถอน         :   30 มิถุนายน 2557

  อัตราดอกเบี้ยและกำหนดเวลา   :   อัตราคงที่ ร้อยละ 3.765 ต่อปีตลอดอายุของหุ้นกู้

  ชำระดอกเบี้ย               :   ชำระทุก 6 เดือน โดยจะชำระในวันที่ 30 มิถุนายน และ
                               31 ธันวาคมของ ทุกปี ตลอดอายุของหุ้นกู้
                               โดยเริ่มชำระงวดแรกในวันที่ 30 มิถุนายน 2554
                               และชำระดอกเบี้ยงวดสุดท้ายในวันครบกำหนดไถ่ถอนหุ้นกู้

  กำหนดเวลาชำระคืนเงินต้น     :   ชำระคืนเงินต้นทั้งจำนวนในวันครบกำหนดไถ่ถอนหุ้นกู้

  จำนวนคงเหลือของหุ้นกู้        :   1,271,300 หน่วย (ณ วันที่ 31 ธันวาคม 2556)

  มูลค่าคงเหลือของหุ้นกู้         :   1,271,300,000 บาท (ณ วันที่ 31 ธันวาคม 2556)

  การจัดอันดับความน่าเชื่อถือ     :   AA (ทริสเรทติ้ง)
  -------------------------------------------------------------------------

(3) หุ้นกู้ไม่มีประกัน บริษัท ผลิตไฟฟ้าราชบุรี จำกัด ครั้งที่ 1/2554 ชุดที่ 10 ครบกำหนดไถ่ถอนปี
พ.ศ. 2557 มีรายละเอียด ดังนี้

  ------------------------------------------------------------------------
  ประเภทหุ้นกู้                :   หุ้นกู้ชนิดระบุชื่อผู้ถือ ไม่ด้อยสิทธิ ไม่มีประกัน
                               และไม่มีผู้แทนผู้ถือหุ้นกู้
  ------------------------ --- -------------------------------------------
  อายุหุ้นกู้                   :   ประมาณ 3 ปี 6 เดือน

  มูลค่ารวมของหุ้นกู้ที่เสนอขาย    :   1,557,600,000 บาท

  จำนวนหุ้นกู้ที่เสนอขาย         :   1,557,600 หน่วย

  มูลค่าที่ตราไว้ต่อหน่วย         :   1,000 บาท

  ราคาที่เสนอขายต่อหน่วย       :   1,000 บาท

  วันที่ออกหุ้นกู้                :   31 มีนาคม 2554

  วันที่ครบกำหนดไถ่ถอน         :   30 กันยายน 2557

  อัตราดอกเบี้ยและกำหนดเวลา   :   อัตราคงที่ ร้อยละ 3.825 ต่อปีตลอดอายุของหุ้นกู้

  ชำระดอกเบี้ย               :   ชำระทุก 6 เดือน โดยจะชำระในวันที่ 31 มีนาคม และ
                               30 กันยายนของทุกปี ตลอดอายุของหุ้นกู้
                               โดยเริ่มชำระงวดแรกในวันที่ 30 กันยายน 2554
                               และชำระดอกเบี้ยงวดสุดท้ายในวันครบกำหนดไถ่ถอนหุ้นกู้

  กำหนดเวลาชำระคืนเงินต้น     :   ชำระคืนเงินต้นทั้งจำนวนในวันครบกำหนดไถ่ถอนหุ้นกู้

  จำนวนคงเหลือของหุ้นกู้        :   1,557,600 หน่วย (ณ วันที่ 31 ธันวาคม 2556)

  มูลค่าคงเหลือของหุ้นกู้         :   1,557,600,000 บาท (ณ วันที่ 31 ธันวาคม 2556)

  การจัดอันดับความน่าเชื่อถือ     :   AA (ทริสเรทติ้ง)
  ------------------------------------------------------------------------

(4) หุ้นกู้ไม่มีประกัน บริษัท ผลิตไฟฟ้าราชบุรี จำกัด ครั้งที่ 1/2554 ชุดที่ 11 ครบกำหนดไถ่ถอนปี
พ.ศ. 2557 มีรายละเอียด ดังนี้

  ------------------------------------------------------------------------
  ประเภทหุ้นกู้                :   หุ้นกู้ชนิดระบุชื่อผู้ถือ ไม่ด้อยสิทธิ ไม่มีประกัน
                               และไม่มีผู้แทนผู้ถือหุ้นกู้
  ------------------------ --- -------------------------------------------
  อายุหุ้นกู้                   :   ประมาณ 3 ปี 9 เดือน

  มูลค่ารวมของหุ้นกู้ที่เสนอขาย    :   921,900,000 บาท

  จำนวนหุ้นกู้ที่เสนอขาย         :   921,900 หน่วย

  มูลค่าที่ตราไว้ต่อหน่วย         :   1,000 บาท

  ราคาที่เสนอขายต่อหน่วย       :   1,000 บาท

  วันที่ออกหุ้นกู้                :   31 มีนาคม 2554

  วันที่ครบกำหนดไถ่ถอน         :   31 ธันวาคม 2557

  อัตราดอกเบี้ยและกำหนดเวลา   :   อัตราคงที่ ร้อยละ 3.880 ต่อปีตลอดอายุของหุ้นกู้

  ชำระดอกเบี้ย               :   ชำระทุก 6 เดือน โดยจะชำระในวันที่ 30 มิถุนายน และ
                               31 ธันวาคมของทุกปี ตลอดอายุของหุ้นกู้
                               โดยเริ่มชำระงวดแรกในวันที่ 30 มิถุนายน 2554
                               และชำระดอกเบี้ยงวดสุดท้ายในวันครบกำหนดไถ่ถอนหุ้นกู้

  กำหนดเวลาชำระคืนเงินต้น     :   ชำระคืนเงินต้นทั้งจำนวนในวันครบกำหนดไถ่ถอนหุ้นกู้

  จำนวนคงเหลือของหุ้นกู้        :   921,900 หน่วย (ณ วันที่ 31 ธันวาคม 2556)

  มูลค่าคงเหลือของหุ้นกู้         :   921,900,000 บาท (ณ วันที่ 31 ธันวาคม 2556)

  การจัดอันดับความน่าเชื่อถือ     :   AA (ทริสเรทติ้ง)
  ------------------------------------------------------------------------

(5) หุ้นกู้ไม่มีประกัน บริษัท ผลิตไฟฟ้าราชบุรี จำกัด ครั้งที่ 1/2554 ชุดที่ 12 ครบกำหนดไถ่ถอนปี
พ.ศ. 2558 มีรายละเอียด ดังนี้

  ------------------------------------------------------------------------
  ประเภทหุ้นกู้                :   หุ้นกู้ชนิดระบุชื่อผู้ถือ ไม่ด้อยสิทธิ ไม่มีประกัน
                               และไม่มีผู้แทนผู้ถือหุ้นกู้
  ------------------------ --- -------------------------------------------
  อายุหุ้นกู้                   :   4 ปี

  มูลค่ารวมของหุ้นกู้ที่เสนอขาย    :   721,400,000 บาท

  จำนวนหุ้นกู้ที่เสนอขาย         :   721,400 หน่วย

  มูลค่าที่ตราไว้ต่อหน่วย         :   1,000 บาท

  ราคาที่เสนอขายต่อหน่วย       :   1,000 บาท

  วันที่ออกหุ้นกู้                :   31 มีนาคม 2554

  วันที่ครบกำหนดไถ่ถอน         :   31 มีนาคม 2558

  อัตราดอกเบี้ยและกำหนดเวลา   :   อัตราคงที่ ร้อยละ 3.940 ต่อปีตลอดอายุของหุ้นกู้

  ชำระดอกเบี้ย               :   ชำระทุก 6 เดือน โดยจะชำระในวันที่ 31 มีนาคม และ
                               30 กันยายนของทุกปี ตลอดอายุของหุ้นกู้
                               โดยเริ่มชำระงวดแรกในวันที่ 30 กันยายน 2554
                               และชำระดอกเบี้ยงวดสุดท้ายในวันครบกำหนดไถ่ถอนหุ้นกู้

  กำหนดเวลาชำระคืนเงินต้น     :   ชำระคืนเงินต้นทั้งจำนวนในวันครบกำหนดไถ่ถอนหุ้นกู้

  จำนวนคงเหลือของหุ้นกู้        :   721,400 หน่วย (ณ วันที่ 31 ธันวาคม 2556)

  มูลค่าคงเหลือของหุ้นกู้         :   721,400,000 บาท (ณ วันที่ 31 ธันวาคม 2556)

  การจัดอันดับความน่าเชื่อถือ     :   AA (ทริสเรทติ้ง)
  ------------------------------------------------------------------------

2. เมื่อวันที่ 24 สิงหาคม 2554 บริษัท อาร์เอช อินเตอร์เนชั่นแนล (สิงค์โปร์) คอร์ปอเรชั่น
จำกัด (บริษัทย่อย)ได้ดำเนินการออกหุ้นกู้สกุลเงินเยน ไม่ด้อยสิทธิ และไม่มีประกัน
ให้กับนักลงทุนต่างประเทศ มูลค่ารวม 15,000,000,000 เยน ครบกำหนดไถ่ถอนปี พ.ศ. 2569
โดยมีบริษัทฯ เป็นผู้ค้ำประกันหุ้นกู้ทั้งจำนวน มีรายละเอียด ดังนี้

  ------------------------------------------------------------------------
  ประเภทหุ้นกู้                :   หุ้นกู้ชนิดไม่ด้อยสิทธิ และไม่มีประกัน
  ------------------------ --- -------------------------------------------
  อายุหุ้นกู้                   :   15 ปี

  มูลค่ารวมของหุ้นกู้ที่เสนอขาย    :   15,000,000,000 เยน

  วันที่ออกหุ้นกู้                :   24 สิงหาคม 2554

  วันที่ครบกำหนดไถ่ถอน         :   24 สิงหาคม 2569

  อัตราดอกเบี้ยและกำหนดเวลา   :   อัตราคงที่ ร้อยละ 2.720 ต่อปีตลอดอายุของหุ้นกู้

  ชำระดอกเบี้ย               :   ชำระทุก 6 เดือน โดยจะชำระดอกเบี้ยเป็นสกุลเงินเยน
                               ในวันที่ 24 กุมภาพันธ์ และ 24 สิงหาคมของทุกปี
                               ตลอดอายุของหุ้นกู้ โดยจะเริ่มชำระงวดแรกในวันที่ 24
                               สิงหาคม 2555
                               และชำระดอกเบี้ยงวดสุดท้ายในวันครบกำหนดไถ่ถอนหุ้นกู้

  กำหนดเวลาชำระคืนเงินต้น     :   ชำระคืนเงินต้นทั้งจำนวนในวันครบกำหนดไถ่ถอนหุ้นกู้

  มูลค่าคงเหลือของหุ้นกู้         :   15,000,000,000 เยน (ณ วันที่ 31 ธันวาคม 2556)

  การจัดอันดับความน่าเชื่อถือ     :   BBB (Standard & Poor’s )
  ------------------------------------------------------------------------

7.3 ผู้ถือหุ้น

[]

[]

[]

7.4 นโยบายการจ่ายเงินปันผล

บริษัทฯ มีนโยบายจ่ายเงินปันผลในอัตราไม่น้อยกว่าร้อยละ 40
ของกำไรตามงบการเงินรวมหลังจากหักเงินทุนสำรองตามกฎหมายและเงินทุนสำรองตามกฎหมาย
และเงินทุนสำรองอื่นๆ อย่างไรก็ตาม
การจ่ายเงินปันผลดังกล่าวจะต้องขึ้นอยู่กับกระแสเงินสดของบริษัทฯ ด้วย

การจ่ายเงินปันผลของบริษัทฯ มีรายละเอียด ดังนี้

+--------+---------+---------+---------+---------+---------+---------+
| ประจำปี | กำไร    | กำ      | ร้อยละ   | เงิน     | จำนวนหุ้น | เงินป    |
|        | (       | ไรหลังหัก | การจ่าย  | ปันผลจ่าย | (ล้านหุ้น) | ันผลต่อหุ้น |
|        | ล้านบาท) | สำรองตา | เงินปันผล | (       |         | (บาท)   |
|        |         | มกฎหมาย |         | ล้านบาท) |         |         |
|        |         |         |         |         |         |         |
|        |         | (       |         |         |         |         |
|        |         | ล้านบาท) |         |         |         |         |
|        |         | ^(/1)   |         |         |         |         |
+--------+---------+---------+---------+---------+---------+---------+
| 2544   | 3,060   | 2,907   | 49.9    | 1,450   | 1,450   | 1.00    |
+--------+---------+---------+---------+---------+---------+---------+
| 2545   | 4,729   | 4,492   | 48.4    | 2,175   | 1,450   | 1.50    |
+--------+---------+---------+---------+---------+---------+---------+
| 2546   | 5,424   | 5,153   | 49.2    | 2,537   | 1,450   | 1.75    |
+--------+---------+---------+---------+---------+---------+---------+
| 2547   | 6,487   | 6,162   | 47.1    | 2,900   | 1,450   | 2.00    |
+--------+---------+---------+---------+---------+---------+---------+
| 2548   | 6,066   | 5,763   | 50.3    | 2,900   | 1,450   | 2.00    |
+--------+---------+---------+---------+---------+---------+---------+
| 2549   | 6,106   | 5,955   | 51.1    | 3,045   | 1,450   | 2.10    |
+--------+---------+---------+---------+---------+---------+---------+
| 2550   | 5,829   | 5,829   | 52.2    | 3,045   | 1,450   | 2.10    |
+--------+---------+---------+---------+---------+---------+---------+
| 2551   | 6,493   | 6,493   | 49.1    | 3,190   | 1,450   | 2.20    |
+--------+---------+---------+---------+---------+---------+---------+
| 2552   | 6,740   | 6,740   | 48.4    | 3,263   | 1,450   | 2.25    |
+--------+---------+---------+---------+---------+---------+---------+
| 2553   | 5,226   | 5,226   | 62.4    | 3,263   | 1,450   | 2.25    |
+--------+---------+---------+---------+---------+---------+---------+
| 2554   | 4,849   | 4,849   | 67.3    | 3,263   | 1,450   | 2.25    |
+--------+---------+---------+---------+---------+---------+---------+
| 2555   | 7,726   | 7,726   | 42.6    | 3,263   | 1,450   | 2.27    |
+--------+---------+---------+---------+---------+---------+---------+
| 2556   | 6,187   | 6,187   | 53.2    | 3,292   | 1,450   | 2.      |
|        |         |         |         |         |         | 27^(/2) |
+--------+---------+---------+---------+---------+---------+---------+

หมายเหตุ

^(/1) บริษัทฯ จะต้องหักเงินทุนสำรองตามกฎหมายไม่น้อยกว่าร้อยละ 5 ของกำไรประจำปี
จนกว่าทุนสำรองนี้จะมีจำนวนไม่น้อยกว่าร้อยละ 10 ของทุนจดทะเบียน คิดเป็นเงินจำนวน 1,450
ล้านบาท ทั้งนี้ บริษัทฯ ได้หักเงินทุนสำรองตามกฎหมายครบเต็มจำนวนแล้วตั้งแต่ปี 2549

^(/2) เป็นวาระเสนอผู้ถือหุ้นพิจารณาในการประชุมสามัญผู้ถือหุ้นประจำปี 2557 ในวันที่ 28
มีนาคม 2557 ทั้งนี้ บริษัทฯ ได้จ่ายเงินปันผลระหว่างกาลสำหรับผลการดำเนินงานงวด 6
เดือนแรกของปี 2556 (งวดเดือนมกราคม - มิถุนายน 2556) ให้แก่ผู้ถือหุ้นในอัตราหุ้นละ 1.10
บาท เมื่อวันที่ 18 กันยายน 2556

สำหรับบริษัท ผลิตไฟฟ้าราชบุรี จำกัด ซึ่งเป็นบริษัทย่อยหลัก มีนโยบายจ่ายเงินปันผลให้กับบริษัทฯ
ในอัตรา ร้อยละ 100 ของกำไรหลังจากหักเงินทุนสำรองตามกฎหมายและเงินทุนสำรองอื่นๆ

8. โครงสร้างการจัดการ

8.1 องค์ประกอบของคณะกรรมการ

บริษัทฯ กำหนดให้มีกรรมการจำนวนไม่น้อยกว่า 7 คน และไม่เกินกว่า 15 คน
ให้มีกรรมการที่เป็นผู้บริหารได้ไม่เกินหนึ่งในสามของจำนวนกรรมการทั้งหมด
ให้มีกรรมการอิสระจำนวนไม่น้อยกว่าหนึ่งในสามของจำนวนกรรมการทั้งหมด และอย่างน้อย 3 คน
กรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
ประธานกรรมการต้องเป็นกรรมการที่ไม่เป็นผู้บริหาร
และไม่ใช่บุคคลเดียวกับกรรมการผู้จัดการใหญ่ซึ่งเป็นผู้บริหารสูงสุด
และประธานกรรมการและกรรมการผู้จัดการใหญ่เลือกตั้งจากกรรมการโดยที่ประชุมผู้ถือหุ้นหรือคณะกรรมการฯ
ทั้งนี้
เพื่อประสิทธิภาพและประสิทธิผลในการปฏิบัติหน้าที่กำกับดูแลและตรวจสอบการบริหารและดำเนินงาน
การถ่วงดุลอำนาจ รวมทั้งให้การปฏิบัติมีความสอดคล้องกับข้อกำหนดที่บังคับใช้

คุณสมบัติของกรรมการ

กรรมการบริษัทฯ ต้องไม่มีลักษณะต้องห้ามตามที่กฎหมายกำหนด
ซึ่งรวมถึงไม่เป็นบุคคลล้มละลายไม่เป็นบุคคลไร้ความสามารถหรือเสมือนไร้ความสามารถ
ไม่เคยได้รับโทษจำคุกโดยคำพิพากษาถึงที่สุดให้จำคุกในความผิดเกี่ยวกับทรัพย์ที่ได้กระทำโดยทุจริต
ไม่เคยถูกลงโทษไล่ออก หรือปลดออกจากราชการหรือองค์กร หรือหน่วยงานของรัฐ หรือเอกชน
ฐานทุจริตต่อหน้าที่ ไม่เคยถูกถอดถอนจากการเป็นกรรมการ ผู้จัดการ พนักงาน
หรือผู้มีอำนาจในการจัดการของหน่วยงานอื่น ไม่เป็นข้าราชการการเมือง สมาชิกสภาผู้แทนราษฎร
สมาชิกวุฒิสภา สมาชิกสภาท้องถิ่น หรือผู้บริหารท้องถิ่น มีคุณวุฒิทางการศึกษา
ประสบการณ์ในการทำงาน หรือคุณสมบัติอื่น ทั้งนี้ ตามที่บริษัทฯ กำหนด
ต้องอุทิศเวลาอย่างเพียงพอและทุ่มเทความสามารถอย่างเต็มที่เพื่อประโยชน์สูงสุดของบริษัทฯ
โดยถือเป็นหน้าที่และพร้อมที่จะเข้าร่วมการประชุมของบริษัทฯ อย่างสม่ำเสมอ

ในช่วงเวลาที่ดำรงตำแหน่งกรรมการของบริษัทฯ
ให้ดำรงตำแหน่งกรรมการในบริษัทจดทะเบียนไม่เกิน 3 แห่ง
และกรรมการต้องไม่กระทำการใดอันมีลักษณะเป็นการเข้าไปบริหารหรือจัดการใดๆ ในบริษัทฯ
ในลักษณะที่มีผลบั่นทอนผลประโยชน์ของบริษัทฯ หรือเอื้อประโยชน์ให้บุคคลหรือนิติบุคคลใดๆ
ไม่ว่าจะทำเพื่อประโยชน์ของตนเองหรือผู้อื่น

การแต่งตั้งและวาระการดำรงตำแหน่งของกรรมการ

กรรมการได้รับการเลือกตั้งจากที่ประชุมผู้ถือหุ้นในการประชุมสามัญผู้ถือหุ้น
โดยในการประชุมสามัญผู้ถือหุ้นทุกครั้ง
ให้กรรมการออกจากตำแหน่งหนึ่งในสามของจำนวนกรรมการทั้งคณะ
กรรมการคนที่อยู่ในตำแหน่งนานที่สุดเป็นผู้ออกจากตำแหน่งตามวาระ
และกรรมการซึ่งพ้นจากตำแหน่งตามวาระอาจได้รับเลือกตั้งเข้าดำรงตำแหน่งใหม่ได้
ในกรณีที่กรรมการพ้นจากตำแหน่งเพราะเหตุอื่นนอกจากถึงคราวออกตามวาระ ให้คณะกรรมการฯ
พิจารณาเลือกบุคคลเข้าเป็นกรรมการแทนได้
โดยบุคคลดังกล่าวจะอยู่ในตำแหน่งกรรมการได้เท่าวาระที่ยังเหลืออยู่ของกรรมการที่ตนแทน
กรรมการอยู่ในตำแหน่งติดต่อกันได้ไม่เกิน 3 วาระ และมีอายุไม่เกิน 72 ปีบริบูรณ์
โดยกรรมการอิสระให้อยู่ในตำแหน่งติดต่อกันได้ไม่เกิน 2 วาระ หรือไม่เกิน 6 ปี

ความเป็นอิสระของประธานกรรมการ

ประธานกรรมการเป็นกรรมการที่ไม่ได้เป็นผู้บริหาร
และแม้ว่าประธานกรรมการจะเป็นตัวแทนของผู้ถือหุ้นรายใหญ่ คือ กฟผ. ซึ่งถือหุ้นร้อยละ 45
ของจำนวนหุ้นทั้งหมดของบริษัทฯ แต่คณะกรรมการของบริษัทฯ ประกอบด้วยกรรมการอิสระจำนวน 8
คน ซึ่งคิดเป็นจำนวนมากกว่าหนึ่งในสามของจำนวนกรรมการทั้งหมด
จึงสามารถมั่นใจได้ว่ากรรมการได้มีการปฏิบัติหน้าที่ในฐานะตัวแทนผู้ถือหุ้น
มีการถ่วงดุลและสอบทานที่เหมาะสม
ประธานกรรมการได้ปฏิบัติหน้าที่การเป็นประธานอย่างเป็นอิสระ
ไม่ครอบงำหรือชี้นำความคิดในระหว่างการอภิปรายและส่งเสริมให้กรรมการทุกคนได้มีโอกาสร่วมอภิปรายและแสดงความคิดเห็นอย่างเต็มที่
โดยให้เวลาอย่างเพียงพอและเหมาะสม เพื่อให้ได้มติที่ประชุมในการพิจารณาตัดสินใจเรื่องต่างๆ

การแยกตำแหน่งประธานกรรมการและกรรมการผู้จัดการใหญ่

ประธานกรรมการไม่ใช่บุคคลเดียวกับกรรมการผู้จัดการใหญ่และไม่มีความสัมพันธ์ใดๆ กับฝ่ายบริหาร
มีการแบ่งแยกตำแหน่งของประธานกรรมการและกรรมการผู้จัดการใหญ่ออกจากกันก่อให้เกิดการถ่วงดุลอำนาจที่เหมาะสม
ไม่ให้คนใดคนหนึ่งมีอำนาจโดยไม่จำกัด
และมีการกำหนดอำนาจหน้าที่และความรับผิดชอบแตกต่างกันอย่างชัดเจน
โดยประธานกรรมการเป็นผู้นำและมีส่วนสำคัญในการตัดสินใจเรื่องนโยบายของบริษัทฯ
อันเป็นผลมาจากการประชุมคณะกรรมการฯ
ที่ได้พิจารณาและกำหนดเป้าหมายทางธุรกิจร่วมกับฝ่ายบริหาร เป็นผู้นำประชุมคณะกรรมการฯ
ให้มีประสิทธิภาพและประสิทธิผล
โดยการสนับสนุนให้กรรมการทุกคนได้มีส่วนร่วมในการประชุมและแสดงความเห็นอย่างเป็นอิสระ
ให้การสนับสนุนและคำแนะนำในการดำเนินธุรกิจของฝ่ายบริหารผ่านทางกรรมการผู้จัดการใหญ่อย่างสม่ำเสมอ
โดยไม่ก้าวก่ายในงานประจำอันเป็นภาระความรับผิดชอบของฝ่ายบริหาร
ในขณะที่กรรมการผู้จัดการใหญ่เป็นกรรมการที่เป็นผู้บริหารเพียงคนเดียวของบริษัทฯ
เป็นเจ้าหน้าที่สูงสุดของฝ่ายบริหารของบริษัท

การดำรงตำแหน่งกรรมการในบริษัทอื่น

ไม่มีกรรมการรายใดของบริษัทฯ ที่ดำรงตำแหน่งในบริษัทจดทะเบียนเกินกว่า 3 บริษัท
ซึ่งเป็นหลักการที่คณะกรรมการฯ เห็นชอบให้กำหนดขึ้นโดยสอดคล้องกับข้อเสนอแนะของ ตลท.
เพื่อประสิทธิภาพและการอุทิศเวลาในการปฏิบัติหน้าที่ในฐานะกรรมการของบริษัทฯ

คณะกรรมการฯ
ได้พิจารณาให้ความเห็นชอบการเสนอชื่อบุคคลไปเป็นกรรมการและผู้บริหารในบริษัทย่อยและบริษัทร่วมทุนของบริษัทฯ
โดยพัฒนาความรู้ความสามารถและภาระหน้าที่ความรับผิดชอบและความจำเป็นในการกำกับดูแลการบริหารจัดการเพื่อให้การดำเนินงานสอดคล้องกับนโยบายและเป้าหมายการลงทุนของบริษัทฯ

คณะกรรมการฯ ได้กำหนดระเบียบว่าด้วยหลักเกณฑ์การกำกับดูแลบริษัทย่อย
บริษัทในเครือและบริษัทร่วมทุน ประกอบด้วยหลักเกณฑ์การแต่งตั้งและหน้าที่ของผู้แทนของบริษัทฯ
ที่ได้รับมอบหมายให้เป็นกรรมการและผู้ถือหุ้นในกิจการที่บริษัทฯ เข้าลงทุนไว้อย่างชัดเจน
เพื่อถ่ายทอดนโยบายของคณะกรรมการฯ และรายงานการดำเนินงานของกิจการเหล่านั้น

8.2 อำนาจหน้าที่ของคณะกรรมการ

คณะกรรมการฯ ในฐานะตัวแทนของผู้ถือหุ้น เป็นผู้รับผิดชอบจัดการกิจการทั้งหลายทั้งปวงของบริษัทฯ
ให้เป็นไปตามกฎหมาย วัตถุประสงค์ ข้อบังคับ และมติที่ประชุมผู้ถือหุ้น และมีอำนาจกระทำการใดๆ
ตามที่ระบุไว้ไนหนังสือบริคณห์สนธิหรือที่เกี่ยวข้องกับการดังกล่าว มีบทบาท หน้าที่
และความรับผิดชอบในการดำเนินกิจการของบริษัทฯ ด้วยความซื่อสัตย์สุจริต
และพึงหลีกเลี่ยงปัญหาในเรื่องของความขัดแย้งทางผลประโยชน์
เพื่อระมัดระวังรักษาผลประโยชน์ขององค์กรโดยรวม
โดยไม่จำกัดอยู่แต่เฉพาะผู้ถือหุ้นกลุ่มใดหรือรายใด ทั้งนี้
หน้าที่และความรับผิดชอบของคณะกรรมการฯ ครอบคลุมเรื่องต่างๆ ได้แก่ การกำหนดนโยบาย
กลยุทธ์ แผนธุรกิจ และงบประมาณ การติดตามการปฏิบัติของฝ่ายบริหาร
โดยเปรียบเทียบกับเป้าหมายและประมาณการอย่างน้อยไตรมาสละครั้ง การบริหารทรัพยากรบุคคล
รวมถึงการแต่งตั้งและหรือถอดถอนกรรมการและผู้บริหารระดับสูง
การประเมินผลการปฏิบัติงานโดยเปรียบเทียบกับเป้าหมายที่กำหนดร่วมกันไว้ที่เชื่อมโยงกับค่าตอบแทนของบริษัทฯ
การดูแลความครบถ้วนสมบูรณ์ของการปฏิบัติให้สอดคล้องกับข้อกำหนดที่บังคับใช้
จรรยาบรรณทางธุรกิจ และหลักการกำกับดูแลกิจการที่ดี
โดยเน้นเรื่องระบบการควบคุมภายในที่มีประสิทธิภาพและพอเพียง
การสื่อสารกับผู้มีส่วนได้เสียของบริษัทฯ และสาธารณชน
โดยจัดให้มีระบบการสื่อสารที่เหมาะสมและมีประสิทธิภาพ
การจัดตั้งและกำหนดบทบาทหน้าที่ของคณะกรรมการชุดย่อย
รวมถึงการประเมินผลการปฏิบัติงานของคณะกรรมการฯ
ซึ่งกำหนดให้มีการประเมินผลการปฏิบัติงานตนเองเป็นประจำทุกปี

8.3 คณะกรรมการบริษัทฯ

ณ วันที่ 31 ธันวาคม 2556 คณะกรรมการบริษัท ผลิตไฟฟ้าราชบุรีโฮลดิ้ง จำกัด (มหาชน)
ประกอบด้วย กรรมการจำนวน 15 คน ดังนี้

1.  นายคุรุจิต นาครทรรพ ประธานกรรมการ และประธานกรรมการกลั่นกรองการลงทุน

2.  นายตระกูล วินิจนัยภาค กรรมการประธานกรรมการทรัพยากรบุคคลและกำหนด
    ค่าตอบแทนและกรรมการกลั่นกรองการลงุทน

3.  เรืออากาศเอกศิริเดช จุลเปมะ กรรมการอิสระ และประธานกรรมการตรวจสอบ

4.  พลตำรวจโทถาวร จันทร์ยิ้ม กรรมการอิสระ และประธานกรรมการบริหารความเสี่ยง

5.  นายสาธิต รังคสิริ กรรมการอิสระ และกรรมการตรวจสอบ

6.  นายสุนชัย คำนูณเศรษฐ์ กรรมการ และกรรมการกลั่นกรองการลงุทน

7.  นายทรงภพ พลจันทร์ กรรมการอิสระและกรรมการทรัพยากรบุคคลและกำหนด ค่าตอบแทน

8.  นายประจวบ อุชชิน กรรมการ และกรรมการกลั่นกรองการลงทุน

9.  นายสุวิท คงแสงภักดิ์ กรรมการอิสระ และกรรมการบริหารความเสี่ยง

10. นางสาวรัตนา ตรีพิพัฒน์กุล กรรมการอิสระ และกรรมการตรวจสอบ

11. นายเมฆินทร์ เพ็ชรพลาย กรรมการอิสระ และกรรมการบริหารความเสี่ยง

12. นางสาวปิยะธิดา ประดิษฐบาทุกา กรรมการอิสระ และกรรมการตรวจสอบ

13. นายรัมย์ เหราบัตย์ กรรมการ

14. นายพูนสุข โตชนาการ กรรมการและกรรมการทรัพยากรบุคคลและกำหนด ค่าตอบแทน

15. นายพงษ์ดิษฐ พจนา กรรมการ และกรรมการผู้จัดการใหญ่ ทำหน้าที่เลขานุการ คณะกรรมการ

ณ วันที่ 31 ธันวาคม 2556 คณะกรรมการบริษัท ผลิตไฟฟ้าราชบุรี จำกัด ซึ่งเป็นบริษัทย่อยหลัก
ประกอบด้วย กรรมการจำนวน 10 คน ดังนี้

1.  นายสุทัศน์ ปัทมสิริวัฒน์ ประธานกรรมการ

2.  นางศิริพร เหลืองนวล กรรมการ

3.  นายอำนวย ทองสถิตย์ กรรมการ

4.  นายธนากร พูลทวี กรรมการ

5.  นายมงคล สกุลแก้ว กรรมการ

6.  นายชุมพล ฐิตยารักษ์ กรรมการ

7.  นายอธิปัตย์ บำรุง กรรมการ

8.  นายธีรวิทย์ จารุวัฒน์ กรรมการ

9.  นายพงษ์ดิษฐ พจนา กรรมการ

10. นายสมนึก จินดาทรัพย์ กรรมการ

คณะกรรมการฯ ประกอบด้วย ผู้ทรงคุณวุฒิ มีความเชี่ยวชาญและประสบการณ์หลากหลาย
ซึ่งได้ผ่านการสรรหาและคัดเลือกเพื่อประโยชน์ในการปฏิบัติหน้าที่ในฐานะผู้กำหนดนโยบายและติดตามตรวจสอบการปฏิบัติของฝ่ายบริหาร

การประชุมคณะกรรมการ

-   หลักการและแนวทางของการประชุมคณะกรรมการ บริษัทฯ
    ให้ความสำคัญอย่างมากกับความเป็นอิสระในการตัดสินใจของกรรมการเพื่อประโยชน์สูงสุดของบริษัทฯ
    และผู้ถือหุ้นโดยรวม
    กรรมการปฏิบัติหน้าที่ด้วยความซื่อสัตย์สุจริตและระมัดระวังรักษาผลประโยชน์ของบริษัทฯ
    โดยตระหนักเสมอว่าเป็นตัวแทนของผู้ถือหุ้น ทำหน้าที่ในการนำ การสังเกตการณ์ปฏิบัติงาน
    ให้คำแนะนำ ช่วยเหลือ และสนับสนุนการดำเนินงานของฝ่ายบริหารอย่างใกล้ชิด

-   กำหนดการประชุม การจัดทำระเบียบวาระการประชุมและเอกสารประกอบการประชุม
    คณะกรรมการฯ ได้กำหนดการประชุมคณะกรรมการฯ และคณะกรรมการชุดย่อย
    เป็นการล่วงหน้าทั้งปี และแจ้งกรรมการแต่ละคนรับทราบกำหนดการดังกล่าว สำหรับปี 2556
    คณะกรรมการบริษัท ผลิตไฟฟ้าราชบุรีโฮลดิ้ง จำกัด (มหาชน) กำหนดให้มีการประชุมเวลา
    16.00 น. ของทุกวันจันทร์ที่สามของเดือน และบริษัท ผลิตไฟฟ้าราชบุรี จำกัด
    กำหนดให้มีการประชุมเวลา 15.00 น. ของทุกวันจันทร์ที่สามของเดือน

ประธานกรรมการและกรรมการผู้จัดการใหญ่ร่วมกันพิจารณาเรื่องที่จะบรรจุไว้ในระเบียบวาระการประชุมเพื่อให้แน่ใจว่าเรื่องสำคัญได้นำเข้าสู่ที่ประชุมคณะกรรมการฯ
และแจ้งให้กรรมการทราบล่วงหน้าพร้อมกับหนังสือเชิญประชุมในเวลาที่เหมาะสมตามข้อกำหนด
อย่างไรก็ตามกรรมการมีความเป็นอิสระที่จะเสนอเรื่องเข้าสู่ระเบียบวาระการประชุมได้โดยแจ้งล่วงหน้า
10 วันก่อนถึงวันประชุมคณะกรรมการฯ
และในกรณีที่เป็นเรื่องเร่งด่วนฉุกเฉินในเหตุการณ์ที่จะมีผลกระทบต่อบริษัทฯ ทั้งทางตรงและทางอ้อม
กรรมการมีอิสระที่จะเสนอเรื่องพิจารณาหรือแจ้งเพื่อทราบในการพิจารณาเรื่องอื่นๆ
ได้ในระหว่างการประชุมคณะกรรมการฯ
(วิธีการพิจารณาเรื่องที่จะบรรจุไว้ในระเบียบวาระการประชุมและวิธีการให้กรรมการสามารถเสนอเรื่องเข้าสู่ที่ประชุมได้ดังกล่าวมีกำหนดไว้ในระเบียบบริษัทว่าด้วยคณะกรรมการบริษัทและเผยแพร่บนเว็บไซต์ของบริษัทฯ
www.ratch.co.th)

ระเบียบวาระการประชุมกำหนดเป็นหมวดหมู่และดำเนินการประชุมตามลำดับอย่างเหมาะสม ได้แก่
เรื่องที่ประธานแจ้งให้ที่ประชุมทราบ เรื่องสืบเนื่องจากการประชุมครั้งก่อน เรื่องเสนอเพื่อพิจารณา
เรื่องเสนอเพื่อทราบ และเรื่องอื่นๆ (ถ้ามี)
รวมทั้งกำหนดเรื่องที่จะเสนอต่อที่ประชุมคณะกรรมการฯ เป็นการประจำในแต่ละช่วงเวลา เช่น
ระเบียบวาระประจำเดือน ประจำไตรมาส และประจำปี เป็นการล่วงหน้าด้วย
ซึ่งรวมถึงการกำหนดการรายงาน
การวิเคราะห์ผลการดำเนินงานประจำเดือนและรายงานความก้าวหน้าของโครงการที่บริษัทฯ
เข้าลงทุนที่กำหนดเป็นรายงานเสนอคณะกรรมการฯ เพื่อทราบเป็นประจำทุกเดือน

หนังสือเชิญประชุมพร้อมระเบียบวาระการประชุมและเอกสารประกอบจัดส่งให้กรรมการแต่ละคนล่วงหน้าก่อนการประชุมเป็นเวลา
1 สัปดาห์ เพื่อให้มีเวลาเพียงพอในการศึกษาข้อมูลก่อนการประชุม
และกรรมการสามารสอบถามข้อมูลเพิ่มเติมจากกรรมการผู้จัดการใหญ่และสำนักงานเลขานุการบริษัทได้
และสำหรับคณะกรรมการชุดย่อยสามารถสอบถามข้อมูลที่เกี่ยวข้องกับภารกิจเพิ่มเติมได้จากรรมการผู้จัดการใหญ่และผ่านทางเลขานุการคณะกรรมการชุดย่อยแต่ละคณะ

-   บทบาทของประธานกรรมการ กรรมการ ฝ่ายบริหาร และบรรยากาศในการประชุม

  - ประธานกรรมการ เป็นผู้นำประชุม
  จัดสรรเวลาให้กรรมการได้อภิปรายและแสดงความคิดเห็นอย่างเพียงพอเหมาะสม
  เท่าเทียมและทั่วถึง
  ส่งเสริมและกระตุ้นให้กรรมการทุกคนมีส่วนร่วมในการอภิปรายและแสดงความคิดเห็นอย่างรอบด้านและทั่วถึง
  และสรุปมติที่ประชุม

  - กรรมการ ร่วมแสดงความคิดเห็นจากการศึกษาข้อมูลที่ฝ่ายบริหารจัดทำเสนอ
  และข้อมูลเพิ่มเติมที่เกี่ยวข้องและจำเป็นอื่น ๆ
  ร่วมอภิปรายอย่างสร้างสรรค์โดยคำนึกถึงผลประโยชน์ ผลกระทบและปัจจัยเสี่ยงต่อบริษัทฯ
  ต่อผู้มีส่วนได้เสียทุกด้านอย่างรอบคอบ เพื่อให้ได้มติจากที่ประชุม อุทิศเวลาและความรู้
  ความสามารถอย่างเต็มที่ให้กับการปฏิบัติงานตามบทบาทกรรมการบริษัทจดทะเบียน

  - ฝ่ายบริหาร ให้ข้อมูลที่เกี่ยวข้องและจำเป็น อย่างถูกต้อง เพียงพอ ครบถ้วน ทันเหตุการณ์
  เพื่อประกอบการพิจารณาของคณะกรรมการฯ และนำเสนอข้อมูลเป็นการล่วงหน้า
  เพื่อให้กรรมการมีเวลาเพียงพอที่จะศึกษาข้อมูลได้ล่วงหน้าอย่างเหมาะสม
  เสนอแนวทางเลือกต่อคณะกรรมการฯ
  และให้ข้อมูลหรือชี้แจงเพิ่มเติมในประเด็นที่มีการซักถามในที่ประชุม คณะกรรมการฯ
  ได้กำหนดให้ผู้บริหารระดับสูงของทุกสายงานเข้าร่วมประชุม
  รวมทั้งเชิญผู้บริหารอื่นที่เกี่ยวข้องเข้าร่วมประชุมเพื่อร่วมชี้แจงในรายละเอียดเฉพาะเรื่อง

  - บรรยากาศในการประชุมและการแสดงความคิดเห็น บริษัทฯ
  จัดเตรียมอุปกรณ์และสิ่งอำนวยความสะดวกสำหรับการประชุมอย่างเหมาะสมและเพียงพอ
  บรรยากาศในการประชุมมีการส่งเสริมและเปิดโอกาสให้กรรมการทุกคนมีส่วนร่วมในการอภิปราย
  และแสดงความเห็นเป็นไปอย่างสร้างสรรค์
  และคำนึงถึงประโยชน์และผลกระทบต่อผู้มีส่วนได้เสียทุกฝ่ายอย่างรอบคอบ
  ระยะเวลาในการประชุมมีความเหมาะสมเฉลี่ยครั้งละประมาณ 1 ชั่วโมงครึ่งถึง 2 ชั่วโมง

  - การดำเนินการประชุม โดยทั่วไปในการพิจารณาเรื่องแต่ระวาระ
  ฝ่ายบริหารจะนำเสนอความเป็นมา หลักการและเหตุผล ความจำเป็น คำชี้แจง ข้อมูลที่เกี่ยวข้อง
  เพื่อประกอบการตัดสินใจและข้อเสนอของฝ่ายบริหาร
  หลังจากนั้นประธานกรรมการจะให้เวลาที่ประชุมอภิปรายประเด็นที่เกี่ยวข้องจนครบถ้วนและทั่วถึง
  มีการกระตุ้นให้กรรมการทุกคนได้ร่วมแสดงความคิดเห็น และซักถามประเด็นสำคัญ
  เพื่อให้ฝ่ายบริหารชี้แจงเพิ่มเติม ก่อนทำการตัดสินใจเป็นมติที่ประชุม

  - คณะกรรมการฯ มีหลักการที่จะให้มีการนำเสนอเรื่องเพื่อขอสัตยาบันให้น้อยที่สุด
  เว้นแต่กรณีเป็นนโยบายที่เร่งด่วน และกรณีที่อาจทำให้บริษัทฯ เสียประโยชน์
  ซึ่งฝ่ายบริหารจะเข้าพบเพื่อชี้แจงและหารือกับประธานกรรมการและกรรมการอย่างไม่เป็นทางการ
  เพื่อตัดสินใจดำเนินการก่อนจะนำเสนอขอรับสัตยาบันจากที่ประชุมคณะกรรมการฯ ในภายหลัง

  - กรรมการซึ่งมีส่วนได้เสียในเรื่องใด ไม่มีสิทธิออกเสียงลงคะแนนในเรื่องนั้น
  (อ้างอิงการมีส่วนได้เสียจากรายงานที่กรรมการและผู้บริหารแจ้งการมีส่วนได้เสียของตน
  และผู้ที่เกี่ยวข้องไว้ที่เลขานุการบริษัท)
  และได้มีการถือปฏิบัติอย่างเคร่งครัดในเรื่องดังกล่าวในการประชุมคณะกรรมการฯ มาโดยตลอด

  - การพิจารณารายการที่เกี่ยวโยงกันและรายการที่มีหรืออาจมีความขัดแย้งของผลประโยชน์
  จะคำนึงถึงประโยชน์ของบริษัทฯ และผู้ถือหุ้นโดยรวมเป็นสำคัญ
  มีการพิจาณาความจำเป็นและความสมเหตุสมผลเปรียบเทียบได้กับการเข้าทำรายการในลักษณะเดียวกันโดยทั่วไป
  และให้ความสำคัญกับขั้นตอนการดำเนินการ
  และการเปิดเผยข้อมูลอย่างถูกต้องและครบถ้วนตามข้อกำหนด

  - เลขานุการบริษัทได้ให้คำแนะนำเบื้องต้นแก่ฝ่ายบริหารและคณะกรรมการฯ
  เพื่อให้การปฏิบัติของคณะกรรมการฯ และบริษัทฯ สอดคล้องกับข้อกำหนดต่างๆ ที่เกี่ยวข้อง เช่น
  การเปิดเผยข้อมูลการทำรายการได้มาซึ่งสินทรัพย์ และรายการที่เกี่ยวโยงกัน
  รวมถึงการปฏิบัติตามหลักการกำกับดูแลกิจการที่ดี

-   การจัดทำและจัดเก็บรายงานการประชุม

  - สำนักงานเลขานุการบริษัท ได้รับมอบหมายจากคณะกรรมการฯ ให้รับผิดชอบการจดบันทึก
  จัดทำและเก็บรักษารายงานการประชุมคณะกรรมการฯ และรายงานการประชุมผู้ถือหุ้น

  - รายงานการประชุม จัดทำเป็นลายลักษณ์อักษร มีสาระสำคัญครบถ้วน ได้แก่
  วันและเวลาเริ่มและเลิกประชุม สถานที่ประชุม ชื่อกรรมการและผู้บริหารที่เข้าประชุม
  ชื่อกรรมการที่ไม่มาประชุม สรุปสาระสำคัญของเรื่องที่เสนอต่อที่ประชุม
  สรุปประเด็นสำคัญที่มีการอภิปราย ความเห็นและข้อสังเกตของกรรมการและมติที่ประชุม
  พร้อมทั้งมีการลงชื่อผู้บันทึกและประธานที่ประชุม
  การจัดทำร่างรายงานการประชุมแล้วเสร็จภายในเวลาประมาณ 3 วันหลังวันประชุม
  และนำเสนอกรรมการทุกคนเพื่อพิจารณาแก้ไขปรับปรุง
  และหากไม่มีการแจ้งแก้ไขเพิ่มเติมภายในระยะเวลา 7 วัน
  ให้ถือว่ารายงานการประชุมฉบับดังกล่าวได้รับการพิจารณารับรองจากคณะกรรมการฯ
  และนำเสนอประธานที่ประชุมเพื่อลงนามรับรอง
  ก่อนจัดส่งสำเนาให้กรรมการทุกคนเพื่อใช้เป็นเอกสารอ้างอิง นอกจากนี้
  ยังได้นำรายงานที่ได้รับการรับรองแล้วบรรจุไว้เป็นระเบียบวาระเพื่อทราบในการประชุมคณะกรรมการฯ
  ในคราวต่อไปด้วย

  - การถ่ายทอดมติที่ประชุม กรรมการผู้จัดการใหญ่ได้แจ้งมติที่ประชุมคณะกรรมการฯ
  เป็นลายลักษณ์อักษรไปยังหน่วยงานที่เกี่ยวข้องเพื่อรับทราบ และ/หรือดำเนินการ
  และมีการติดตามการปฏิบัติต่อคณะกรรมการฯ

-   การประชุมคณะกรรมการฯ คณะกรรมการชุดย่อยของบริษัท ผลิตไฟฟ้าราชบุรีโฮลดิ้ง จำกัด
    (มหาชน) และคณะกรรมการบริษัท ผลิตไฟฟ้าราชบุรี จำกัด ในปี 2556
    ได้มีการประชุมที่เหมาะสมกับลักษณะธุรกิจและภารกิจที่ได้รับมอบหมาย ดังนี้

  คณะกรรมการบริษัท ผลิตไฟฟ้าราชบุรีโฮลดิ้ง จำกัด (มหาชน)

-   คณะกรรมการฯ มีการประชุมจำนวน 14 ครั้ง และในการประชุมครั้งที่ 14
    มีการประชุมกรรมการที่ไม่เป็นผู้บริหารก่อนเริ่มการประชุมคณะกรรมการฯ ทั้งคณะ

-   คณะกรรมการตรวจสอบ มีการประชุมจำนวน 6 ครั้ง และในการประชุมครั้งที่ 6
    มีการประชุมกับผู้สอบบัญชีโดยไม่มีผู้บริหารในช่วงท้ายของการประชุมคณะกรรมการตรวจสอบ

-   คณะกรรมการทรัพยากรบุคคลและกำหนดค่าตอบแทน มีการประชุมจำนวน 6 ครั้ง

-   คณะกรรมการบริหารความเสี่ยง มีการประชุมจำนวน 4 ครั้ง

-   คณะกรรมการกลั่นกรองการลงทุน มีการประชุมจำนวน 10 ครั้ง

  คณะกรรมการบริษัท ผลิตไฟฟ้าราชบุรี จำกัด

-   คณะกรรมการฯ มีการประชุมจำนวน 12 ครั้ง

กรรมการถือเป็นหน้าที่ที่จะต้องเข้าร่วมในการประชุมคณะกรรมการฯ ทุกครั้ง
เว้นแต่มีภารกิจสำคัญและจำเป็นอย่างยิ่ง ซึ่งสามารถแจ้งความเห็นในเรื่องต่างๆ
ตามระเบียบวาระการประชุมที่ได้จัดส่งให้ล่วงหน้าก่อนการประชุมได้

การเข้าร่วมประชุมคณะกรรมการฯ คณะกรรมการชุดย่อยของบริษัทฯ ที่แต่งตั้งขึ้นในปี 2556
มีรายละเอียด ดังนี้

  --------- ------------------ ------------- ---------------- ------------------- --------------------------------------- ------------------ --------------------------
  กรรมการ                                    คณะกรรมการบริษัท   คณะกรรมการตรวจสอบ   คณะกรรมการทรัพยากรบุคคลและกำหนดค่าตอบแทน   คณะกรรม            คณะกรรมการกลั่นกรองการลงทุน
                                                                                                                          การบริหารความเสี่ยง   

  1         นายคุรุจิต            นาครทรรพ      14/14                                                                                           10/10

  2         นายตระกูล           วินิจนัยภาค      12/14                                6/6                                                        9/10

  3         เรืออากาศเอกศิริเดช   จุลเปมะ        14/14            6/6                                                                            

  4         พลตำรวจโทถาวร      จันทร์ยิ้ม        14/14                                                                        4/4                

  5         นายสาธิต            รังคสิริ         13/14            6/6                                                                            

  6         นายสุนชัย            คำนูณเศรษฐ์     13/13                                                                                           6/6

  7         นายทรงภพ           พลจันทร์        10/11                                4/4                                                        

  8         นายประจวบ          อุชชิน          11/11                                                                                           6/6

  9         นายสุวิท             คงแสงภักดิ์      11/11                                                                        4/4                

  10        นางสาวรัตนา         ตรีพิพัฒน์กุล      11/11            5/5                                                                            

  11        นายเมฆินทร์          เพ็ชรพลาย      11/11                                                                        4/4                

  12        นางสาวปิยะธิดา       ประดิษฐบาทุกา   13/14            6/6                                                                            

  13        นายรัมย์             เหราบัตย์       3/3                                                                                             

  14        นายพูนสุข            โตชนาการ      3/3                                  1/2                                                        

  15        นายพงษ์ดิษฐ          พจนา          7/7                                                                                             

  16        นายสุรชัย            ธารสิทธิ์พงษ์     3/3                                                                                             

  17        นายวีระ             ศรีวัฒนตระกูล    3/3                                  1/1                                                        

  18        นายนพพล            มิลินทางกูร      6/7                                                                                             

  19        นายสุทัศน์            ปัทมสิริวัฒน์      11/11                                                                                           

  20        นายธนา             พุฒรังษี         11/11                                3/3                                                        4/4
  --------- ------------------ ------------- ---------------- ------------------- --------------------------------------- ------------------ --------------------------

หมายเหตุ

  ----------------------------------------------------------------- -----
  (1)    ตัวเลขหน้า / แสดงจำนวนครั้งที่กรรมการเข้าประชุม                     

  (2)    ตัวเลขหลัง /                                                  
  แสดงจำนวนครั้งครั้งที่มีการประชุมในช่วงที่กรรมการอยู่ในตำแหน่ง                  

  (3)    นายสุนชัย คำนูณเศรษฐ์ เข้ารับตำแหน่งตั้งแต่วันที่ 1 กุมภาพันธ์ 2556         

  (4)    นายสุวิท คงแสงภักดิ์ นางสาวรัตนา ตรีพิพัฒน์กุล และนายทรงภพ พลจันทร์      
  เข้ารับตำแหน่งตั้งแต่วันที่ 29 มีนาคม 2556                                  

  (5)    นายเมฆินทร์ เพ็ชรพลาย และนายประจวบ อุชชิน เข้ารับตำแหน่งตั้งแต่วันที่ 24  
  เมษายน 2556                                                       

  (6)    นายรัมย์ เหราบัตย์ และนายพูนสุข โตชนาการ เข้ารับตำแหน่งตั้งแต่วันที่ 1     
  ตุลาคม 2556                                                        

  (7)    นายพงษ์ดิษฐ พจนา เข้ารับตำแหน่งตั้งแต่วันที่ 1 กรกฎาคม 2556            

  (8)    นายสุรชัย ธารสิทธิ์พงษ์ และนายวีระ ศรีวัฒนตระกูล                      
  พ้นจากตำแหน่งเนื่องจากลาออกตั้งแต่วันที่ 1 เมษายน 2556                      

  (9)    นายนพพล มิลินทางกูร พ้นจากตำแหน่งเนื่องจากกลับไปปฏิบัติงานที่ กฟผ.       
  ตั้งแต่วันที่ 1 กรกฎาคม 2556                                            

  (10) นายสุทัศน์ ปัทมสิริวัฒน์ และนายธนา พุฒรังษี                              
  พ้นจากตำแหน่งเนื่องจากลาออกตั้งแต่วันที่ 1 ตุลาคม 2556                       
  ----------------------------------------------------------------- -----

การเข้าร่วมประชุมคณะกรรมการบริษัท ผลิตไฟฟ้าราชบุรี จำกัด ที่แต่งตั้งขึ้นในปี 2556
มีรายละเอียด ดังนี้

  --------- ---------------- ---------------- ----------------------------------
  กรรมการ                                     คณะกรรมการบริษัท

  1         นายสุทัศน์          ปัทมสิริวัฒน์         12/12

  2         นายทรงภพ         พลจันทร์           2/2

  3         นางศิริพร          เหลืองนวล         12/12

  4         นายอำนวย         ทองสถิตย์          12/12

  5         นายนที            ทับมณี             2/2

  6         นายธนากร         พูลทวี             12/12

  7         นายเกษมสันต์       จิณณวาโส          2/2

  8         นายนพพล          มิลินทางกูร         3/3

  9         นายเกรียงฤทธิ์      เจียจันทร์พงษ์       3/3

  10        นายมงคล          สกุลแก้ว           10/10

  11        นายชุมพล          ฐิตยารักษ์          9/9

  12        นายอธิปัตย์         บำรุง             8/9

  13        นายธีรวิทย์         จารุวัฒน์           8/9

  14        นายพีระวัฒน์        พุ่มทอง            4/4

  15        นายสมนึก          จินดาทรัพย์         9/9

  16        นายพงษ์ดิษฐ        พจนา             5/5
  --------- ---------------- ---------------- ----------------------------------

หมายเหตุ

+-----------------------------------------------------------------+----+
| (1)    ตัวเลขหน้า / แสดงจำนวนครั้งที่กรรมการเข้าประชุม                  |    |
+-----------------------------------------------------------------+----+
| (2)    ตัวเลขหลัง /                                               |    |
| แสดงจำนวนครั้งครั้งที่มีการประชุมในช่วงที่กรรมการอยู่ในตำแหน่ง                |    |
|                                                                 |    |
| (3) การประชุมครั้งที่ 1/2556 ถึง ครั้งที่ 2/2556 บริษัทฯ                    |    |
| มีกรรมการอยู่ในตำแหน่งจำนวน 9 ท่าน                                   |    |
|                                                                 |    |
| (4) การประชุมครั้งที่ 3/2556 บริษัทฯ มีกรรมการอยู่ในตำแหน่ง จำนวน 7 ท่าน    |    |
|                                                                 |    |
| (5) การประชุมครั้งที่ 4/2556 ถึง ครั้งที่ 12/2556 บริษัทฯ                   |    |
| มีกรรมการอยู่ในตำแหน่ง จำนวน 10 ท่าน                                 |    |
+-----------------------------------------------------------------+----+
| (6)    นายมงคล สกุลแก้ว เข้ารับตำแหน่งตั้งแต่วันที่ 1 มีนาคม 2556           |    |
+-----------------------------------------------------------------+----+
|   (7)   นาย ชุมพล ฐิตยารักษ์ นายอธิปัตย์ บำรุง นายธีรวิทย์ จารุวัฒน์          |    |
|   นายพีระวัฒน์ พุ่มทอง และนายสมนึก จินดาทรัพย์ เข้ารับตำแหน่งตั้งแต่ วันที่ 19    |    |
|   มีนาคม 2556                                                    |    |
+-----------------------------------------------------------------+----+
| (8)   นายพงษ์ดิษฐ พจนา เข้ารับตำแหน่งตั้งแต่วันที่ 19 สิงหาคม 2556          |    |
|                                                                 |    |
|   (9) นายทรงภพ พลจันทร์ นายนที ทับมณี และนายเกษมสันต์ จิณณวาโส          |    |
|   พ้นจากตำแหน่งเนื่องจากพ้นตำแหน่งตามวาระตั้งแต่ วันที่ 18 มีนาคม 2556       |    |
|                                                                 |    |
| (10)  นายนพพล มิลินทางกูร และนายเกรียงฤทธิ์ เจียจันทร์พงษ์                |    |
| พ้นจากตำแหน่งเนื่องจากลาออกตั้งแต่วันที่ 19 มีนาคม 2556                    |    |
|                                                                 |    |
| (11)  นายพีระวัฒน์ พุ่มทอง พ้นจากตำแหน่งเนื่องจากลาออกตั้งแต่วันที่ 19 สิงหาคม  |    |
| 2556                                                            |    |
+-----------------------------------------------------------------+----+
|                                                                 |    |
+-----------------------------------------------------------------+----+

8.4 โครงสร้างฝ่ายบริหาร และโครงสร้างองค์กร

คณะกรรมการฯ ได้กำหนดอำนาจหน้าที่ของคณะกรรมการฯ และฝ่ายบริหาร
ไว้แยกจากกันอย่างชัดเจน กล่าวโดยสรุป คือ คณะกรรมการฯ
มีอำนาจหน้าที่กำหนดนโยบายและติดตามการปฏิบัติของฝ่ายบริหาร
ในขณะที่ฝ่ายบริหารมีอำนาจหน้าที่ในการนำนโยบายไปปฏิบัติและรายงานผลการปฏิบัติต่อคณะกรรมการฯ

กรรมการผู้จัดการใหญ่เป็นผู้ดำรงตำแหน่งทางการบริหารสูงสุดของบริษัทฯ
มีอำนาจในการบริหารงานประจำ ได้แก่ มีอำนาจบังคับบัญชาพนักงานและลูกจ้างของบริษัทฯ
อำนาจในการจ้าง บรรจุ แต่งตั้ง และลงโทษทางวินัยพนักงานและลูกจ้าง
และให้พนักงานและลูกจ้างพ้นสภาพ รวมทั้งการเลื่อนหรือปรับค่าจ้างของพนักงานและลูกจ้าง
แต่ไม่รวมถึงพนักงานระดับผู้ช่วยกรรมการผู้จัดการใหญ่ขึ้นไป ที่เป็นอำนาจของคณะกรรมการฯ
การออกคำสั่งหรือประกาศ กำหนดวิธีการบริหารงานและดำเนินกิจการของบริษัทฯ
โดยไม่ขัดหรือแย้งกับระเบียบของบริษัทฯ และมติคณะกรรมการฯ
การกำหนดหน้าที่และเงื่อนไขในการทำงานให้พนักงานและลูกจ้างของบริษัทฯ ระดับต่างๆ ปฏิบัติ

ในส่วนของกิจการเกี่ยวกับบุคคลภายนอก กรรมการผู้จัดการใหญ่มีอำนาจกระทำแทนและผูกพันบริษัทฯ
ได้ ยกเว้นในรายการที่กรรมการผู้จัดการใหญ่หรือบุคคลที่อาจมีความขัดแย้ง
มีส่วนได้เสียหรือมีความขัดแย้งทางผลประโยชน์กับบริษัทฯ หรือบริษัทย่อย
จะกระทำได้ต่อเมื่อได้รับอนุมัติจากที่ประชุมคณะกรรมการฯ
ที่มีกรรมการอิสระเข้าร่วมประชุมด้วยเท่านั้น
เพื่อการนี้กรรมการผู้จัดการใหญ่จะมอบอำนาจให้บุคคลใดกระทำกิจการเฉพาะอย่างแทนก็ได้
เว้นแต่กิจการ อันจะเป็นพันธะผูกพันบริษัทฯ ในฐานะผู้กู้ ผู้ซื้อ หรือผู้ว่าจ้างทำของ
ซึ่งอาจดำเนินงานเป็นมูลค่าเกินกว่า 30 ล้านบาท
สำหรับนิติกรรมที่กรรมการผู้จัดการใหญ่กระทำโดยฝ่าฝืนระเบียบของบริษัทฯ
หรือมติของคณะกรรมการฯ ย่อมไม่ผูกพันบริษัทฯ เว้นแต่คณะกรรมการฯ จะให้สัตยาบัน

นอกจากนี้ คณะกรรมการฯ
ได้กำหนดให้กรรมการผู้จัดการใหญ่มีอำนาจในการอนุมัติการจัดซื้อจัดจ้างในวงเงินครั้งละไม่เกิน 30
ล้านบาท ในขณะที่การจัดซื้อจัดจ้างในวงเงินครั้งละเกินกว่า 30 ล้านบาท
ให้เป็นอำนาจอนุมัติของคณะกรรมการฯ
และสำหรับอำนาจในการอนุมัติเงินบริจาคเพื่อสาธารณกุศลนั้น คณะกรรมการฯ
ได้กำหนดอำนาจอนุมัติไว้เป็น 3 ระดับ คือ
กรรมการผู้จัดการใหญ่มีอำนาจอนุมัติเงินบริจาคเพื่อสาธารณกุศลในวงเงินครั้งละไม่เกิน 200,000
บาท ประธานกรรมการมีอำนาจอนุมัติเงินบริจาคเพื่อสาธารณกุศลในวงเงินครั้งละไม่เกิน 400,000
บาท และวงเงินที่เกินกว่านั้นกำหนดให้เป็นอำนาจอนุมัติของคณะกรรมการฯ

ในกรณีที่กรรมการผู้จัดการใหญ่ไม่อยู่หรือไม่สามารถปฏิบัติหน้าที่ได้
หรือตำแหน่งกรรมการผู้จัดการใหญ่ว่างลง คณะกรรมการฯ ได้กำหนดให้ นายพีระวัฒน์ พุ่มทอง
รองกรรมการผู้จัดการใหญ่วางแผนและพัฒนาธุรกิจ นายเกรียงฤทธิ์ เจียจันทร์พงษ์
รองกรรมการผู้จัดการใหญ่กำกับดูแลบริษัทในเครือ และนายวุฒิชัย ตันกุรานันท์
รองกรรมการผู้จัดการใหญ่การเงิน เป็นผู้รักษาการแทนกรรมการผู้จัดการใหญ่ ตามลำดับ
โดยให้มีอำนาจหน้าที่เช่นเดียวกับกรรมการผู้จัดการใหญ่
เว้นแต่อำนาจหน้าที่ของกรรมการผู้จัดการใหญ่ในฐานะเป็นกรรมการในคณะกรรมการฯ

การบริหารงานของบริษัทฯ แบ่งเป็น 4 สายงาน ประกอบด้วย สายงานวางแผนและพัฒนาธุรกิจ
สายงานกำกับดูแลบริษัทในเครือ สายงานการเงิน และสายงานบริหารองค์กร โดย
สายงานวางแผนและพัฒนาธุรกิจ สายงานกำกับดูแลบริษัทในเครือ และสายงานการเงิน
มีผู้บริหารระดับรองกรรมการผู้จัดการใหญ่เป็นหัวหน้าสายงาน และสายงานบริหารองค์กร
มีผู้บริหารระดับผู้ช่วยกรรมการผู้จัดการใหญ่เป็นหัวหน้าสายงาน
และมีหน่วยงานระดับผู้ช่วยกรรมการผู้จัดการใหญ่และระดับฝ่าย ที่สังกัดกรรมการผู้จัดการใหญ่ 3
หน่วยงาน คือ ผู้ช่วยกรรมการผู้จัดการใหญ่กิจการต่างประเทศ สำนักงานเลขานุการบริษัท
และฝ่ายตรวจสอบภายใน โดยฝ่ายตรวจสอบภายในรายงานตรงต่อคณะกรรมการตรวจสอบ

ณ วันที่ 31 ธันวาคม 2556 “ผู้บริหาร” ของบริษัทฯ
ตามข้อกำหนดแห่งพระราชบัญญัติหลักทรัพย์และตลาดหลักทรัพย์
และประกาศคณะกรรมการกำกับตลาดทุน ประกอบด้วย

1.  นายพงษ์ดิษฐ พจนา กรรมการผู้จัดการใหญ่

2.  นายพีระวัฒน์ พุ่มทอง รองกรรมการผู้จัดการใหญ่วางแผนและพัฒนาธุรกิจ

3.  นายเกรียงฤทธิ์ เจียจันทร์พงษ์ รองกรรมการผู้จัดการใหญ่กำกับดูแลบริษัทในเครือ

4.  นายวุฒิชัย ตันกุรานันท์ รองกรรมการผู้จัดการใหญ่การเงิน

5.  นายสมนึก จินดาทรัพย์ รองกรรมการผู้จัดการใหญ่

6.  นางสุนี รัชตมุทธา ผู้ช่วยกรรมการผู้จัดการใหญ่การเงิน

7.  นางบุญทิวา ด่านศมสถิต ผู้ช่วยกรรมการผู้จัดการใหญ่บริหารองค์กรและเลขานุการบริษัท

8.  นายประยุทธ ธงสุวรรณ ผู้ช่วยกรรมการผู้จัดการใหญ่

9.  นายนิรันดร์ วงษ์ช่างหล่อ ผู้ช่วยกรรมการผู้จัดการใหญ่

10. นายรฦก สัตยาภรณ์ รักษาการผู้ช่วยกรรมการผู้จัดการใหญ่พัฒนาธุรกิจต่างประเทศ

11. นายดำรง เขียวชะอุ่ม รักษาการผู้ช่วยกรรมการผู้จัดการใหญ่พัฒนาธุรกิจในประเทศ

12. นางสุพัตรา ทองกาญจน์ ผู้อำนวยการฝ่ายการเงิน

13. นายสมหมาย ภูษณชาคร ผู้อำนวยการฝ่ายบัญชี

14. นางวดีรัตน์ เจริญคุปต์ ผู้อำนวยการฝ่ายวางแผนและบริหารการเงิน

  15. นายพรชัย จำนงค์เดช ผู้อำนวยการฝ่ายตรวจสอบภายใน

ณ วันที่ 31 ธันวาคม 2556 ผู้บริหารของบริษัท ผลิตไฟฟ้าราชบุรี จำกัด ประกอบด้วย

1.  นายสมนึก จินดาทรัพย์ กรรมการผู้จัดการ

2.  นายณัฐพร ศรีสิงห์ ผู้อำนวยการฝ่ายองค์กรสัมพันธ์

3.  นายสมบูรณ์ โฆษิตวานิช ผู้อำนวยการฝ่ายบริหารและการเงิน

4.  นายพยัต ชินวิไล ผู้อำนวยการฝ่ายควบคุมการผลิต

โครงสร้างองค์กร

[]

8.5 เลขานุการคณะกรรมการ และเลขานุการบริษัท

เลขานุการคณะกรรมการ

คณะกรรมการฯ ได้แต่งตั้งกรรมการผู้จัดการใหญ่ เป็นเลขานุการคณะกรรมการฯ โดยมี
“สำนักเลขานุการบริษัท” ซึ่งเป็นหน่วยงานขึ้นตรงต่อกรรมการผู้จัดการใหญ่ รับผิดชอบงานประชุม
งานอำนวยการ และการประสานงานกิจการต่างๆ ของคณะกรรมการฯ

เลขานุการบริษัท

คณะกรรมการฯ ได้แต่งตั้ง นางบุญทิวา ด่านศมสถิต ผู้ช่วยกรรมการผู้จัดการใหญ่บริหารองค์กร
รักษาการผู้อำนวยการสำนักงานเลขานุการบริษัท เป็นเลขานุการบริษัท
โดยให้มีหน้าที่รับผิดชอบตามข้อกำหนดแห่งพระราชบัญญัติหลักทรัพย์และตลาดหลักทรัพย์
รวมทั้งให้มีหน้าที่รับผิดชอบการจัดการประชุมคณะกรรมการฯ และการประชุมผู้ถือหุ้น
การให้คำแนะนำเบื้องต้นที่เกี่ยวข้องเพื่อให้การประชุมและการดำเนินกิจกรรมของคณะกรรมการฯ
สอดคล้องกับข้อกำหนดต่างๆ งานเลขานุการ คณะกรรมการฯ การดูแลกิจกรรมของคณะกรรมการฯ
การประสานงานให้มีการปฏิบัติตามมติคณะกรรมการฯ และมติที่ประชุมผู้ถือหุ้น
งานกำกับดูแลการปฏิบัติของบริษัทฯ ให้สอดคล้องกับข้อกำหนดที่เกี่ยวข้อง
การดูแลการดำเนินงานที่เกี่ยวข้องกับสิทธิของผู้ถือหุ้น
รวมถึงการดูแลเปิดเผยข้อมูลและสารสนเทศตามข้อกำหนดของหน่วยงานกำกับดูแลที่เกี่ยวข้อง
(ประวัติย่อและข้อมูลของเลขานุการบริษัทปรากฏในข้อมูลกรรมการ ผู้บริหาร และเลขานุการบริษัท
และเผยแพร่บนเว็บไซต์ของบริษัทฯ)

8.6 ค่าตอบแทนกรรมการ ผู้บริหาร และพนักงาน

นโยบายและหลักเกณฑ์การจ่ายค่าตอบแทนกรรมการ ผู้บริหาร และพนักงาน

ตั้งแต่ปี 2548 เป็นต้นมา คณะกรรมการฯ
ได้กำหนดนโยบายและหลักเกณฑ์ในการจ่ายค่าตอบแทนกรรมการและผู้บริหารระดับสูงของกลุ่มบริษัทฯ
ไว้เป็นลายลักษณ์อักษร มีหลักเกณฑ์ วิธีการ และกระบวนการที่ชัดเจน เหมาะสม โปร่งใส
เป็นไปตามสภาวะที่เป็นปัจจุบันที่สุด และเป็นประโยชน์ต่อการประกอบกิจการของบริษัทฯ
โดยพิจารณาถึงความเชื่อมโยงกับเป้าหมาย ผลประกอบการของกลุ่มบริษัทฯ
ตามระดับความรับผิดชอบที่ได้รับมอบหมาย
และอยู่ในลักษณะที่เปรียบเทียบได้กับมาตรฐานหรือระดับที่ปฏิบัติอยู่ในธุรกิจประเภทและขนาดเดียวกัน
ตลอดจนสามารถจูงใจและรักษาบุคลากรที่มีคุณภาพ
และสามารถดึงดูดและสร้างแรงจูงใจบุคลากรที่มีคุณวุฒิ ความรู้ ความสามารถ ทักษะ
และประสบการณ์ที่เหมาะสมและเอื้อประโยชน์ต่อความสำเร็จในการประกอบกิจการของกลุ่มบริษัทฯ

ค่าตอบแทนของกรรมการบริษัทฯ และของกรรมการในคณะกรรมการชุดย่อยทุกคณะ
ต้องผ่านการพิจารณากลั่นกรองอย่างละเอียดจากคณะกรรมการทรัพยากรบุคคลและกำหนดค่าตอบแทน
และเสนอขอความเห็นชอบจากคณะกรรมการฯ แล้วจึงเสนอขออนุมัติจากที่ประชุมผู้ถือหุ้นทุกปี
ปัจจุบันกรรมการได้รับค่าตอบแทนเป็น 2 ลักษณะ ได้แก่

1.  โบนัสกรรมการ จัดสรรตามระยะเวลาที่ดำรงตำแหน่งและตามการเข้าประชุมคณะกรรมการฯ
    ทั้งนี้ หากช่วงเวลาใดมีการดำรงตำแหน่งกรรมการในบริษัทฯ และบริษัทย่อยมากกว่า 1 บริษัท
    ให้ได้รับโบนัสจากบริษัทที่จัดสรรโบนัสมากกว่า สำหรับระยะเวลานั้น

2.  ค่าตอบแทนประจำสำหรับคณะกรรมการบริษัทฯ กำหนดให้จ่ายเป็นรายเดือน โดยแบ่งเป็น 2
    ส่วน คือ ส่วนที่จ่ายคงที่ร้อยละ 75 และส่วนที่จ่ายเมื่อเข้าร่วมประชุมร้อยละ 25
    ส่วนค่าตอบแทนประจำสำหรับคณะกรรมการชุดย่อย
    กำหนดให้จ่ายเป็นรายครั้งเมื่อเข้าร่วมการประชุมคณะกรรมการชุดย่อย
    ปัจจุบันอัตราค่าตอบแทนประจำที่ได้รับอนุมัติจากที่ประชุมผู้ถือหุ้น เป็นดังนี้

  บริษัท ผลิตไฟฟ้าราชบุรีโฮลดิ้ง จำกัด (มหาชน)

-   ค่าตอบแทนประจำสำหรับคณะกรรมการฯ ประธานกรรมการ ได้รับในอัตรา 50,000 บาท
    และกรรมการได้รับในอัตรา 40,000 บาท

-   ค่าตอบแทนประจำสำหรับคณะกรรมการชุดย่อย ประธานกรรมการ ได้รับในอัตรา 30,000
    บาท และกรรมการได้รับในอัตรา 24,000 บาท ทั้งนี้คณะกรรมการชุดย่อยมีจำนวน 4 คณะ
    อันได้แก่ คณะกรรมการตรวจสอบ คณะกรรมการทรัพยากรบุคคลและกำหนดค่าตอบแทน
    คณะกรรมการบริหารความเสี่ยง และคณะกรรมการกลั่นกรองการลงทุน

  บริษัท ผลิตไฟฟ้าราชบุรี จำกัด

-   ค่าตอบแทนประจำสำหรับคณะกรรมการฯ ประธานกรรมการ ได้รับในอัตรา 40,000 บาท
    และกรรมการได้รับในอัตรา 32,000 บาท

-   ค่าตอบแทนประจำสำหรับคณะกรรมการชุดย่อย ประธานกรรมการ ได้รับในอัตรา 30,000
    บาท และกรรมการได้รับในอัตรา 24,000 บาท ทั้งนี้คณะกรรมการชุดย่อยมีจำนวน 1 คณะ
    ได้แก่ คณะกรรมการบริหารความเสี่ยง

ทั้งนี้ ปัจจุบันกรรมการบริษัทฯ
ไม่ได้รับค่าตอบแทนอื่นนอกเหนือจากค่าตอบแทนทั้งสองลักษณะที่กล่าวข้างต้น

3.  ผู้บริหารที่เป็นกรรมการไม่ได้รับค่าตอบแทนประจำสำหรับกรรมการ
    แต่ได้รับโบนัสในฐานะกรรมการ

ค่าตอบแทนผู้บริหารระดับสูง เป็นไปตามหลักการและนโยบายที่คณะกรรมการฯ กำหนดดังกล่าวแล้ว
โดยได้ผ่านการพิจารณาและกลั่นกรองจากคณะกรรมการทรัพยากรบุคคลและกำหนดค่าตอบแทน
ตามเกณฑ์ประเมินผลงานที่ได้ตกลงร่วมกันไว้ล่วงหน้าแต่ละปี ก่อนนำเสนอคณะกรรมการฯ
เพื่อพิจารณาอนุมัติ

สำหรับค่าตอบแทนพนักงาน บริษัทฯ มีนโยบายการจ่ายค่าตอบแทนที่เป็นธรรม
ตามความเหมาะสมของตำแหน่งหน้าที่และความรับผิดชอบ โดยพิจารณาจากความสำคัญของค่างาน
ควบคู่ไปกับภาวะทางเศรษฐกิจของประเทศ
และอัตราค่าตอบแทนในตลาดแรงงานโดยเฉพาะอย่างยิ่งในธุรกิจประเภทเดียวกัน ซึ่งบริษัทฯ
ได้มีการสำรวจอัตราค่าจ้างในตลาดแรงงานอย่างสม่ำเสมอทุกปี
เพื่อให้มั่นใจได้ว่าอัตราค่าตอบแทนของบริษัทฯอยู่ในระดับที่สามารถแข่งขันได้ในตลาดแรงงาน

บริษัท ผลิตไฟฟ้าราชบุรีโฮลดิ้ง จำกัด (มหาชน)

  ค่าตอบแทนคณะกรรมการบริษัทและคณะกรรมการชุดย่อย ประจำปี 2556

  -------------------------------------------------------------------------------------------------------------------------------------------------------------------------------------------------------------------------------
                                                                                                                                                                                                       หน่วย:บาท   
  ----- ------------------ ------------ ---------- ---------------- ---------------- ------------------- ------------------------ ------------------------- -------------------------- --------------- ---------- ---------------
  ที่     กรรมการ                                                     คณะกรรมการบริษัท   คณะกรรมการตรวจสอบ   คณะกรรมการทรัพยากรบุคคลฯ   คณะกรรมการบริหารความเสี่ยง   คณะกรรมการกลั่นกรองการลงทุน   โบนัสกรรมการปี               รวม
                                                                                                                                                                                       2555^(/1)                  

  1     นายคุรุจิต                                    นาครทรรพ ^(/2/6) 600,000.00                                                                              300,000.00                 1,375,000.00               2,275,000.00

  2     นายตระกูล                                   วินิจนัยภาค         460,000.00                           180,000.00                                         216,000.00                 1,100,000.00               1,956,000.00
                                                   ^(/3/10)                                                                                                                                                       

  3     เรืออากาศเอกศิริเดช                           จุลเปมะ ^(/4/11)  480,000.00       180,000.00                                                                                        970,765.03                 1,630,765.03

  4     พลตำรวจโทถาวร                              จันทร์ยิ้ม ^(/5/11)  480,000.00                                                    120,000.00                                           841,530.05                 1,441,530.05

  5     นายสาธิต                                    รังคสิริ ^(/7/11)   460,000.00       144,000.00                                                                                        855,506.67                 1,459,506.67

  6     นายสุนชัย                                    คำนูณเศรษฐ์ ^(/10) 440,000.00                                                                              144,000.00                                            584,000.00

  7     นายทรงภพ                                   พลจันทร์ ^(/9/11)  360,000.00                           96,000.00                                                                                                456,000.00

  8     นายประจวบ                                  อุชชิน ^(/10)      320,000.00                                                                              144,000.00                                            464,000.00

  9     นายสุวิท                                     คงแสงภักดิ์         360,000.00                                                    72,000.00                                                                       432,000.00
                                                   ^(/8/11)                                                                                                                                                       

  10    นางสาวรัตนา                                 ตรีพิพัฒน์กุล         360,000.00       120,000.00                                                                                                                   480,000.00
                                                   ^(/7/11)                                                                                                                                                       

  11    นายเมฆินทร์                                  เพ็ชรพลาย         320,000.00                                                    72,000.00                                                                       392,000.00
                                                   ^(/8/11)                                                                                                                                                       

  12    นางสาวปิยะธิดา                               ประดิษฐบาทุกา      470,000.00       120,000.00                                                                                        841,530.05                 1,431,530.05
                                                   ^(/7/11)                                                                                                                                                       

  13    นายรัมย์                                     เหราบัตย์          100,645.20                                                                                                                                    100,645.20

  14    นายพูนสุข                                    โตชนาการ ^(/9)   100,645.20                           24,000.00                                                                                                124,645.20

  15    นายพงษ์ดิษฐ                                  พจนา ^(/12)                                                                                                                                                    

  16    นายวิรัช                                     กาญจนพิบูลย์^(/8)                                                                 24,000.00                                            1,100,000.00               1,124,000.00

  17    นายสุรชัย                                    ธารสิทธิ์พงษ์ ^(/8)  120,000.00                                                    24,000.00                                            592,076.50                 736,076.50

  18    นายวีระ             ศรีวัฒนตระกูล                               120,000.00                           24,000.00                                                                     1,100,000.00               1,244,000.00
                           ^(/9/11)                                                                                                                                                                               

  19    นายนพพล                         มิลินทางกูร                                                                                                                                       1,100,000.00               1,100,000.00
                                        ^(/12)                                                                                                                                                                    

  20    นายสุทัศน์                         ปัทมสิริวัฒน์                    360,000.00                                                                                                         1,100,000.00               1,460,000.00

  21    นายธนา                          พุฒรังษี                       360,000.00                           48,000.00                                          120,000.00                 1,054,918.03               1,582,918.03
                                        ^(/9/10)                                                                                                                                                                  

  รวม                                                               6,271,290.40     564,000.00          372,000.00               312,000.00                924,000.00                 12,031,326.33              20,474,616.73
  -------------------------------------------------------------------------------------------------------------------------------------------------------------------------------------------------------------------------------

หมายเหตุ /1 โบนัสกรรมการปี 2555 ซึ่งจ่ายในเดือนเมษายน 2556
ตามมติที่ประชุมสามัญผู้ถือหุ้นประจำปี 2556 เมื่อวันที่ 28 มีนาคม 2556

/2 ประธานกรรมการ

/3 ประธานกรรมการทรัพยากรบุคคลและกำหนดค่าตอบแทน

/4 ประธานกรรมการตรวจสอบ

/5 ประธานกรรมการบริหารความเสี่ยง

/6 ประธานกรรมการกลั่นกรองการลงทุน

/7 กรรมการตรวจสอบ

/8 กรรมการบริหารความเสี่ยง

/9 กรรมการทรัพยากรบุคคลและกำหนดค่าตอบแทน

/10 กรรมการกลั่นกรองการลงทุน

/11 กรรมการอิสระ

/12 กรรมการที่เป็นผู้บริหาร

ในระหว่างปี 2556 มีการเปลี่ยนแปลงกรรมการในคณะกรรมการฯ และคณะกรรมการชุดย่อย ดังนี้

-   นายสุนชัย คำนูณเศรษฐ์

  ได้รับเลือกตั้งเป็นกรรมการ ตั้งแต่วันที่ 1 กุมภาพันธ์ 2556
  และได้รับแต่งตั้งเป็นกรรมการกลั่นกรองการลงทุน ตั้งแต่วันที่ 24 เมษายน 2556

-   นายทรงภพ พลจันทร์

  ได้รับเลือกตั้งเป็นกรรมการ ตั้งแต่วันที่ 29 มีนาคม 2556
  และได้รับแต่งตั้งเป็นกรรมการทรัพยากรบุคคลและกำหนดค่าตอบแทน ตั้งแต่วันที่ 24 เมษายน
  2556

-   นายประจวบ อุชชิน

  ได้รับเลือกตั้งเป็นกรรมการ และได้รับแต่งตั้งเป็นกรรมการกลั่นกรองการลงทุน ตั้งแต่วันที่ 24
  เมษายน 2556

-   นายสุวิท คงแสงภักดิ์

  ได้รับเลือกตั้งเป็นกรรมการตั้งแต่วันที่ 29 มีนาคม 2556
  และได้รับแต่งตั้งเป็นกรรมการบริหารความเสี่ยง ตั้งแต่วันที่ 24 เมษายน 2556

-   นางสาวรัตนา ตรีพิพัฒน์กุล

  ได้รับเลือกตั้งเป็นกรรมการตั้งแต่วันที่ 29 มีนาคม 2556
  และได้รับแต่งตั้งเป็นกรรมการตรวจสอบ ตั้งแต่วันที่ 24 เมษายน 2556

-   นายเมฆินทร์ เพ็ชรพลาย

  ได้รับเลือกตั้งเป็นกรรมการ และได้รับแต่งตั้งเป็นกรรมการบริหารความเสี่ยง ตั้งแต่วันที่ 24
  เมษายน 2556

-   นายรัมย์ เหราบัตย์

  ได้รับเลือกตั้งเป็นกรรมการ ตั้งแต่วันที่ 1 ตุลาคม 2556

-   นายพูนสุข โตชนาการ

  ได้รับเลือกตั้งเป็นกรรมการ และได้รับแต่งตั้งเป็นกรรมการบริหารทรัพยากรบุคคล ตั้งแต่วันที่ 1
  ตุลาคม 2556

-   นายพงษ์ดิษฐ พจนา

  ได้รับเลือกตั้งเป็นกรรมการ และกรรมการผู้จัดการใหญ่ ตั้งแต่วันที่ 1 กรกฎาคม 2556

-   นายวิรัช กาญจนพิบูลย์

  ลาออกจากการเป็นกรรมการ และพ้นจากตำแหน่งกรรมการบริหารความเสี่ยง ตั้งแต่วันที่ 1
  มกราคม 2556

-   นายสุรชัย ธารสิทธิ์พงษ์

  ลาออกจากการเป็นกรรมการ และพ้นจากตำแหน่งกรรมการบริหารความเสี่ยง ตั้งแต่วันที่ 1
  เมษายน 2556

-   นายวีระ ศรีวัฒนตระกูล

  ลาออกจากการเป็นกรรมการ และพ้นจากตำแหน่งกรรมการทรัพยากรบุคคลและกำหนดค่าตอบแทน
  ตั้งแต่วันที่ 1 เมษายน 2556

-   นายนพพล มิลินทางกูร

  ลาออกจากการเป็นกรรมการและกรรมการผู้จัดการใหญ่ ตั้งแต่วันที่ 1 กรกฎาคม 2556

-   นายสุทัศน์ ปัทมสิริวัฒน์

  ลาออกจากการเป็นกรรมการ ตั้งแต่วันที่ 1 ตุลาคม 2556

-   นายธนา พุฒรังษี

  พ้นจากตำแหน่งกรรมการกลั่นกรองการลงทุนตั้งแต่วันที่ 24 เมษายน 2556
  ลาออกจากการเป็นกรรมการและพ้นจากตำแหน่งกรรมการทรัพยากรบุคคล ตั้งแต่วันที่ 1 ตุลาคม
  2556

  ------------------------------- ------------------- ------------------ --
  หน่วย:ล้านบาท                                                            

  ค่าตอบแทนผู้บริหารของบริษัทฯ ประจำปี                                          
  2556                                                                   

  ค่าตอบแทน                        จำนวน (คน)          จำนวนเงิน           

  เงินเดือน                         15                  61.77              

  โบนัส                            15                  30.22              

  เงินสมทบกองทุนสำรองเลี้ยงชีพ         15                  5.08               

  รวม                             15                  97.07              
  ------------------------------- ------------------- ------------------ --

หมายเหตุ ผู้บริหารบริษัทฯ มีจำนวน 15 คน

  -------------------------------- ------------------ -------------------
  หน่วย:ล้านบาท                                         

  ค่าตอบแทนพนักงานของบริษัทฯ ประจำปี                       
  2556                                                

  ค่าตอบแทน                         จำนวน (คน)         จำนวนเงิน

  เงินเดือน                          165                139.15

  โบนัส                             165                57.44

  เงินสมทบกองทุนสำรองเลี้ยงชีพ          165                10.43

  อื่นๆ (ถ้ามี)                        -                  -

  รวม                              165                207.02
  -------------------------------- ------------------ -------------------

หมายเหตุ ณ วันที่ 31 ธันวาคม 2556 บริษัทฯ มีพนักงานทั้งหมดจำนวน 180 คน ประกอบด้วย
สายงานวางแผนและพัฒนาธุรกิจ 55 คน สายงานกำกับดูแลบริษัทในเครือ 10 คน สายงานการเงิน
31 คน สายงานบริหารองค์กร 40 คน และอื่นๆ 44 คน

บริษัท ผลิตไฟฟ้าราชบุรี จำกัด

  ค่าตอบแทนคณะกรรมการบริษัท ประจำปี 2556

  หน่วย:บาท

  ------------- --------------- ---------------- ---------------- ----------------
  กรรมการ                       เบี้ยประชุม         โบนัสกรรมการปี     รวม
                                                 2555^(/1)        

  นายสุทัศน์       ปัทมสิริวัฒน์        480,000.00       0.00             480,000.00

  นายทรงภพ      พลจันทร์          78,400.00        880,000.00       958,400.00

  นางศิริพร       เหลืองนวล        384,000.00       880,000.00       1,264,000.00

  นายอำนวย      ทองสถิตย์         384,000.00       880,000.00       1,264,000.00

  นายนที         ทับมณี            78,400.00        880,000.00       958,400.00

  นายธนากร      พูลทวี            384,000.00       880,000.00       1,264,000.00

  นายเกษมสันต์    จิณณวาโส         78,400.00        880,000.00       958,400.00

  นายพิษณุ        ทองวีระกุล        0.00             843,934.43       843,934.43

  นายนพพล       มิลินทางกูร^(/2)                                     

  นายเกรียงฤทธิ์   เจียจันทร์พงษ์      0.00             690,054.64       690,054.64

  นายมงคล       สกุลแก้ว          320,000.00       0.00             320,000.00

  นายชุมพล       ฐิตยารักษ์         298,400.00       0.00             298,400.00

  นายอธิปัตย์      บำรุง            290,400.00       0.00             290,400.00

  นายธีรวิทย์      จารุวัฒน์          290,400.00       0.00             290,400.00

  นายพีระวัฒน์     พุ่มทอง^(/2)                                        

  นายสมนึก       จินดาทรัพย์^(/2)                                     

  นายพงษ์ดิษฐ     พจนา^(/2)                                         

  นายประจวบ     อุชชิน            0.00             189,945.36       189,945.36

  รวม                           3,066,400.00     7,003,934.43     10,070,334.43
  ------------- --------------- ---------------- ---------------- ----------------

หมายเหตุ /1 โบนัสกรรมการปี 2555 ซึ่งจ่ายในเดือนมีนาคม 2556
ตามมติที่ประชุมสามัญผู้ถือหุ้นประจำปี 2556 เมื่อวันที่ 28 มีนาคม 2556

/2 กรรมการที่เป็นผู้บริหาร

ในระหว่างปี 2556 มีการเปลี่ยนแปลงกรรมการในคณะกรรมการบริษัท ผลิตไฟฟ้าราชบุรี จำกัด
ดังนี้

-   นายมงคล สกุลแก้ว

  ได้รับเลือกตั้งเป็นกรรมการตั้งแต่วันที่ 1 มีนาคม 2556

-   นายชุมพล ฐิตยารักษ์

  ได้รับเลือกตั้งเป็นกรรมการตั้งแต่วันที่ 19 มีนาคม 2556

-   นายอธิปัตย์ บำรุง

  ได้รับเลือกตั้งเป็นกรรมการตั้งแต่วันที่ 19 มีนาคม 2556

-   นายธีรวิทย์ จารุวัฒน์

  ได้รับเลือกตั้งเป็นกรรมการตั้งแต่วันที่ 19 มีนาคม 2556

-   นายพีระวัฒน์ พุ่มทอง

  ได้รับเลือกตั้งเป็นกรรมการตั้งแต่วันที่ 19 มีนาคม 2556

-   นายสมนึก จินดาทรัพย์

  ได้รับเลือกตั้งเป็นกรรมการตั้งแต่วันที่ 19 มีนาคม 2556

-   นายพงษ์ดิษฐ พจนา

  ได้รับเลือกตั้งเป็นกรรมการตั้งแต่วันที่ 19 สิงหาคม 2556

-   นายพิษณุ ทองวีระกุล

  ลาออกจากตำแหน่งกรรมการ ตั้งแต่วันที่ 21 มกราคม 2556

-   นายทรงภพ พลจันทร์

  พ้นจากตำแหน่งกรรมการตามวาระ ตั้งแต่วันที่ 18 มีนาคม 2556

-   นายนที ทับมณี

  พ้นจากตำแหน่งกรรมการตามวาระ ตั้งแต่วันที่ 18 มีนาคม 2556

-   นายเกษมสันต์ จิณณวาโส

  พ้นจากตำแหน่งกรรมการตามวาระ ตั้งแต่วันที่ 18 มีนาคม 2556

-   นายนพพล มิลินทางกูร

  ลาออกจากการเป็นกรรมการ ตั้งแต่วันที่ 19 มีนาคม 2556

-   นายเกรียงฤทธิ์ เจียจันทร์พงษ์

  ลาออกจากการเป็นกรรมการ ตั้งแต่วันที่ 19 มีนาคม 2556

-   นายพีระวัฒน์ พุ่มทอง

  ลาออกจากการเป็นกรรมการ ตั้งแต่วันที่ 19 สิงหาคม 2556

  ------------------------------- ------------------- ------------------ --
  หน่วย:ล้านบาท                                                            

  ค่าตอบแทนกรรมการของบริษัท                                                 
  ผลิตไฟฟ้าราชบุรี จำกัด ประจำปี 2556                                          

  ค่าตอบแทน                        จำนวน (คน)          จำนวนเงิน           

  ค่าตอบแทนประจำสำหรับกรรมการ       10                  3.066              

  โบนัสปี 2555                      9                   7.004              

  รวม                                                 10.070             

  หน่วย:ล้านบาท                                                            

  ค่าตอบแทนผู้บริหารของบริษัท                                                  
  ผลิตไฟฟ้าราชบุรี จำกัด ประจำปี 2556                                          

  ค่าตอบแทน                        จำนวน (คน)          จำนวนเงิน           

  เงินเดือน                         3                   6.133              

  โบนัส                            3                   2.726              

  เงินสมทบกองทุนสำรองเลี้ยงชีพ         3                   0.545              

  รวม                             3                   9.404              

  หน่วย:ล้านบาท                                                            

  ค่าตอบแทนพนักงานบริษัท ผลิตไฟฟ้าราชบุรี                                        
  จำกัด ประจำปี 2556                                                       

  ค่าตอบแทน                        จำนวน (คน)          จำนวนเงิน           

  เงินเดือน                         55                  27.213             

  โบนัส                            55                  10.796             

  เงินสมทบกองทุนสำรองเลี้ยงชีพ         55                  2.358              

  อื่นๆ (ถ้ามี)                       -                   -                  

  รวม                             55                  40.367             
  ------------------------------- ------------------- ------------------ --

หมายเหตุ /1 คณะกรรมการบริษัท ผลิตไฟฟ้าราชบุรี จำกัด มีจำนวนทั้งสิ้น 10 คน
ในระหว่างปีมีกรรมการพ้นจากตำแหน่งและเข้ารับตำแหน่งใหม่จำนวน 7 คน
และกรรมการที่เป็นผู้บริหารไม่ได้รับค่าตอบแทนประจำสำหรับกรรมการ
ซึ่งเป็นไปตามหลักเกณฑ์ที่กำหนดไว้

/2 กรรมการ จำนวน 1 คน ดำรงตำแหน่งกรรมการบริษัท ผลิตไฟฟ้าราชบุรีโฮลดิ้ง จำกัด
(มหาชน) ด้วย จึงไม่ได้รับโบนัสจากบริษัท ผลิตไฟฟ้าราชบุรี จำกัด
ซึ่งเป็นไปตามหลักเกณฑ์ที่กำหนดไว้

บริษัท ราชบุรีแก๊ส จำกัด บริษัท ราชอุดม เพาเวอร์ จำกัด บริษัท ราชบุรี อัลลายแอนซ์ จำกัด
บริษัท ราชบุรีพลังงาน จำกัด บริษัท ราช-ลาว เซอร์วิส จำกัด และบริษัท อาร์เอช
อินเตอร์เนชั่นแนล คอร์ปอเรชั่น จำกัด

กรรมการและผู้บริหารของบริษัทย่อยเหล่านี้ได้รับแต่งตั้งจากผู้บริหารของกลุ่มบริษัท ผลิตไฟฟ้าราชบุรี
โฮลดิ้ง จำกัด (มหาชน) และไม่ได้รับค่าตอบแทน

หมายเหตุ เมื่อวันที่ 7 กุมภาพันธ์ 2557 บริษัท ราชอุดม เพาเวอร์ จำกัด
ได้ชำระบัญชีเพื่อยกเลิกกิจการแล้วเสร็จ ส่งผลให้บริษัทฯ ถือหุ้นโดยตรงใน บริษัท ราชบุรี
อัลลายแอนซ์ จำกัด

8.7 บุคลากร

  จำนวนพนักงานของบริษัทฯ และบริษัทย่อยมีรายละเอียดดังนี้

1)  บริษัท ผลิตไฟฟ้าราชบุรีโฮลดิ้ง มีพนักงานและลูกจ้างทั้งสิ้น 180 คน
    แบ่งเป็นพนักงานระดับบังคับบัญชา 84 คน และพนักงานระดับผู้ปฎิบัติการ 92 คน และลูกจ้าง
    4 คน

2)  บริษัท ผลิตไฟฟ้าราชบุรี จำกัด มีพนักงานและลูกจ้างทั้งสิ้น 58 คน
    แบ่งเป็นพนักงานระดับบังคับบัญชา 16 คน พนักงานระดับผู้ปฎิบัติการ 29 คน และลูกจ้าง 13
    คน

  -----------------------------------------------------------------------
  กลุ่มงาน                         จำนวนพนักงาน (คน)      
  ------------------------------ --------------------- ------------------
                                 บมจ.                  บจ. ผลิตไฟฟ้าราชบุรี
                                 ผลิตไฟฟ้าราชบุรีโฮลดิ้ง     

  พัฒนาธุรกิจ^(1/)                  55                    -

  วางแผนและบริหารการลงทุน^(2/)     10                    -

  กลุ่มงานบัญชีและการเงิน^(3/)        31                    7

  กลุ่มงานบริหาร^(4/)               36                    3

  กลุ่มงานเทคนิค และวิศวกรรม^(5/)    -                     14

  กลุ่มงานบริการ^(6/)               32                    16

  กลุ่มงานประชาสัมพันธ์^(7/)          12                    5

  ลูกจ้าง                          4                     13

  รวม                            180                   58
  -----------------------------------------------------------------------

หมายเหตุ

บริษัท ผลิตไฟฟ้าราชบุรีโฮลดิ้ง จำกัด (มหาชน)

1/ กลุ่มวางแผนและพัฒนาธุรกิจ ประกอบด้วย ฝ่ายพัฒนาธุรกิจไฟฟ้าต่างประเทศ
ฝ่ายพัฒนาธุรกิจไฟฟ้าใน สปป.ลาว ฝ่ายพัฒนาธุรกิจเหมืองและธุรกิจเกี่ยวเนื่อง
ฝ่ายพัฒนาธุรกิจไฟฟ้าในประเทศ ฝ่ายพัฒนาพลังงานทดแทนและธุรกิจเกี่ยวเนื่อง ฝ่ายวางแผน
และฝ่ายกฎหมาย

2/ กลุ่มกำกับดูแลบริษัทในเครือ ประกอบด้วย ส่วนจัดการธุรกิจในเครือ

3/ กลุ่มงานบัญชีและการเงิน ประกอบด้วย ฝ่ายบัญชี ฝ่ายการเงิน
และฝ่ายวางแผนและบริหารการเงิน

4/ กลุ่มงานบริหาร ประกอบด้วย กรรมการผู้จัดการใหญ่ รองกรรมการผู้จัดการใหญ่
ผู้ช่วยกรรมการผู้จัดการใหญ่ ระดับผู้อำนวยการฝ่าย และผู้บริหารบริษัทในเครือ และผู้อำนวยการ

6/ กลุ่มงานบริการ ประกอบด้วย ฝ่ายบริหารสำนักงาน ฝ่ายทรัพยากรบุคคล
สำนักงานเลขานุการบริษัท ฝ่ายตรวจสอบภายใน และเลขานุการกรรมการผู้จัดการ

7/ กลุ่มงานประชาสัมพันธ์ ประกอบด้วย ฝ่ายประชาสัมพันธ์

บริษัท ผลิตไฟฟ้าราชบุรี จำกัด

3/ กลุ่มงานบัญชีและการเงิน ประกอบด้วย ส่วนบัญชี และส่วนการเงิน

4/ กลุ่มงานบริหาร ประกอบด้วย ระดับผู้จัดการฝ่าย

5/ กลุ่มงานเทคนิคและวิศวกรรม ประกอบด้วย ส่วนวางแผนการผลิตและบำรุงรักษา
ส่วนวิศวกรรมการผลิตและประสิทธิภาพ และส่วนบริหารสัญญา

6/ กลุ่มงานบริการ ประกอบด้วย ส่วนพัสดุ ส่วนความปลอดภัย สิ่งแวดล้อม และบริหารความเสี่ยง
ส่วนบริหารสำนักงานและทรัพยากรบุคคล และส่วนจัดหา

7/ กลุ่มงานประชาสัมพันธ์ ประกอบด้วย ส่วนสื่อสารองค์กร และส่วนชุมชมสัมพันธ์

  ลักษณะผลตอบแทนที่ให้กับพนักงาน

เพื่อให้พนักงานได้รับผลตอบแทนจากการทำงานอย่างเป็นธรรม
บริษัทฯได้กำหนดผลตอบแทนพนักงานเป็น 3 ลักษณะ คือ

1)
จ่ายเป็นเงินเดือนประจำตามหน้าที่ความรับผิดชอบของแต่ละคนโดยพิจารณาเปรียบเทียบจากตลาดแรงงาน
ประสบการณ์ และคุณวุฒิ เป็นสำคัญ

2) จ่ายเป็นสวัสดิการช่วยเหลือเฉพาะพนักงานหรือช่วยเหลือพนักงานและครอบครัว เช่น
กองทุนสำรองเลี้ยงชีพ การประกันสุขภาพ การประกันชีวิต การประกันอุบัติเหตุ
การตรวจสุขภาพประจำปี ค่าทันตกรรม เงินช่วยเหลือในการคลอดบุตร เงินช่วยเหลือเพื่อที่อยู่อาศัย
เงินช่วยเหลือกรณีจำเป็น และประกันสังคม

3) สิทธิต่างๆ เช่น สิทธิการหยุดพักผ่อนประจำปี สิทธิการลาประเภทต่างๆ
ค่าใช้จ่ายเดินทางไปปฏิบัติงาน การขึ้นเงินเดือน/ค่าจ้าง และโบนัส เป็นต้น

ค่าตอบแทนรวมประจำปี 2556 ของบริษัทฯ และบริษัทย่อย เป็นดังนี้

  ------------------------------------------------------------------------
  บริษัท                                ค่าตอบแทน (ล้านบาท)    
  ----------------------------------- -------------------- ---------------
  บริษัท ผลิตไฟฟ้าราชบุรีโฮลดิ้ง จำกัด (มหาชน) 344.32               

  บริษัท ผลิตไฟฟ้าราชบุรี จำกัด              63.56                

  บริษัท ราชบุรีพลังงาน จำกัด               3.95                 

  บริษัท ราช-ลาว เซอร์วิส จำกัด            13.12                

  บริษัท ราช-ออสเตรเลีย คอร์ปอเรชั่น จำกัด   134.01               

  รวม                                 558.96               
  ------------------------------------------------------------------------

8.8 การบริหารทรัพยากรบุคคล

ด้วยตระหนักในคุณค่าของทรัพยากรบุคคลอันเป็นปัจจัยที่สำคัญที่สุดที่จะนำพาบริษัทฯ ให้บรรลุเป้าหมาย
และสร้างการเจริญเติบโตอย่างยั่งยืน บริษัทฯ
จึงได้ให้ความสำคัญต่อการพัฒนาการบริหารทรัพยากรบุคคลอย่างต่อเนื่องในทุกๆ ด้าน
เพื่อให้พนักงานทุกคนทุกระดับมีโอกาสพัฒนาความรู้ ความสามารถและศักยภาพอย่างเท่าเทียมกัน
จัดให้มีสภาพแวดล้อมในการทำงานที่ดี มีความปลอดภัยและสุขอนามัยที่ดี
มีการจ่ายค่าตอบแทนตามหน้าที่ความรับผิดชอบและผลการปฏิบัติงานที่เป็นธรรม
จัดให้มีสวัสดิการอย่างเหมาะสม รวมถึงการจัดหาเทคโนโลยีใหม่ๆ เพื่อสนับสนุนการทำงาน ในปี
2556 บริษัทฯ ได้ดำเนินการด้านต่างๆ ดังนี้

1. การปรับปรุงระบบค่าตอบแทนและสวัสดิการ

บริษัทฯ ได้ประกาศนโยบายเกี่ยวกับพนักงานอย่างชัดเจนในการบริหารจัดการระบบค่าตอบแทน
รวมทั้งสวัสดิการต่างๆอย่างเหมาะสมและเป็นธรรม ตลอดจนมุ่งส่งเสริมคุณภาพชีวิตที่ดีในการทำงาน
จัดให้มีสภาพแวดล้อมในการทำงานที่ดี มีอาชีวอนามัย และความปลอดภัยโดยคำนึงถึงมาตรฐานสากล
และด้วยสภาพแวดล้อมทางธุรกิจด้านพลังงานในปัจจุบันที่มีการเติบโตอย่างต่อเนื่อง
ภายใต้ข้อจำกัดด้านบุคลากรที่มีทักษะประสบการณ์ และมีความเชี่ยวชาญในธุรกิจโดยตรง
ซึ่งมีอยู่อย่างจำกัด ส่งผลให้เกิดการแข่งขันที่สูงขึ้นในตลาดแรงงงานเฉพาะกลุ่ม บริษัทฯ
ตระหนักดีถึงสถานการณ์เหล่านี้ จึงได้มีนโยบายในการปรับปรุงระบบค่าตอบแทนและสวัสดิการต่างๆ
เพื่อให้สามารถสร้างแรงจูงใจและธำรงรักษาบุคลากรที่มีศักยภาพสูงไว้กับบริษัทฯ ดังนี้

1. การทบทวนโครงสร้างค่าจ้าง บริษัทฯ
ได้จ้างบริษัทที่ปรึกษาที่มีความเชี่ยวชาญด้านการจัดทำระบบค่าตอบแทนมาทำการสำรวจค่าจ้างในตลาดโดยมุ่งเน้นในธุรกิจด้านพลังงานไฟฟ้า
เพื่อนำข้อมูลมาศึกษาเปรียบเทียบกับโครงสร้างค่าจ้างของบริษัทฯ ในปัจจุบัน
เพื่อนำไปสู่การพิจารณาปรับปรุงโครงสร้างค่าจ้างของบริษัทฯให้อยู่ในระดับที่สามารถแข่งขันได้ในตลาดแรงงานปัจจุบันและในอนาคต

2. การปรับปรุงสวัสดิการ บริษัทฯ มีการปรับปรุงสวัสดิการและสิทธิประโยชน์ต่างๆ มาเป็นระยะ
ผ่านคณะกรรมการสวัสดิการ ซึ่งประกอบด้วยผู้แทนพนักงาน และผู้แทนฝ่ายบริหาร
ประชุมปรึกษาหารือเพื่อพัฒนาระบบสวัสดิการของบริษัทฯให้สามารถอำนวยความสะดวกสบายในการทำงาน
มีความมั่นคงในอาชีพ และเป็นหลักประกันในการดำเนินชีวิตของพนักงาน ในปีที่ผ่านมาบริษัทฯ
ได้มีการพิจารณาเพื่อปรับปรุงสวัสดิการให้กับพนักงานทุกระดับ ดังนี้

-   ปรับปรุงเพิ่มวงเงินเอาประกันชีวิตและประกันอุบัติเหตุ

-   ปรับปรุงสวัสดิการการรักษาพยาบาล โดยเพิ่มวงเงินคุ้มครองค่าห้อง/ค่าอาหาร และค่ารักษา
    กรณีคนไข้ใน

-   ปรับเพิ่มวงเงินช่วยเหลือค่าทำศพ สำหรับพนักงานและครอบครัว

นอกจากนี้ บริษัทฯ ยังจัดให้พนักงานสามารถสมัครเข้าเป็นสมาชิกกองทุนสำรองเลี้ยงชีพพนักงาน
กฟผ. โดยกองทุนสำรองเลี้ยงชีพดังกล่าวเป็นกองทุนสำรองเลี้ยงชีพของพนักงาน กฟผ.
และพนักงานบริษัทในเครือ กฟผ. ด้วย

2. การปรับเปลี่ยนค่านิยมร่วม

เพื่อสนับสนุนต่อวิสัยทัศน์ และพันธกิจของบริษัทฯ ที่ปรับเปลี่ยนใหม่ตามแผนกลยุทธ์ บริษัทฯ
จึงได้ปรับเปลี่ยนค่านิยมร่วม (Core Value ) ดังนี้

R eliability

A ccountability

T rust

C hallenge

H appiness

ค่านิยมร่วมดังกล่าวจะหล่อหลอมพนักงานของบริษัทฯ ให้มีความเชื่อและยึดมั่นในสิ่งเดียวกัน
มีแบบแผนพฤติกรรมอย่างเดียวกัน อันจะนำไปสู่การสร้างวัฒนธรรมที่เป็นพลังผลักดันให้บริษัทฯ
ก้าวสู่ความสำเร็จตามเป้าหมายอย่างมั่นคงยั่งยืน

3. การพัฒนาทรัพยากรบุคคล

บริษัทฯ
เชื่อมั่นมาโดยตลอดว่าการพัฒนาศักยภาพของบุคลากรอย่างต่อเนื่องและเป็นระบบจะนำไปสู่การพัฒนาขีดความสามารถในการแข่งขันของบริษัทฯ
ให้สูงขึ้น ซึ่งนอกเหนือจากการฝึกอบรมและพัฒนาตามแผนการฝึกอบรมประจำปี
ที่ได้ดำเนินการอย่างต่อเนื่องมาทุกปีแล้ว
ยังได้ดำเนินการวางแผนพัฒนาผู้บริหารระดับสูงโดยให้ที่ปรึกษาผู้มีความเชี่ยวชาญ มาทำการประเมิน
(Leadership Assessment) เพื่อนำผลการประเมินมาจัดทำแผนการพัฒนารายบุคคล
โดยเริ่มดำเนินการในกลุ่มผู้บริหารระดับผู้ช่วยกรรมการผู้จัดการใหญ่
และจะขยายผลเพื่อดำเนินการในระดับอื่นๆ ต่อไป

นอกเหนือจากการพัฒนาบุคลากรด้านความรู้ความสามารถ ทักษะ
และความเชี่ยวชาญซึ่งจะเพิ่มประสิทธิภาพการปฏิบัติงานโดยตรงแล้ว บริษัทฯ
ยังจัดการฝึกอบรมเชิงปฏิบัติการเพื่อมุ่งเน้นต่อการปรับเปลี่ยนพฤติกรรมให้สอดคล้องกับค่านิยมและวัฒนธรรมองค์กร
รวมทั้งการให้ความรู้ด้าน CSR เพื่อให้พนักงานเกิดความเข้าใจ
และตระหนักในบทบาทของตนเองในการสนับสนุนให้บริษัทฯ เติบโตได้อย่างยั่งยืน

ในปี 2556 บริษัทฯ จัดให้มีการฝึกอบรมบุคลากรทุกระดับตั้งแต่ผู้บริหารระดับสูง ผู้อำนวยการฝ่าย
ผู้จัดการส่วน และพนักงาน โดยมีการฝึกอบรมภายในจำนวน 8 หลักสูตร ได้แก่

1.  หลักสูตรการสื่อสารกับสื่อมวลชน สำหรับผู้บริหารระดับรองกรรมการผู้จัดการใหญ่

2.  หลักสูตร Leadership Assessment & Development Program
    สำหรับผู้บริหารระดับผู้ช่วยกรรมการผู้จัดการใหญ่

3.  หลักสูตร Leading with the Speed of Trust
    สำหรับผู้บริหารระดับผู้ช่วยกรรมการผู้จัดการใหญ่

4.  หลักสูตร Financial Thinking for Non-Financial Manager
    สำหรับผู้อำนวยการฝ่าย

5.  หลักสูตร Project Management Techniques สำหรับผู้จัดการส่วน

6.  หลักสูตร We are One Team สำหรับพนักงาน

7.  หลักสูตรการปฐมพยาบาลเบื้องต้นและช่วยฟื้นคืนชีพ สำหรับพนักงานที่สนใจ

8.  หลักสูตร CSR แนวปฏิบัติสู่องค์กรที่ยั่งยืน สำหรับพนักงานที่สนใจ

บริษัทฯ ส่งเสริมให้ผู้บริหารและพนักงานทุกระดับเข้ารับการฝึกอบรมภายนอกทั้งในและต่างประเทศ
เพื่อเพิ่มศักยภาพในการปฏิบัติงาน ทบทวนความรู้ในวิชาชีพเฉพาะ
ตลอดจนการเปิดโลกทัศน์ต่อวิทยาการสมัยใหม่และสภาพแวดล้อมภายนอกที่มีการเปลี่ยนแปลงอย่างรวดเร็วในโลกปัจจุบัน
รวมทั้งได้มีโอกาสแลกเปลี่ยนประสบการณ์กับเครือข่ายภายนอก อาทิ
หลักสูตรการบริหารเศรษฐกิจสาธารณะสำหรับนักบริหารระดับสูง
หลักสูตรการจัดทำยุทธศาสตร์และแผนปฏิบัติงานด้านพลังงานระหว่างประเทศหลักสูตร ASEAN Tax
and Investment Strategies 2013
หลักสูตรแนวโน้มมาตรฐานการบัญชีและมาตรฐานรายงานการเงินที่สำคัญในปี 2556-2557 เป็นต้น

ทั้งนี้ จำนวนชั่วโมงการฝึกอบรมของพนักงานในปี 2556 โดยเฉลี่ยคิดเป็น 26 ชั่วโมง/คน/ปี

บริษัทฯ ส่งเสริมให้พนักงานได้มีโอกาสเรียนรู้และแลกเปลี่ยนประสบการณ์เพื่อพัฒนาศักยภาพ
และสร้างเครือข่าย เพื่อประโยชน์ในการปฏิบัติงาน เช่น การเข้าชมนิทรรศการต่างๆ
การเข้าร่วมงานเสวนา และกิจกรรมทัศนศึกษานอกสถานที่ เพื่อเปิดโลกทัศน์ มุมมอง
และเรียนรู้สิ่งใหม่

การหมุนเวียนสับเปลี่ยนตำแหน่งงาน (Job Rotation) เป็นอีกวิธีหนึ่งที่บริษัทฯ
นำมาใช้ในการพัฒนาศักยภาพผู้ปฏิบัติงาน เพื่อสร้างความสามารถในการทำงาน (Capability)
และความเข้าใจกระบวนการทำงานทั้งระบบ โดยมีการหมุนเวียนทั้งภายในสายงานและข้ามสายงาน
หมุนเวียนสับเปลี่ยนภายในเครือบริษัท ที่อยู่ในประเทศและต่างประเทศ และจากการที่บริษัทฯ
มีเป้าหมายในการขยายการลงทุนในต่างประเทศมากขึ้น
โดยเฉพาะประเทศในกลุ่มประชาคมเศรษฐกิจอาเซียน (ASEAN Economic Community : AEC)
บริษัทฯ จึงได้มีการจัดการอบรมภาษาเพื่อนบ้าน เช่น ภาษาพม่า
เพื่อเตรียมความพร้อมบุคลากรและทีมงานในการขยายการลงทุนของบริษัทฯ อีกด้วย

4. การสื่อสารภายใน

บริษัทฯ ให้ความสำคัญกับการสื่อสารภายใน ทั้งในเรื่องความก้าวหน้าของโครงการต่างๆ
ความเคลื่อนไหวและกิจกรรมต่างๆ ของบริษัทฯ และการให้ความรู้ที่เป็นประโยชน์อื่นๆ
ผ่านช่องทางต่างๆ ได้แก่ ระบบคอมพิวเตอร์ Intranet สื่ออีเมล
มีการแต่งตั้งคณะกรรมการเพื่อรวบรวมข้อมูลและจัดทำเป็นวารสารสื่อสารภายใน
ซึ่งจะเป็นการรวบรวมข้อมูลที่เกี่ยวข้องกับกิจกรรมภายในของบริษัทฯ เช่น นโยบายของฝ่ายบริหาร
ข้อมูลด้านการบริหารและพัฒนาบุคลากร กิจกรรมแรงงานสัมพันธ์
ข้อมูลด้านความปลอดภัยและอาชีวอนามัย ข้อมูลกิจกรรม 5ส อีกช่องทางสื่อสารที่สำคัญคือ
การประชุมที่เป็นทางการในระดับต่างๆ ตามความรับผิดชอบ
การประชุมระหว่างกรรมการผู้จัดการใหญ่กับผู้บริหารและพนักงานทุกระดับ
และการประชุมระหว่างสายงานที่ไม่เป็นทางการภายใต้ชื่อ Synergy Meeting
ซึ่งจะจัดขึ้นเป็นประจำทุก 2 เดือน
โดยมีการหมุนเวียนสายงานเป็นเจ้าภาพการประชุมในช่วงหลังเลิกงาน
เพื่อเปิดโอกาสให้ผู้ปฏิบัติงานได้มีโอกาสพบปะ แลกเปลี่ยนประสบการณ์
บูรณาการความรู้ร่วมกันเพื่อนำมาปรับปรุงการปฏิบัติงานให้เกิดประโยชน์สูงสุดต่อบริษัทฯ

5. การร้องเรียนและการแจ้งเบาะแส

กรณีที่พนักงานพบเห็นว่า มีการปฏิบัติที่ไม่เป็นธรรม บริษัทฯ
ได้กำหนดไว้ในระเบียบว่าด้วยการบริหารงานบุคคล หมวดการอุทธรณ์และร้องทุกข์ เกี่ยวกับแนวทาง
กระบวนการร้องทุกข์ และการคุ้มครองผู้ร้องทุกข์ไม่ให้ถูกเลิกจ้าง หรือถูกลงโทษกรณีให้ข้อเท็จจริง
หรือพยานหลักฐานเกี่ยวกับการร้องทุกข์ และ/หรือ เป็นผู้พิจารณาคำร้องทุกข์ด้วยความสุจริตใจ
แม้จะเป็นเหตุให้เกิดผลกระทบต่อบริษัทฯ

6. การส่งเสริมความปลอดภัย และสุขอนามัยในสถานที่ทำงาน

บริษัทฯ ได้ให้ความสำคัญเรื่องความปลอดภัย และสุขอนามัยในการทำงาน
โดยได้ประกาศนโยบายความปลอดภัย อาชีวอนามัย และสภาพแวดล้อมในการทำงาน
และเผยแพร่ให้ผ่านบนเว็บไซต์บริษัทฯ และระบบข้อมูลอิเล็คทรอนิกส์ภายในบริษัทฯ นอกจากนี้
ได้มีการแต่งตั้งคณะกรรมการความปลอดภัย อาชีวอนามัย และสภาพแวดล้อมในการทำงาน
ทำหน้าที่พิจารณานโยบายและแผนงานความปลอดภัยในที่ทำงาน เพื่อป้องกันและลดอุบัติเหตุ
ตลอดจนส่งเสริมสนับสนุนกิจกรรมด้านความปลอดภัยในการทำงานของบริษัทฯ
โดยมีการตรวจสอบสถิติการประสบอันตรายในสำนักงานเป็นประจำ
รวมทั้งมีการรณรงค์เพื่อปลุกและปลูกจิตสำนึก ความตระหนักรู้ถึงความสำคัญของความปลอดภัย
สุขอนามัยและสภาพแวดล้อมในการทำงานอย่างสม่ำเสมอผ่านช่องทางต่างๆ เช่น โป๊สเตอร์
ระบบคอมพิวเตอร์ การรายงานในที่ประชุมระดับต่างๆ รวมถึงกิจกรรมวันความปลอดภัย
ภายใต้แนวคิด "Safety in all we do"
มีการประกวดและให้รางวัลข้อเสนอแนะดีเด่นด้านความปลอดภัย รางวัลการทำกิจกรรม 5ส
อย่างต่อเนื่อง

ในส่วนของการเสริมสร้างสุขภาพพลานามัยของพนักงานบริษัทฯ
ได้จัดให้มีการตรวจวัดสมรรถภาพทางร่างกายของพนักงาน
และมีการอบรมเกี่ยวกับการดูแลสุขภาพเพื่อป้องกันการป่วยเป็นโรคแพ้อาคาร (Office
Syndrome)
รวมทั้งจัดห้องพยาบาลโดยมีเวชภัณฑ์และเตียงพยาบาลเพื่อการปฐมพยาบาลเบื้องต้นให้แก่พนักงานที่เจ็บป่วยในระหว่างเวลาทำงาน

บริษัทฯ ได้เข้าร่วมใน " โครงการสถานประกอบการสีขาวป้องกันยาเสพติด "
ร่วมกับกรมสวัสดิการและคุ้มครองแรงงาน
เพื่อรณรงค์ให้ความรู้ความเข้าใจในเรื่องพิษภัยของยาเสพติด ผลกระทบทั้งทางด้านเศรษฐกิจ
และสังคมที่เกิดจากยาเสพติด เป็นการสร้างภูมิคุ้มกันให้กับพนักงานมิให้เข้าไปเกี่ยวข้องกับยาเสพติด
ทั้งโดยทางตรงหรือทางอ้อม

ในปี 2556 บริษัทฯ ไม่มีอุบัติเหตุเนื่องจากการทำงาน
และไม่มีอุบัติเหตุจนถึงขั้นต้องหยุดงานแต่อย่างใด

7. การต่อต้านการทุจริตคอร์รัปชั่น

บริษัทฯ ตระหนักและให้ความสำคัญในการดำเนินธุรกิจด้วยความโปร่งใสและเป็นธรรม
โดยยึดการปฏิบัติตามหลักการกำกับดูแลกิจการที่ดีอย่างสม่ำเสมอและต่อเนื่อง
โดยได้ประกาศให้ผู้บริหารและพนักงานได้รับทราบถึงจรรยาบรรณของบริษัทฯ
จรรยาบรรณของผู้บริหาร และจรรยาบรรณพนักงาน
โดยมุ่งเน้นให้ผู้บริหารและพนักงานปฏิบัติหน้าที่ด้วยความซื่อสัตย์ โปร่งใส มีคุณธรรม
มีความรับผิดชอบ และไม่เรียกรับ หรือจ่ายผลประโยชน์ใดๆ ที่ไม่สุจริตกับผู้มีส่วนได้เสียทุกฝ่าย
ซึ่งได้มีการถือปฏิบัติตามจรรยาบรรณดังกล่าวอย่างเคร่งครัดตลอดมา
เพื่อป้องกันการทุจริตในทุกขั้นตอนการปฏิบัติงาน

9. การกำกับดูแลกิจการ

บริษัทฯ มุ่งมั่นดำเนินธุรกิจโดยให้ความสำคัญและยึดถือปฏิบัติตามหลักการกำกับดูแลกิจการที่ดี
และจรรยาบรรณธุรกิจ
รวมทั้งการส่งเสริมและพัฒนายกระดับมาตรฐานการปฏิบัติที่เป็นเลิศอย่างต่อเนื่อง
เพื่อสร้างความเชื่อมั่นและไว้วางใจให้แก่ผู้ถือหุ้นและผู้มีส่วนได้ส่วนเสียทุกฝ่าย
ในการก้าวสู่ความสำเร็จและบรรลุเป้าหมายสุดท้ายคือ
การเติบโตอย่างมั่นคงและยั่งยืนไปพร้อมกับชุมชนและสังคม

9.1 สิทธิของผู้ถือหุ้น

ตลอดปี 2556 ไม่มีเหตุการณ์หรือการปฏิบัติใดๆ อันเป็นการละเมิดหรือลิดรอนสิทธิของผู้ถือหุ้น
โดยคณะกรรมการฯ และฝ่ายบริหารได้มีการติดตามตรวจสอบให้มีการปฏิบัติตาม
"นโยบายเกี่ยวกับผู้ถือหุ้น" ที่คณะกรรมการฯ ได้ประกาศใช้มาตั้งแต่ปี 2550 อย่างเคร่งครัด
เพื่อเป็นแนวปฏิบัติต่อผู้ถือหุ้นในฐานะเจ้าของกิจการ
ด้วยตระหนักในความสำคัญและมุ่งมั่นที่จะดูแลและปกป้องสิทธิของผู้ถือหุ้นอย่างจริงจังและต่อเนื่อง
สะท้อนการเคารพและการปกป้องสิทธิขั้นพื้นฐานของผู้ถือหุ้น
รวมถึงการดูแลให้ผู้ถือหุ้นได้รับสิทธิขั้นพื้นฐานดังกล่าว

1)  สิทธิในการจดทะเบียนเป็นเจ้าของหุ้น การเปลี่ยนมือหรือการโอนสิทธิในหุ้น

บริษัทฯ ได้มอบหมายให้บริษัท ศูนย์ฝากหลักทรัพย์ (ประเทศไทย) จำกัด (TSD)
เป็นนายทะเบียนหลักทรัพย์ของบริษัทฯ ทำหน้าที่รับฝากหลักทรัพย์ของบริษัทฯ
จัดเก็บและดูแลข้อมูลของผู้ถือหุ้นให้เป็นปัจจุบันอยู่เสมอ
และเป็นผู้ให้บริการแก่ผู้ถือหุ้นที่ถือหลักทรัพย์ของบริษัทฯ เช่น การออกใบหลักทรัพย์
ฝาก/ถอนใบหลักทรัพย์ โอน/รับโอนหลักทรัพย์ และการจ่ายสิทธิประโยชน์ต่างๆ ให้แก่ผู้ถือหุ้น
ซึ่งผู้ถือหุ้นสามารถติดต่อกับ TSD ได้โดยตรงที่ TSD Call Center โทร. 0 2229 2888
และปัจจุบัน TSD ได้เปิดบริการ Investor Portal เพื่อบริการข้อมูลผู้ถือหุ้นทางอินเตอร์เน็ต
ซึ่งผู้ถือหุ้นสามารถสมัครใช้บริการได้ที่
http://www.tsd.co.th/th/investorportal/index.html

2)  สิทธิในการได้รับเงินปันผล

บริษัทฯ มีการจ่ายเงินปันผลอย่างต่อเนื่องทุกปีตลอดระยะเวลานับตั้งแต่เริ่มดำเนินกิจการเป็นต้นมา
โดยเป็นไปตามนโยบายการจ่ายเงินปันผล ดังรายละเอียดในหัวข้อดังกล่าว
และจากการติดตามตรวจสอบข้อมูลการรับเงินปันผลของบริษัทฯ
พบว่ามีเงินปันผลค้างจ่ายจำนวนหนึ่งที่ผู้ถือหุ้นยังไม่ได้ติดต่อขอรับเงิน ซึ่งบริษัทฯ
ได้พยายามติดต่อผู้ถือหุ้นตามข้อมูลที่ตรวจสอบพบโดยมีหนังสือแจ้งรายละเอียดการติดต่อขอรับเงินปันผล
รวมทั้งช่วยประสานงานเพื่อการออกเช็คเงิน ปันผลใหม่กรณีตรวจสอบพบว่าเช็คสูญหายหรือหมดอายุ
และการดำเนินการเพื่อโอนกรรมสิทธิ์การถือหุ้นและให้ทายาทรับเงินปันผลแทนกรณีผู้ถือหุ้นถึงแก่กรรม
นอกจากนี้บริษัทฯ ยังได้เชิญชวนให้ผู้ถือหุ้นสมัครใช้บริการจ่ายเงินปันผลเข้าบัญชีธนาคาร
(e-Dividend) เพื่อความสะดวก รวดเร็ว และปลอดภัยในการรับเงินปันผล

บริษัทฯ ได้ปฏิบัติตามข้อแนะนำของ ตลท. ในการกำหนดรายชื่อผู้ถือหุ้นที่มีสิทธิรับเงินปันผล
โดยในการประชุมสามัญผู้ถือหุ้นประจำปี 2556
ได้กำหนดรายชื่อผู้ถือหุ้นที่มีสิทธิเข้าร่วมประชุมและออกเสียงลงคะแนนในการประชุมสามัญผู้ถือหุ้นและรับเงินปันผล
(Record Date) ในวันที่ 6 มีนาคม 2556 และให้รวบรวมรายชื่อตามมาตรา 225
แห่งพระราชบัญญัติหลักทรัพย์และตลาดหลักทรัพย์ โดยวิธีปิดสมุดทะเบียนพักการโอนหุ้นในวันที่ 7
มีนาคม 2556 ซึ่งผู้ถือหุ้นที่มีรายชื่อดังกล่าวจะได้สิทธิเข้าประชุมสามัญผู้ถือหุ้นประจำปี 2556 ในวันที่
28 มีนาคม 2556 และได้รับเงินปันผลในวันที่ 11 เมษายน 2556

3)  สิทธิในการแต่งตั้ง ถอดถอน และกำหนดค่าตอบแทนกรรมการ

คณะกรรมการฯ ได้ถือปฏิบัติตามข้อบังคับบริษัทฯ อย่างเคร่งครัด
ในการนำเสนอต่อที่ประชุมผู้ถือหุ้นเพื่อพิจารณาแต่งตั้งกรรมการแทนตำแหน่งที่ว่างลงเนื่องจากครบวาระในการประชุมสามัญผู้ถือหุ้นประจำปี
รวมทั้งการพิจารณากำหนดค่าตอบแทนกรรมการต่อที่ประชุมสามัญผู้ถือหุ้นเป็นประจำทุกปี
ดังรายละอียดในหัวข้อโครงสร้างการจัดการ

4)  สิทธิในการแต่งตั้งผู้สอบบัญชีและกำหนดค่าตอบแทน

คณะกรรมการฯ ได้ถือปฏิบัติตามข้อบังคับบริษัทฯ
อย่างเคร่งครัดในการนำเสนอต่อที่ประชุมผู้ถือหุ้นเพื่อพิจารณาแต่งตั้งผู้สอบบัญชีและกำหนดค่าตอบแทนในการสอบบัญชีต่อที่ประชุมสามัญผู้ถือหุ้นเป็นประจำทุกปี

5)  สิทธิในการเข้าร่วมประชุม

บริษัทฯ
ให้ความสำคัญกับการจัดการประชุมผู้ถือหุ้นและส่งเสริมให้ผู้ถือหุ้นในฐานะเป็นเจ้าของกิจการได้ให้เข้าร่วมประชุมและลงมติตัดสินใจในเรื่องสำคัญ
รวมถึงรับรู้และตรวจสอบการดำเนินงานของคณะกรรมการฯ และฝ่ายบริหาร โดยคณะกรรมการฯ
และฝ่ายบริหารถือเป็นหน้าที่และความรับผิดชอบที่ต้องปฏิบัติให้เป็นไปตามกฎหมาย ด้วยความโปร่งใส
ชอบธรรม และเป็นประโยชน์ต่อผู้ถือหุ้นและผู้เกี่ยวข้องทุกฝ่ายอย่างเท่าเทียม ตามแนวทางในคู่มือ
AGM Checklist ที่จัดทำขึ้นโดยสมาคมส่งเสริมผู้ลงทุนไทย สมาคมบริษัทจดทะเบียนสำนักงาน
ก.ล.ต. และ ตลท.

ในปี 2556 บริษัทฯ ได้จัดการประชุมผู้ถือหุ้น 1 ครั้ง คือ “การประชุมสามัญผู้ถือหุ้นประจำปี 2556”
โดยมีการปฏิบัติตามข้อกำหนดที่บังคับใช้ มีมาตรการที่พัฒนาคุณภาพและประสิทธิภาพของการประชุม
ตลอดจนส่งเสริมให้ผู้ถือหุ้นได้ใช้สิทธิขั้นพื้นฐานในการเข้าร่วมการประชุมผู้ถือหุ้น เป็นผลให้บริษัทฯ
สามารถจัดการประชุมผู้ถือหุ้นโดยมีจำนวนผู้ถือหุ้นทั้งที่มาด้วยตนเองและโดยการมอบฉันทะเข้าประชุมเป็นจำนวนมากและเพิ่มขึ้นเป็นลำดับทุกปี
ดังนี้

-   วันและเวลาประชุม บริษัทฯ ได้จัดการประชุมในวันพฤหัสบดีที่ 28 มีนาคม 2556
    เริ่มประชุมเวลา 14.00 น. และเลิกประชุมเวลา 17.00 น. ใช้เวลาในการประชุมรวม 3
    ชั่วโมง การลงทะเบียนเข้าร่วมประชุม เริ่มตั้งแต่เวลา 12.00 น. ก่อนเวลาเริ่มประชุม 2
    ชั่วโมง
    และเพื่อเปิดโอกาสให้ผู้ถือหุ้นสามารถพิจารณาเลือกว่าจะเข้าร่วมการประชุมตลอดทุกเรื่องหรือจะเข้าร่วมประชุมเฉพาะเรื่องก็ได้
    บริษัทฯ จึงเปิดให้ผู้ถือหุ้นที่เดินทางมาภายหลังเริ่มการประชุมแล้ว
    สามารถลงทะเบียนเข้าร่วมประชุมได้อย่างต่อเนื่องจนถึงเวลาเลิกประชุม
    โดยไม่จำกัดสิทธิของผู้ถือหุ้นในการเข้าร่วมการประชุมเพื่อออกเสียงลงคะแนนในระเบียบวาระที่อยู่ระหว่างการพิจารณาและยังไม่ได้ลงมติ

-   สถานที่ประชุม การประชุมจัดขึ้นที่ห้องบางกอก คอนเวนชันเซ็นเตอร์ บี 2 ชั้น 22
    โรงแรมเซ็นทาราแกรนด์และบางกอกคอนเวนชันเซ็นเตอร์ เซ็นทรัลเวิลด์ เลขที่ 999/99
    ถนนพระรามที่ 1 เขตปทุมวัน กรุงเทพมหานคร
    ซึ่งเป็นสถานที่ที่มีระบบขนส่งมวลชนที่ผู้ถือหุ้นสามารถใช้ในการเดินทางไปเข้าร่วมประชุมได้อย่างสะดวก
    มีขนาดเหมาะสมสามารถบรรจุผู้เข้าประชุมจำนวนมาก และบริษัทฯ
    ได้จัดสิ่งอำนวยความสะดวกที่จำเป็นสำหรับการประชุมไว้อย่างครบถ้วน ได้แก่
    โสตทัศนูปกรณ์ที่ใช้ในการนำเสนอต่อที่ประชุม ระบบคอมพิวเตอร์ และ Barcode
    ที่บรรจุข้อมูลเฉพาะของผู้ถือหุ้นแต่ละรายที่ใช้ในการลงทะเบียนเข้าร่วมการประชุมและการนับคะแนนเสียง
    ทำให้มีความสะดวก รวดเร็ว และการนับคะแนนเสียงมีความแม่นยำ โปร่งใส
    และสามารถตรวจสอบได้

-   การตรวจสอบเอกสารหลักฐานแสดงตนเพื่อเข้าร่วมประชุม
    ดำเนินการโดยพนักงานที่แต่งตั้งโดยประธานกรรมการ
    การตรวจสอบมีขั้นตอนที่ไม่ยุ่งยากซับซ้อนและเป็นไปตามรายละเอียดที่ได้แจ้งต่อผู้ถือหุ้นไว้แล้วในหนังสือเชิญประชุม

-   ผู้เข้าประชุม ในการประชุมสามัญผู้ถือหุ้นประจำปี 2556
    มีผู้เข้าประชุมประกอบด้วยผู้ถือหุ้นและผู้รับมอบฉันทะจำนวน 1,721 ราย
    ถือหุ้นรวมคิดเป็นร้อยละ 79.48 ของจำนวนหุ้นที่จำหน่ายได้ทั้งหมด
    ครบเป็นองค์ประชุมตามข้อบังคับของบริษัทฯ ประธานกรรมการ
    ทำหน้าที่ประธานที่ประชุมตามข้อบังคับของบริษัทฯ โดยกรรมการอิสระทุกคน
    คณะกรรมการตรวจสอบทั้งคณะ
    และประธานกรรมการของคณะกรรมการชุดย่อยทุกคณะได้เข้าร่วมในการประชุม มีกรรมการ 1
    คน ที่ติดภารกิจและไม่สามารถเข้าร่วมการประชุมได้ นอกจากนี้ผู้บริหารทุกคน ผู้สอบบัญชี
    และที่ปรึกษากฎหมาย
    ได้เข้าร่วมในการประชุมเพื่อให้ข้อมูลเพิ่มเติมและร่วมตอบข้อซักถามแก่ที่ประชุม

-   การเรียกประชุม บริษัทฯ ได้แจ้งกำหนดวัน เวลา สถานที่ประชุม
    และระเบียบวาระการประชุมพร้อมข้อมูลที่เกี่ยวข้องและความเห็นของคณะกรรมการฯ
    ในแต่ละเรื่องที่เสนอต่อที่ประชุมอย่างเพียงพอและครบถ้วน ให้ผู้ถือหุ้นรับทราบผ่านช่องทางของ
    ตลท. ก่อนเวลา 09.00 น. ของวันที่ 19 กุมภาพันธ์ 2556
    ซึ่งเป็นวันทำการถัดจากวันที่คณะกรรมการฯ มีมติให้เรียกประชุมสามัญผู้ถือหุ้นประจำปี 2556
    และบริษัทฯ ได้โฆษณาคำบอกกล่าวนัดประชุมในหนังสือพิมพ์ภาษาไทยในวันที่ 20-22 มีนาคม
    2556 และในหนังสือพิมพ์ภาษาอังกฤษในวันที่ 22-24 มีนาคม 2556 ซึ่งเป็นเวลาติดต่อกัน 3
    วัน และไม่น้อยกว่า 3 วันก่อนวันประชุมตามข้อบังคับของบริษัทฯ

-   หนังสือเชิญประชุม บริษัทฯ ได้เผยแพร่หนังสือเชิญประชุมสามัญผู้ถือหุ้นประจำปี 2556
    และเอกสารประกอบทั้งชุด ซึ่งเหมือนกับข้อมูลที่บริษัทฯ
    จัดส่งให้ผู้ถือหุ้นในรูปแบบเอกสารไว้บนเว็บไซต์ของบริษัทฯ ตั้งแต่วันที่ 21 กุมภาพันธ์ 2556
    เป็นเวลา 35 วันก่อนวันประชุม และบริษัท ศูนย์รับฝากหลักทรัพย์ (ประเทศไทย) จำกัด
    ซึ่งเป็นนายทะเบียนหลักทรัพย์ของบริษัทฯ
    เป็นผู้ดำเนินการจัดส่งหนังสือเชิญประชุมให้แก่ผู้ถือหุ้นเมื่อวันที่ 18 มีนาคม 2556
    เป็นเวลาล่วงหน้าก่อนวันประชุม 10 วัน
    และเป็นไปตามข้อกฎหมายที่ให้บริษัทจดทะเบียนจัดส่งหนังสือเชิญประชุมให้แก่ผู้ถือหุ้นเป็นการล่วงหน้าอย่างน้อย
    7 วัน หนังสือเชิญประชุมได้ระบุรายละเอียดวัน เวลา
    สถานที่ประชุมพร้อมแผนที่แสดงสถานที่ประชุม
    ระเบียบวาระการประชุมซึ่งได้จัดเรียงลำดับความสำคัญ พร้อมข้อมูลชี้แจงความเป็นมา
    เหตุผลความจำเป็น
    และประเด็นสำคัญของแต่ละเรื่องที่เสนอให้ที่ประชุมผู้ถือหุ้นเพื่อพิจารณาหรือเพื่อทราบ
    รวมทั้งได้ระบุความเห็นของคณะกรรมการฯ ในทุกเรื่องไว้อย่างชัดเจน
    เพื่อให้ผู้ถือหุ้นใช้ประกอบการพิจารณาตัดสินใจลงมติในแต่ละเรื่อง
    ข้อมูลที่เกี่ยวข้องที่ได้จัดส่งพร้อมกับหนังสือเชิญประชุม ประกอบด้วย

(1) ข้อบังคับของบริษัทฯ ที่เกี่ยวข้องกับการประชุมผู้ถือหุ้น

(2) เอกสารแจ้งรายละเอียดหลักฐานที่ผู้ถือหุ้นต้องนำมาแสดงตนประกอบการเข้าร่วมประชุม
    วิธีการมอบฉันทะ การลงทะเบียนเข้าร่วมประชุม และการออกเสียงลงคะแนนในการประชุม

(3) รายงานการประชุมครั้งก่อนที่เสนอให้ที่ประชุมผู้ถือหุ้นพิจารณารับรอง

(4) รายงานประจำปีของคณะกรรมการฯ
    ซึ่งบรรจุสารสนเทศสำคัญเกี่ยวกับการดำเนินงานของบริษัทฯ
    ในรอบปีที่ผ่านมาและโครงการในอนาคต
    รวมทั้งงบการเงินพร้อมหมายเหตุประกอบงบการเงินและรายงานของผู้สอบบัญชีรับอนุญาต ในปี
    2556 บริษัทฯ ได้จัดทำรายงานประจำปีฉบับย่อ (แสดงงบการเงินและผลประกอบการ)
    และรายงานความรับผิดชอบต่อสังคมและสิ่งแวดล้อม
    เพื่อความสะดวกในการรับทราบและตรวจสอบผลประกอบการของบริษัทฯ
    ส่วนรายงานประจำปีฉบับสมบูรณ์นั้น บริษัทฯ ได้จัดส่งในรูปแบบซีดีรอมให้แก่ผู้ถือหุ้นทุกคน
    และจัดส่งในรูปเล่มเอกสารให้แก่ผู้ถือหุ้นที่แจ้งความประสงค์ขอรับเท่านั้น ทั้งนี้
    มีผู้ถือหุ้นขอรับเอกสารรายงานประจำปีฉบับสมบูรณ์ทั้งสิ้น 132 เล่ม

(5) ประวัติย่อและข้อมูลที่เกี่ยวข้องของผู้ได้รับการเสนอชื่อเป็นกรรมการ
    และนิยามกรรมการอิสระของบริษัทฯ

(6) หนังสือมอบฉันทะทั้ง 3 แบบ ตามที่กำหนดโดยกรมพัฒนาธุรกิจการค้า กระทรวงพาณิชย์
    พร้อมรายชื่อและข้อมูลของกรรมการอิสระและกรรมการผู้จัดการใหญ่ ที่บริษัทฯ
    เสนอเป็นผู้รับมอบฉันทะ

(7) แบบฟอร์มลงทะเบียนเข้าร่วมการประชุม ซึ่งติด Barcode
    ของผู้ถือหุ้นแต่ละรายเพื่อความสะดวกและรวดเร็วในการลงทะเบียนเข้าร่วมประชุม

บริษัทฯ ได้แจ้งในหนังสือเชิญประชุมและผ่านทางเว็บไซต์ของบริษัทฯ
เปิดโอกาสให้ผู้ถือหุ้นสอบถามหรือขอข้อมูลเพิ่มเติมในเรื่องที่ได้บรรจุไว้ในระเบียบวาระการประชุม
และ/หรือเสนอแนะข้อคิดเห็นอื่นใดที่เป็นประโยชน์ต่อการดำเนินธุรกิจของบริษัทฯ
เป็นการล่วงหน้าก่อนวันประชุม ทางไปรษณีย์ หรือทางโทรสารมายังเลขานุการบริษัท
หรือจดหมายอิเล็กทรอนิกส์มายัง corporatesecretary@ratch.co.th
เพื่อจะได้ชี้แจงรายละเอียดหรือให้ข้อมูลเพิ่มเติมในที่ประชุมต่อไป
ในการประชุมสามัญผู้ถือหุ้นประจำปี 2556
ไม่มีผู้ถือหุ้นส่งคำถามและข้อเสนอแนะเป็นการล่วงหน้ามายังบริษัทฯ

-   การดำเนินการประชุม ก่อนเริ่มการประชุม
    ประธานกรรมการในฐานะประธานที่ประชุมได้แจ้งให้ที่ประชุมทราบองค์ประชุม
    และมอบหมายให้เลขานุการบริษัททำหน้าที่จดบันทึกและจัดทำรายงานการประชุม
    แนะนำกรรมการ ฝ่ายบริหาร ผู้สอบบัญชี และที่ปรึกษากฎหมาย ที่เข้าร่วมในการประชุม
    ต่อจากนั้นได้แจ้งให้ที่ประชุมทราบวิธีปฏิบัติในการออกเสียงลงคะแนนในแต่ละวาระการประชุม
    เพื่อให้เป็นไปตามข้อพึงปฏิบัติสำหรับการจัดประชุมผู้ถือหุ้นของบริษัทจดทะเบียนของ ตลท.
    เพื่อทำความเข้าใจให้ชัดเจนอีกครั้ง
    โดยมีรายละเอียดเช่นเดียวกับที่ได้จัดส่งให้แก่ผู้ถือหุ้นพร้อมกับหนังสือเชิญประชุมแล้ว
    รวมถึงวิธีลงคะแนนเสียง การนับคะแนนเสียง
    และการประกาศมติที่ประชุมในแต่ละระเบียบวาระการประชุม

-   วิธีการออกเสียงลงคะแนน บริษัทฯ จัดให้มีบัตรลงคะแนนในทุกเรื่องที่เสนอต่อที่ประชุม
    ซึ่งผู้เข้าประชุมทุกคนได้รับเมื่อลงทะเบียนเข้าร่วมการประชุม
    วิธีการที่ใช้ในการลงคะแนนเสียงไม่ยุ่งยากซับซ้อนโดยการยกมือหากไม่เห็นด้วยหรืองดออกเสียง
    เพื่อเจ้าหน้าที่ของบริษัทฯ ไปรับบัตรลงคะแนน ใช้ระบบคอมพิวเตอร์และ Barcode
    ช่วยในการนับคะแนนเสียง

-   การตรวจสอบความโปร่งใส ถูกต้องและครบถ้วน บริษัทฯ
    ได้เชิญบริษัทที่ปรึกษากฎหมายซึ่งไม่มีส่วนได้เสียเป็นคนกลางร่วมตรวจสอบในเรื่องต่างๆ ได้แก่
    กระบวนการตรวจสอบเอกสารของผู้ถือหุ้นหรือผู้รับมอบฉันทะที่มีสิทธิเข้าร่วมประชุม
    องค์ประชุมผู้มีส่วนได้เสียไม่ได้ใช้สิทธิออกเสียง
    วิธีการลงคะแนนและการนับคะแนนเสียงสอดคล้องตรงกับข้อบังคับบริษัทฯ และที่ประธานแจ้ง
    ตลอดจนดูแลให้มีการเก็บบัตรลงคะแนนจากผู้ถือหุ้นที่เข้าประชุมทุกราย
    โดยเฉพาะในการพิจารณาเลือกตั้งกรรมการ และตรวจสอบความถูกต้องของผลจากมติที่ประชุม
    และผลของการลงคะแนนเสียงจากบัตรลงคะแนน

-   การดำเนินการประชุมตามระเบียบวาระการประชุม คณะกรรมการฯ
    ตระหนักดีถึงความสำคัญและความจำเป็นที่ผู้ถือหุ้นต้องใช้เวลาในการศึกษาข้อมูลก่อนการตัดสินใจ
    โดยยึดถือหลักการที่จะไม่กระทำการใดๆ อันเป็นการละเมิดหรือลิดรอนสิทธิของผู้ถือหุ้น
    ในการประชุมสามัญผู้ถือหุ้นทุกครั้ง บริษัทฯ
    ไม่เคยแจ้งข้อมูลสำคัญเพิ่มเติมอย่างกะทันหันในที่ประชุมผู้ถือหุ้น
    ไม่มีการเพิ่มเรื่องเพื่อพิจารณาลงมติหรือเปลี่ยนข้อมูลสำคัญโดยไม่แจ้งให้ผู้ถือหุ้นทราบล่วงหน้า
    ทั้งนี้ เรื่องที่นำเสนอต่อที่ประชุมสามัญผู้ถือหุ้นประจำปี 2556 เป็นไปตามที่กฎหมายกำหนด
    ประธานกรรมการซึ่งทำหน้าที่ประธานที่ประชุมได้ดำเนินการประชุมเป็นไปตามลำดับที่กำหนดในระเบียบวาระการประชุมที่แจ้งไว้ในหนังสือเชิญประชุมโดยไม่มีการสลับวาระ

-   การดำเนินการประชุมในแต่ละระเบียบวาระการประชุม เริ่มจากการชี้แจงความเป็นมา
    เหตุผลและความจำเป็นโดยละเอียด ข้อมูลที่เกี่ยวข้อง
    และข้อเสนอต่อที่ประชุมตามที่ได้แจ้งแก่ผู้ถือหุ้นไว้ในหนังสือเชิญประชุมแล้ว
    อย่างครบถ้วนและพอเพียง หลังจากนั้นประธานได้ให้เวลาแก่ผู้ถือหุ้นซักถามอย่างเหมาะสม
    และคณะกรรมการฯ
    และฝ่ายบริหารได้ร่วมกันชี้แจงจนเป็นที่เข้าใจชัดเจนก่อนจะขอให้ที่ประชุมลงมติโดยการออกเสียงลงคะแนน

-   การเลือกตั้งกรรมการและการพิจารณาอนุมัติกำหนดค่าตอบแทนกรรมการ บริษัทฯ
    ได้แยกการพิจารณาทั้งสองเรื่องดังกล่าวออกจากกัน
    และให้ทำการลงมติเลือกตั้งกรรมการเป็นรายบุคคล

-   การออกเสียงลงคะแนนทุกครั้ง บริษัทฯ
    ได้กำหนดให้ใช้บัตรลงคะแนนเสียงสำหรับผู้เข้าประชุมทุกราย
    โดยใช้ระบบคอมพิวเตอร์ช่วยอำนวยความสะดวกในการประมวลผลการลงคะแนนเสียง

-   การประกาศมติที่ประชุม ภายหลังการนับคะแนนเสียงเสร็จสิ้นแล้ว
    ประธานได้ประกาศให้ที่ประชุมทราบรายละเอียดของมติที่ประชุมในระเบียบวาระนั้นๆ
    โดยแยกประเภทคะแนนเสียงเป็น “เห็นด้วย” “ไม่เห็นด้วย” และ “งดออกเสียง”

-   การพิจารณาเรื่องอื่นๆ (ถ้ามี)
    เพื่อเปิดโอกาสให้ผู้ถือหุ้นสามารถเสนอเรื่องเพื่อพิจารณาเพิ่มเติมจากเรื่องที่บรรจุโดยคณะกรรมการฯ
    ไว้ในระเบียบวาระการประชุมแล้ว คณะกรรมการฯ กำหนดให้มีการพิจารณาเรื่องอื่นๆ (ถ้ามี)
    โดยถือปฏิบัติตามข้อบังคับของบริษัทฯ ที่กำหนดว่า
    เรื่องที่จะเสนอที่ประชุมผู้ถือหุ้นพิจารณาลงมติในการพิจารณาเรื่องอื่นๆ ได้
    จะต้องเสนอโดยผู้ถือหุ้นที่มีหุ้นนับรวมกันได้ไม่น้อยกว่าหนึ่งในสามของจำนวนหุ้นที่จำหน่ายได้ทั้งหมดของบริษัทฯ
    ในการประชุมสามัญผู้ถือหุ้นประจำปี 2556 ไม่มีการเสนอเรื่องอื่นๆ เพื่อพิจารณาลงมติ
    มีเพียงข้อเสนอแนะและข้อคิดเห็นเกี่ยวกับกิจการของบริษัทฯ
    ที่ได้บันทึกไว้ในรายงานการประชุมแล้วเท่านั้น

-   การเผยแพร่มติที่ประชุม บริษัทฯ ได้แจ้งมติที่ประชุมสามัญผู้ถือหุ้นประจำปี 2556
    ระบุผลการออกเสียงลงคะแนนในแต่ละเรื่องแยกประเภทคะแนนเสียง “เห็นด้วย”
    “ไม่เห็นด้วย” และ “งดออกเสียง” พร้อมแสดงสัดส่วนคะแนนเสียงแต่ละประเภท
    โดยจัดส่งในรูปแบบเอกสารไปยัง ตลท. พร้อมกับแจ้งข้อมูลผ่านทางสื่ออิเล็กทรอนิกส์ของ
    ตลท. ก่อนเวลา 09.00 น. ของวันที่ 29 มีนาคม 2556 (วันทำการถัดจากวันประชุม)

-   รายงานการประชุม
    เลขานุการบริษัทได้รับมอบหมายจากประธานกรรมการให้เป็นผู้จดบันทึกและจัดทำรายงานการประชุมเป็นลายลักษณ์อักษร
    รายงานการประชุมได้บันทึกสาระสำคัญของแต่ละเรื่องที่เสนอต่อที่ประชุม
    สรุปประเด็นสำคัญของข้อซักถามของผู้ถือหุ้นและคำชี้แจงของคณะกรรมการฯ และฝ่ายบริหาร
    ข้อเสนอแนะและข้อคิดเห็นเพิ่มเติมของผู้เข้าประชุม
    รวมทั้งมติที่ประชุมพร้อมคะแนนเสียงแต่ละประเภท
    และสัดส่วนคะแนนเสียงของแต่ละเรื่องไว้อย่างชัดเจนและครบถ้วน และบริษัทฯ
    ได้นำส่งรายงานการประชุมที่จัดทำแล้วเสร็จลงนามรับรองโดยประธาน ที่ประชุม ส่งให้ ตลท.
    สำนักงาน ก.ล.ต. และนายทะเบียน (กรมพัฒนาธุรกิจการค้า)
    เพื่อเป็นเอกสารตรวจสอบและอ้างอิงพร้อมกับเผยแพร่บนเว็บไซต์ของบริษัทฯ เมื่อวันที่ 5
    เมษายน 2556 ก่อนเวลาที่กฎหมายกำหนดให้ทำการเผยแพร่รายงานการประชุมภายใน 14
    วัน นับจากวันประชุมผู้ถือหุ้น
    และภายหลังการเผยแพร่รายงานการประชุมบนเว็บไซต์ของบริษัทฯ
    เพื่อเปิดโอกาสให้ผู้ถือหุ้นได้แสดงความคิดเห็นโดยไม่ต้องรอถึงการประชุมครั้งต่อไป
    ปรากฏว่าไม่มีผู้ถือหุ้นแจ้งแก้ไข เพิ่มเติม หรือปรับปรุงรายงานการประชุมฉบับดังกล่าว

-   การพัฒนาคุณภาพการจัดการประชุม บริษัทฯ
    จัดให้มีแบบสำรวจความคิดเห็นจากผู้เข้าประชุมเกี่ยวกับหนังสือเชิญประชุมและรายงานประจำปี
    การอำนวยความสะดวกแก่ผู้ถือหุ้น การดำเนินการประชุม และการจัดทำรายงานการประชุม
    และได้รวบรวมข้อเสนอแนะเพื่อใช้ในการพัฒนาคุณภาพการจัดการประชุมผู้ถือหุ้นให้มีประสิทธิภาพ
    โปร่งใส และเป็นประโยชน์ต่อกิจการและผู้ถือหุ้นมากยิ่งขึ้น

ในการประเมินผลคุณภาพการจัดการประชุมสามัญผู้ถือหุ้นประจำปี 2556
โดยสมาคมส่งเสริมนักลงทุนไทย บริษัทฯ ได้รับการประเมินด้วยคะแนนเต็ม 100 คะแนน
จัดอยู่ในระดับ "ดีเลิศ" ต่อเนื่องเป็นปีที่ 5

6)  สิทธิในการรับแจ้งข้อมูลและข่าวสารที่มีนัยสำคัญของบริษัทฯ อย่างถูกต้อง เพียงพอ
    และทันเวลา

ในรอบปี 2556 บริษัทฯ ได้ปฏิบัติตามข้อกำหนด หลักเกณฑ์ เงื่อนไข
และวิธีการเกี่ยวกับการเปิดเผยข้อมูลสารสนเทศและการปฏิบัติการใดๆ
ที่เกี่ยวข้องของบริษัทจดทะเบียนอย่างถูกต้องครบถ้วน
และไม่มีกรณีถูกลงโทษจากการไม่นำส่งรายงานตามที่กฎหมายกำหนดล่าช้าแต่อย่างใดบริษัทฯ
ได้ให้ความสำคัญกับการเปิดเผยข้อมูลและสารสนเทศที่สำคัญ โดยคณะกรรมการฯ
และฝ่ายบริหารได้มีการตรวจสอบติดตามให้มีการปฏิบัติตามหลักการและกฎเกณฑ์ที่กำหนดและบังคับใช้อย่างเคร่งครัด
โดยกำหนดหน่วยงานและผู้รับผิดชอบ รวมทั้งพัฒนาช่องทางการสื่อสาร
เพื่อให้ข้อมูลที่เปิดเผยมีคุณภาพ ดังนี้

-   ผู้รับผิดชอบการเปิดเผยข้อมูล บริษัทฯ
    ได้กำหนดผู้มีหน้าที่เปิดเผยข้อมูลและสารสนเทศของบริษัทฯ ได้แก่ ประธานกรรมการ
    กรรมการ กรรมการผู้จัดการใหญ่ และรองกรรมการผู้จัดการใหญ่ โดยมีหน่วยงานต่างๆ
    รับผิดชอบการจัดทำข้อมูลที่เกี่ยวข้องดังนี้

-   สำนักงานเลขานุการบริษัท
    รับผิดชอบการจัดทำเอกสารการเปิดเผยข้อมูลผ่านระบบสื่ออิเล็กทรอนิกส์ของ ตลท.
    การจัดทำรายงานประจำปี (แบบ 56-2) รวมทั้งเป็นผู้ประสานงาน (Contact Person)
    กับ ตลท. และสำนักงาน ก.ล.ต.

-   ฝ่ายบัญชี รับผิดชอบการจัดทำเอกสารเปิดเผยข้อมูลรายงานทางการเงิน
    และคำอธิบายและการวิเคราะห์ผลการดำเนินงานและฐานะทางการเงินของฝ่ายบริหาร

-   ฝ่ายองค์กรสัมพันธ์ รับผิดชอบการจัดทำเอกสารเปิดเผยข้อมูลและข่าวสารแก่สื่อมวลชน
    และการจัดการแถลงข่าวของบริษัทฯ

-   ส่วนนักลงทุนสัมพันธ์ รับผิดชอบการจัดทำแบบรายการข้อมูลประจำปี (แบบ 56-1)
    และการจัดการประชุมนักวิเคราะห์หลักทรัพย์

-   ช่องทางการสื่อสาร บริษัทฯ ยึดหลักการเข้าถึงข้อมูลและสารสนเทศที่สำคัญของบริษัทฯ
    อย่างทั่วถึงและเท่าเทียมกันของผู้ถือหุ้น จึงใช้ระบบสื่ออิเล็กทรอนิกส์ของ ตลท.
    เป็นช่องทางหลักในการเปิดเผยข้อมูล
    และเพื่อขยายโอกาสเพิ่มความสะดวกในการสื่อสารกับผู้ถือหุ้น
    และสร้างความเข้าใจอันดีระหว่างกัน ในการสื่อสารกับผู้ถือหุ้น นักลงทุน ผู้สนใจทั่วไป
    และสาธารณชน บริษัทฯ จึงได้จัดทำเว็บไซต์ คือ www.ratch.co.th
    เพื่อเป็นอีกช่องทางหนึ่งในการเผยแพร่ข้อมูลและสื่อสาร
    นอกจากนี้ยังมีการจัดการประชุมนักวิเคราะห์หลักทรัพย์
    การพบนักลงทุนในประเทศและต่างประเทศ
    การแถลงข่าวผลประกอบการประจำไตรมาสและประจำปี
    การจัดส่งข่าวและภาพข่าวกิจกรรมของบริษัทฯ ให้แก่สื่อมวลชน การสัมภาษณ์ผู้บริหาร
    การจัดนิทรรศการ การนำผู้ถือหุ้น นักลงทุนสถาบัน
    และนักวิเคราะห์หลักทรัพย์เข้าเยี่ยมชมกิจการ การจัดกิจกรรมสัมพันธ์กับสื่อมวลชน เป็นต้น
    ช่องทางการสื่อสารดังกล่าวเหล่านี้มีลักษณะครอบคลุมทั้งการสื่อสารทางเดียวและการสื่อสารสองทาง
    และข้อมูลที่ทำการเผยแพร่จัดทำเป็นสองภาษา คือ ภาษาไทย และภาษาอังกฤษ
    ทำการเผยแพร่ออกไปพร้อมกัน

-   คุณภาพของข้อมูล หมายถึงความถูกต้อง ชัดเจน ครบถ้วน เพียงพอ เป็นปัจจุบัน ทันเวลา
    โปร่งใส สามารถตรวจสอบได้ ข้อมูลและสารสนเทศที่สำคัญของบริษัทฯ
    ที่ทำการเปิดเผยมีทั้งข้อมูลที่เป็นตัวเงินและไม่ใช่ตัวเงิน ลักษณะข้อมูลไม่ใช้ข้อมูลด้านเดียว
    แต่มีทั้งข้อมูลเชิงบวกและเชิงลบ
    การเปิดเผยข้อมูลและสารสนเทศเป็นไปตามหลักเกณฑ์และข้อกำหนดที่เกี่ยวข้อง อาทิ
    การเปิดเผยสารสนเทศที่สำคัญให้ทราบโดยทันที การเผยแพร่สารสนเทศต่อประชาชนโดยทั่วถึง
    การชี้แจงกรณีที่มีข่าวลือหรือข่าวสารต่างๆ
    การดำเนินการเมื่อการซื้อขายหลักทรัพย์ผิดจากภาวะปกติ
    ไม่ทำการเปิดเผยในเชิงส่งเสริมโดยไม่มีเหตุอันควร และการซื้อขายหลักทรัพย์ของบริษัทฯ
    โดยบุคคลภายใน เป็นต้น
    ในขณะเดียวกันการเปิดเผยข้อมูลต้องไม่สร้างภาระค่าใช้จ่ายจนเกินไปให้แก่บริษัทฯ
    และไม่ทำให้บริษัทฯ สูญเสียความสามารถในการแข่งขันด้วยเช่นกัน

สรุปกิจกรรมการเปิดเผยข้อมูลและสารสนเทศของบริษัทฯ ในรอบปี 2556

  ------------------------------------------------------------------------------
  (1)    การเปิดเผยสารสนเทศประเภทที่ต้องรายงานตามรอบระยะเวลาบัญชี   37        ครั้ง
         (Periodic Reports) เช่น งบการเงินรายไตรมาส                       
         รายงานประจำปีแบบแสดงรายการข้อมูลประจำปี เป็นต้น                      
  ------ ---------------------------------------------------- --------- --------
  (2)    การเปิดเผยสารสนเทศตามเหตุการณ์ (Non-Periodic Reports)   23        ครั้ง
         เช่น การประชุมสามัญผู้ถือหุ้นประจำปี 2556                               
         มติที่ประชุมสามัญผู้ถือหุ้นประจำปี 2556 การจ่ายเงินปันผล                     
         การเข้าลงทุนและความก้าวหน้าในการลงทุนโครงการต่างๆ ของบริษัทฯ           
         เป็นต้น                                                          

  (3)    การประชุมนักวิเคราะห์หลักทรัพย์                             4         ครั้ง

  (4)    การพบนักลงทุนในประเทศ (Company Visit)                  102       ครั้ง

  (5)    การพบนักลงทุนในประเทศ (Roadshow)                       5         ครั้ง

  (6)    การพบนักลงทุนต่างประเทศ (Roadshow)                      5         ครั้ง

  (7)    การแถลงข่าวผลประกอบการ                                6         ครั้ง

  (8)    การส่งข่าวและภาพกิจกรรมให้แก่สื่อมวลชน                      29        ครั้ง

  (9)    การนำผู้ถือหุ้นและนักลงทุนเข้าเยี่ยมชมกิจการ                    1         ครั้ง

  (10)   การจัดกิจกรรมสัมพันธ์กับสื่อมวลชน                            1         ครั้ง

  (11)   การจัดนิทรรศการ                                        4         ครั้ง

  (12)   การสัมภาษณ์ผู้บริหาร                                      11        ครั้ง

  (13)   สถิติการเข้าเยี่ยมชมเว็บไซต์ของบริษัทฯ (เฉลี่ยต่อเดือน)           10,900    ครั้ง

         (วันที่ 1 มกราคม 2556 ถึงวันที่ 31 ธันวาคม 2556 รวมทั้งสิ้น                
         131,211 ครั้ง)                                                   
  ------------------------------------------------------------------------------

9.2 การปฏิบัติต่อผู้ถือหุ้นอย่างเท่าเทียมกัน

บริษัทฯ ได้ปฏิบัติต่อผู้ถือหุ้นของบริษัทฯ อย่างเท่าเทียมกัน โดยไม่แบ่งแยกว่าเป็นผู้ถือหุ้นรายใหญ่หรือ
ผู้ถือหุ้นรายย่อยหรือผู้ถือหุ้นสถาบัน เป็นผู้ถือหุ้นชาวไทยหรือผู้ถือหุ้นต่างชาติ
โดยมีการปฏิบัติที่เป็นสาระสำคัญดังนี้

1)  การเข้าถึงข้อมูลของบริษัท

เพื่อให้ผู้ถือหุ้นเข้าถึงข้อมูลของบริษัทฯ ได้อย่างเท่าเทียมกัน บริษัทฯ กำหนดให้ใช้ช่องทางของ
ตลท. เป็นช่องทางหลักและกำหนดให้ประธานกรรมการ กรรมการ กรรมการผู้จัดการใหญ่
และรองกรรมการผู้จัดการใหญ่ เป็นผู้ทำหน้าที่เปิดเผยข้อมูลของบริษัทฯ
นอกจากนี้ยังจัดให้มีช่องทางติดต่อสื่อสารเพิ่มเติม เช่น เว็บไซต์ เป็นต้น
อีกทั้งผู้ถือหุ้นสามารถติดต่อขอรับข้อมูลได้จากหน่วยงานที่รับผิดชอบ เช่น สำนักงานเลขานุการบริษัท
ฝ่ายตรวจสอบภายใน ฝ่ายองค์กรสัมพันธ์ และส่วนนักลงทุนสัมพันธ์

2)  การจัดทำเอกสาร 2 ภาษา

บริษัทฯ ได้จัดทำข้อมูลทั้งภาษาไทยและภาษาอังกฤษในการเปิดเผยข้อมูลและสารสนเทศทุกรายการ
ทั้งการเปิดเผยข้อมูลผ่านระบบอิเล็กทรอนิกส์ของ ตลท. หนังสือเชิญประชุมผู้ถือหุ้น
เอกสารประกอบการประชุม รายงานการประชุม การแจ้งข่าวแก่สื่อมวลชน
และข้อมูลบนเว็บไซต์ของบริษัทฯ เพื่อให้ผู้ถือหุ้นเข้าถึงข้อมูลของบริษัทฯ
ได้อย่างเท่าเทียมกันทั้งชาวไทยและต่างชาติ

3)  การส่งเสริมให้ผู้ถือหุ้นรายย่อยเสนอเรื่องเพื่อบรรจุในระเบียบวาระการประชุมผู้ถือหุ้นและเสนอชื่อบุคคลเพื่อแต่งตั้งเป็นกรรมการ

นับตั้งแต่การประชุมสามัญผู้ถือหุ้นปี 2551 เป็นต้นมา บริษัทฯ
ได้เปิดโอกาสให้ผู้ถือหุ้นรายย่อยเสนอเรื่องเพื่อคณะกรรมการฯ
พิจารณาบรรจุในระเบียบวาระการประชุม
และ/หรือเสนอชื่อบุคคลที่มีคุณสมบัติเหมาะสมเป็นกรรมการของบริษัทฯ เป็นการล่วงหน้า
ตามข้อเสนอแนะของ ตลท. มาอย่างต่อเนื่องทุกปี สำหรับการประชุมสามัญผู้ถือหุ้น ประจำปี 2556
บริษัทฯ ได้ประกาศเชิญชวนผู้ถือหุ้นผ่านช่องทางสื่ออิเล็กทรอนิกส์ของ ตลท.
และบนเว็บไซต์ของบริษัทฯ เมื่อวันที่ 21 สิงหาคม 2555 โดยระบุรายละเอียดหลักเกณฑ์ วิธีการ
กระบวนการในการพิจารณาดำเนินการช่องทางการเสนอเรื่อง
และให้เวลาผู้ถือหุ้นพิจารณาดำเนินการระหว่างวันที่ 1 กันยายน 2555 ถึงวันที่ 31 ธันวาคม 2555
รวมระยะเวลา 4 เดือน อย่างไรก็ตามเมื่อสิ้นสุดระยะเวลาดังกล่าวแล้ว
ปรากฏว่าไม่มีข้อเสนอจากผู้ถือหุ้น

4)  การมอบฉันทะให้ผู้อื่นเข้าประชุมแทน

เพื่ออำนวยความสะดวกให้แก่ผู้ถือหุ้นที่ไม่สะดวกหรือไม่สามารถเข้าร่วมประชุมผู้ถือหุ้นด้วยตนเอง
สามารถมอบอำนาจให้บุคคลอื่นเข้าประชุมและออกเสียงในที่ประชุมแทนได้ บริษัทฯ
ได้จัดทำหนังสือมอบฉันทะจัดส่งให้แก่ผู้ถือหุ้นพร้อมกับหนังสือเชิญประชุมเป็น 3 แบบ
ตามที่กำหนดโดยกรมพัฒนาธุรกิจการค้า กระทรวงพาณิชย์ คือ แบบ ก.
ซึ่งเป็นหนังสือมอบฉันทะแบบทั่วไป แบบ ข. ซึ่งเป็นหนังสือมอบฉันทะที่กำหนดรายการต่างๆ
ที่จะมอบฉันทะที่ละเอียดชัดเจนตายตัว และแบบ ค.
ซึ่งเป็นหนังสือมอบฉันทะที่ใช้เฉพาะกรณีผู้ถือหุ้นเป็นผู้ลงทุนต่างประเทศและแต่งตั้งให้คัสโตเดียน
(Custodian) ในประเทศไทยเป็นผู้รับฝากและดูแลหุ้น และผู้ถือหุ้นสามารถ Download
หนังสือมอบฉันทะทั้ง 3 แบบ จากเว็บไซต์ของบริษัทฯ ได้อีกทางหนึ่งด้วย
หรือผู้ถือหุ้นจะพิจารณาใช้หนังสือมอบฉันทะแบบอื่น
หรือจัดทำขึ้นเองตามความสะดวกและเห็นสมควรก็ได้

บริษัทฯ ได้เสนอชื่อกรรมการอิสระของบริษัทฯ 4 คน และกรรมการผู้จัดการใหญ่ พร้อมข้อมูลของ
แต่ละคนระบุการมีหรือไม่มีส่วนได้เสียของแต่ละคนในเรื่องที่บรรจุไว้ในระเบียบวาระการประชุม
เพื่อเป็นทางเลือกให้ผู้ถือหุ้นพิจารณามอบฉันทะให้เข้าประชุมและออกเสียงแทนได้
ซึ่งในการประชุมคราวดังกล่าวมีผู้ถือหุ้นมอบฉันทะให้กรรมการอิสระของบริษัทฯ
เข้าร่วมประชุมแทนจำนวน 249 ราย และมอบฉันทะให้กรรมการผู้จัดการใหญ่เข้าประชุมแทนจำนวน
14 ราย

5)  การใช้บัตรลงคะแนนเสียง

บริษัทฯ
กำหนดให้ใช้บัตรลงคะแนนเสียงในการออกเสียงลงคะแนนในการประชุมผู้ถือหุ้นสำหรับผู้เข้าประชุมทุกราย
โดยใช้ระบบคอมพิวเตอร์ช่วยอำนวยความสะดวกในการประมวลผลการลงคะแนนเสียง
และในการเลือกตั้งกรรมการได้แยกลงคะแนนเสียงเป็นรายคนและเก็บบัตรลงคะแนนเสียงไว้ตรวจสอบและอ้างอิง

6)  บริษัทฯ ไม่มีการเพิ่มเรื่องเพื่อบรรจุในระเบียบวาระการประชุมจากที่แจ้งไว้แล้ว

คณะกรรมการฯ
ตระหนักถึงความสำคัญและความจำเป็นที่ผู้ถือหุ้นต้องใช้เวลาในการศึกษาข้อมูลก่อนตัดสินใจ
โดยยึดถือหลักการที่จะไม่มีการเสนอเรื่องใดๆ
ที่ไม่ได้บรรจุไว้ในระเบียบวาระการประชุมตามที่แจ้งในหนังสือเชิญประชุม
เพื่อให้ที่ประชุมผู้ถือหุ้นพิจารณาเพิ่มเติม แต่หากผู้ถือหุ้นมีความจำเป็น ก็สามารถเสนอเรื่องอื่นๆ
เพื่อพิจารณาได้โดยปฏิบัติตามข้อกำหนดในข้อบังคับของบริษัทฯ ทั้งนี้
ไม่มีการเสนอเรื่องเพื่อพิจาณาเพิ่มเติมในการประชุมสามัญผู้ถือหุ้นประจำปี 2556

7)  การรายงานการถือครองหลักทรัพย์ของบริษัท

การจัดทำรายงานการถือครองและการเปลี่ยนแปลงการถือครองหลักทรัพย์ของบริษัทฯ
ถือเป็นหน้าที่ของกรรมการและผู้บริหาร ที่ต้องปฏิบัติอย่างเคร่งครัดในการแจ้งสำนักงาน ก.ล.ต.
และคณะกรรมการฯ ได้กำหนดให้จัดทำรายงานการเปลี่ยนแปลงการถือครองหลักทรัพย์ของบริษัทฯ
ของกรรมการ ผู้บริหาร คู่สมรส และบุตรที่ยังไม่บรรลุนิติภาวะ
ไว้ในระเบียบวาระการประชุมคณะกรรมการฯ เพื่อรับทราบเป็นประจำทุกเดือน

8)  การป้องกันการใช้ข้อมูลภายใน

คณะกรรมการฯ
ได้จัดให้มีมาตรการป้องกันกรณีที่กรรมการและผู้บริหารใช้ข้อมูลภายในเพื่อหาผลประโยชน์ให้แก่ตนเองหรือผู้อื่นในทางมิชอบ
(Insider Trading) โดยได้กำหนดแนวทางในการเก็บรักษาข้อมูลภายในของบริษัทฯ
และแนวทางป้องกันการใช้ข้อมูลภายในแสวงหาประโยชน์ส่วนตนเป็นคำสั่งที่เป็นลายลักษณ์อักษรและถือปฏิบัติโดยกรรมการ
ผู้บริหาร และพนักงาน นับตั้งแต่เริ่มก่อตั้งบริษัทฯ รวมทั้งได้ประกาศให้ผู้บริหารและพนักงานทุกคน
รายงานการเปลี่ยนแปลงการถือหลักทรัพย์ของบริษัทฯ ของตนเอง คู่สมรส
และบุตรที่ยังไม่บรรลุนิติภาวะ ให้กรรมการผู้จัดการใหญ่ทราบภายใน 3 วันทำการ
นับแต่มีการเปลี่ยนแปลงการถือหลักทรัพย์ด้วย
ซึ่งมาตรการหลังนี้ได้มีการปฏิบัติมาอย่างต่อเนื่องตั้งแต่ปี 2546 จนถึงปัจจุบัน

ตลอดปี 2556 ไม่มีกรณีร้องเรียนอันเนื่องมาจากการปฏิบัติต่อผู้ถือหุ้นอย่างไม่เสมอภาค
รวมทั้งไม่มีการกล่าวโทษกรรมการและผู้บริหารกรณีไม่จัดทำรายงานการถือครองหลักทรัพย์ของบริษัทฯ
ตามข้อกำหนด หรือการใช้ข้อมูลภายในเพื่อหาประโยชน์ให้แก่ตนเองหรือผู้อื่นในทางมิชอบ

9.3 บทบาทผู้มีส่วนได้เสีย

1)  นโยบายเกี่ยวกับผู้มีส่วนได้เสีย

บริษัทฯ ยึดหลักการ "ส่งเสริมกำกับดูแลให้มั่นใจว่า สิทธิตามกฎหมายของผู้มีส่วนได้เสีย อาทิ ลูกค้า
ลูกจ้าง คู่ค้า ผู้ถือหุ้น ผู้ลงทุน เจ้าหนี้ คู่แข่ง ผู้สอบบัญชีอิสระ ภาครัฐ และชุมชนที่บริษัทฯ ตั้งอยู่
ได้รับการคุ้มครองและปฏิบัติด้วยดี" ตามที่ได้ประกาศในนโยบายการกำกับดูแลกิจการ ที่ดีนับตั้งแต่ปี
2546 และต่อมาในปี 2550 ได้มีประกาศนโยบายเป็นการเฉพาะสำหรับผู้มีส่วนได้เสีย กลุ่มต่างๆ
โดยได้เผยแพร่ผ่านช่องทางการสื่อสารภายในบริษัทฯ และบนเว็บไซต์ของบริษัทฯ ซึ่งประกอบด้วย
นโยบายเกี่ยวกับผู้ถือหุ้น นโยบายเกี่ยวกับพนักงาน นโยบายเกี่ยวกับสังคมและสิ่งแวดล้อม
นโยบายการใช้ระบบเครือข่ายคอมพิวเตอร์ นโยบายความปลอดภัย
อาชีวอนามัยและสภาพแวดล้อมในการทำงาน และนโยบาย 5ส เป็นต้น
(นโยบายเหล่านี้ได้เผยแพร่ไว้บนเว็บไซต์ของบริษัทฯ ด้วย) ในรอบปี 2556 บริษัทฯ
มีการปฏิบัติที่สอดคล้องกับหลักการและนโยบายเกี่ยวกับผู้มีส่วนได้เสียดังนี้

-   ผู้ถือหุ้น
    มีการติดตามกำกับดูแลให้มีการปฏิบัติตามนโยบายเกี่ยวกับผู้ถือหุ้นในการปกป้องสิทธิขั้นพื้นฐานของผู้ถือหุ้น
    การปฏิบัติต่อผู้ถือหุ้นอย่างเท่าเทียมกัน การให้ข้อมูลข่าวสารที่มีคุณภาพแก่ผู้ถือหุ้น
    การส่งเสริมให้ผู้ถือหุ้นเข้าร่วมประชุมผู้ถือหุ้น เพื่อให้มีส่วนร่วมในการตัดสินใจในเรื่องสำคัญ
    รับทราบการดำเนินงานและกิจกรรมต่างๆ ของบริษัทฯ
    และติดตามการปฏิบัติของคณะกรรมการฯ และฝ่ายบริหาร
    การจัดให้มีมาตรการป้องกันการใช้ข้อมูลภายในเพื่อประโยชน์ส่วนตนของกรรมการและผู้บริหาร
    และการไม่กระทำการใดๆ อันเป็นการละเมิดหรือลิดรอนสิทธิของผู้ถือหุ้น
    ดังรายละเอียดที่ได้กล่าวแล้วในหัวข้อสิทธิของผู้ถือหุ้นและการปฏิบัติต่อผู้ถือหุ้นอย่างเท่าเทียมกัน
    ทำให้ไม่มีข้อร้องเรียนใดๆ เกี่ยวกับการละเมิดหรือลิดรอนสิทธิขั้นพื้นฐานของผู้ถือหุ้น
    รวมทั้งไม่มีการกระทำความผิดของกรรมการและผู้บริหารเกี่ยวกับการใช้ข้อมูลภายใน

-   พนักงาน บริษัทฯ ตระหนักเสมอว่า
    พนักงานเป็นทรัพยากรที่มีคุณค่าและเป็นปัจจัยที่สำคัญยิ่งในการขับเคลื่อนให้บริษัทฯ
    สามารถดำเนินงานได้บรรลุผลสำเร็จตามเป้าหมาย
    จึงกำหนดนโยบายเกี่ยวกับพนักงานที่ครอบคลุมองค์ประกอบทั้งการบริหารและการพัฒนาทรัพยากรบุคคล
    กิจกรรมและการดำเนินงานต่างๆ
    ในการพัฒนาทรัพยากรบุคคลมีวัตถุประสงค์เพื่อเสริมสร้างศักยภาพ สมรรถนะ
    และพฤติกรรมของพนักงานที่สอดคล้องกับค่านิยมองค์กรที่ตอบสนองทิศทาง กลยุทธ์
    และเป้าหมายของบริษัทฯ ที่มุ่งเน้นการสร้างมูลค่าแก่กิจการควบคู่ไปกับการเพิ่มกำลังการผลิต

-   โครงสร้างองค์กรและโครงสร้างตำแหน่งงาน ในช่วงปลายปี 2556 บริษัทฯ
    ได้พิจารณาทบทวนและปรับปรุงแผนกลยุทธ์เพื่อให้สอดคล้องกับสถานการณ์และปัจจัยกระทบที่เปลี่ยนแปลงไป
    โดยมีการปรับวิสัยทัศน์และพันธกิจด้วย
    และจะมีการพิจารณาปรับโครงสร้างองค์กรเพื่อขับเคลื่อนไปสู่ความสำเร็จตามเป้าหมาย

-   โครงสร้างค่าตอบแทน
    มีการพิจารณาปรับโครงสร้างค่าตอบแทนที่ส่งเสริมความสามารถในการแข่งขันของบริษัทฯ
    โดยเทียบเคียงกับการปฏิบัติของบริษัทชั้นนำในธุรกิจประเภทและขนาดใกล้เคียงกัน

-   สวัสดิการและสภาพแวดล้อมในการทำงาน
    มีกองทุนสำรองเลี้ยงชีพและการสมทบเงินเข้ากองทุนในอัตราก้าวหน้าตามระยะเวลาในการปฏิบัติงานกับบริษัทฯ
    ดูแลสภาพแวดล้อมในการทำงาน อาชีวอนามัย และความปลอดภัย เป็นไปตามมาตรฐาน
    เพื่อให้พนักงานมีหลักประกันที่ดี มีความมั่นคง มั่นใจ
    และพร้อมอุทิศตนให้กับการสร้างสรรค์ผลงานที่ดีที่สุดตามภารกิจและความรับผิดชอบ

-   การสรรหาและคัดเลือกบุคลากร กำหนดกระบวนการเพื่อให้ได้มาซึ่งบุคลากรที่มีความรู้
    ความสามารถ ประสบการณ์ และทัศนคติที่เหมาะสม เพื่อให้บริษัทฯ
    มีกำลังคนที่เหมาะสมทั้งในด้านปริมาณและคุณภาพ

-   การพัฒนาความรู้ ทักษะ และความสามารถ กำหนดแผนพัฒนาบุคลากรประจำปี
    สำหรับพนักงานทุกระดับอย่างทั่วถึง ต่อเนื่องและสม่ำเสมอ โดยมุ่งเน้นการพัฒนาองค์ความรู้
    ทักษะ พฤติกรรม และแรงจูงใจ
    เพื่อให้สามารถปฏิบัติงานในหน้าที่ที่ได้รับมอบหมายได้อย่างมีประสิทธิภาพมากยิ่งขึ้น
    และสร้างเสริมศักยภาพเพื่อการเจริญก้าวหน้าตามวิชาชีพอย่างเหมาะสม
    ประกอบด้วยการฝึกอบรมภายใน (In house training)
    การส่งไปฝึกอบรมในหลักสูตรภายนอก (Public training)
    ทั้งภายในประเทศและต่างประเทศ แผนการฝึกอบรมรายตำแหน่ง
    การฝึกอบรมในการปฏิบัติงานจริง การดูงาน
    และการสับเปลี่ยนหมุนเวียนเพื่อเรียนรู้งานที่หลากหลายขึ้น เป็นต้น

-   การประเมินผลการปฏิบัติงาน กำหนดให้มีการดำเนินการเป็นประจำทุกปี
    โดยผู้บังคับบัญชาและผู้ใต้บังคับบัญชากำหนดเป้าหมายร่วมกันเป็นการล่วงหน้า
    และนำผลการประเมินมาเชื่อมโยงกับการพิจารณาค่าตอบแทนประจำปีตามความเหมาะสม

-   การเจริญเติบโตและความก้าวหน้า บริษัทได้กำหนดโครงสร้างตำแหน่งงาน
    เพื่อเป็นเส้นทางความก้าวหน้าในหน้าที่การงาน
    ส่งเสริมให้พนักงานมีโอกาสเจริญก้าวหน้าตามความสามารถ
    มีการพัฒนาความรู้ความสามารถและศักยภาพของพนักงาน ทั้งสมรรถนะหลักขององค์กร (Core
    Competency) อันได้แก่ ความมุ่งมั่นสู่ความเป็นเลิศ ความคิดเชิงกลยุทธ์ การทำงานเป็นทีม
    คุณธรรมและจริยธรรม และการสร้างสายสัมพันธ์ และสมรรถนะในการปฏิบัติงานที่รับผิดชอบ
    (Functional Competency) เช่น ความเข้าใจเชิงธุรกิจ การแก้ปัญหาและสร้างโอกาส
    การบริหารความเสี่ยง ความคิดเชิงภาพรวม การสื่อสารโน้วน้าวจูงใจ ความคิดสร้างสรรค์
    เป็นต้น

-   การจัดทำแผนสืบทอดตำแหน่ง (Succession Plan) สำหรับผู้บริหารระดับสูงและระดับกลาง
    เพื่อพัฒนาพนักงานอย่างเป็นระบบและต่อเนื่อง
    ให้มีความพร้อมที่จะรับผิดชอบงานในตำแหน่งที่ระดับสูงขึ้น และความพร้อมที่จะรองรับภารกิจ
    สถานการณ์และสภาพแวดล้อมทางธุรกิจในอนาคตด้วยภาวะผู้นำที่เหมาะสม

-   การเตรียมความพร้อมในการไปปฏิบัติงานประจำต่างประเทศ บริษัทฯ
    ได้จัดทำคู่มือการปฏิบัติงานประจำต่างประเทศ ที่ให้ข้อมูลต่างๆ เช่น
    ข้อมูลทั่วไปเกี่ยวกับประเทศนั้นๆ กฎหมาย มารยาทสังคม วัฒนธรรม ประเพณี ภาษา
    ข้อพึงปฏิบัติและระมัดระวัง แผนช่วยเหลือฉุกเฉิน
    เพื่อเตรียมความพร้อมและเป็นคู่มือของพนักงานที่ได้รับการคัดเลือกส่งไปปฏิบัติงานในประเทศที่บริษัทฯ
    มีโครงการลงทุน มีการฝึกอบรมภาษาท้องถิ่น เพื่อใช้สื่อสารในชีวิตประจำวัน เป็นต้น

-   การสื่อสาร จัดให้มีระบบสื่อสารภายในเพื่อเป็นช่องทางในการสื่อสารถ่ายทอดนโยบาย
    ข้อมูลข่าวสารต่างๆ และรับทราบความคิดเห็นและข้อเสนอที่เป็นประโยชน์จากพนักงาน ได้แก่
    ระบบอินทราเน็ตซึ่งได้พัฒนาให้สามารถรองรับและเชื่อมโยงกับระบบ E-learning
    และระบบการจัดการความรู้ (Knowledge Management: KM) ที่จะนำเข้าใช้งานต่อไป
    การประชุมภายในบริษัทฯ ซึ่งประกอบด้วยการประชุมในระดับต่างๆ ตามภาระความรับผิดชอบ
    ตลอดจนการประชุมผู้บริหารกับพนักงาน ซึ่งกำหนดให้มีขึ้นเป็นการประจำ และนับตั้งแต่ปี 2553
    ได้มีการจัดประชุมระหว่างสายงานอย่างไม่เป็นทางการขึ้น โดยใช้ชื่อว่า "Synergy
    Meeting" เพื่อเป็นอีกช่องทางหนึ่งที่สำคัญมากในการแลกเปลี่ยนความรู้ ความคิดเห็น
    ประสบการณ์ ปัญหาอุปสรรคใหม่ๆ ตลอดจนเสริมสร้างการทำงานเป็นทีม
    โดยเปิดโอกาสให้ผู้ปฏิบัติงานสามารถเข้าร่วมได้อย่างอิสระ
    และยึดหลักการผนึกกำลังเพื่อความเข้มแข็งขององค์กรอีกทางหนึ่ง

-   การมีส่วนร่วมในการพัฒนาองค์กร บริษัทฯ
    สนับสนุนและส่งเสริมการมีส่วนร่วมของพนักงานโดยให้มีการเลือกตั้ง
    "คณะกรรมการสวัสดิการ" เพื่อเป็นตัวแทนพนักงานตามข้อกำหนดของกฎหมาย มีการเลือกตั้ง
    "คณะกรรมการความปลอดภัย อาชีวอนามัย และสภาพแวดล้อมในการทำงาน" และจัดตั้ง
    "คณะทำงานกิจกรรม 5 ส" ซึ่งประกอบด้วยผู้แทนจากทุกสายงานร่วมกันกำหนดนโยบาย
    วางระบบและมาตรการต่างๆ ติดตามดูแลการปฏิบัติ
    ประเมินผลและพัฒนาให้มีประสิทธิภาพและประสิทธิผลมากยิ่งขึ้น
    โดยมีการจัดทำคู่มือความปลอดภัย คู่มือการใช้อาคาร
    จัดกิจกรรมวันแห่งความปลอดภัยประจำปีภายใต้หัวข้อ "Safety in all we do"
    การฝึกซ้อมอพยพหนีไฟ กำหนดมาตรการด้านการจราจรภายในพื้นที่ การตรวจสอบสภาพอาคาร
    แสงสว่าง ความชื้น และคุณภาพอากาศ การรณรงค์การใช้ไฟฟ้าและน้ำประปาอย่างประหยัด
    เป็นต้น

-   การส่งเสริมจิตอาสา เพื่อสร้างความสมัครสมานสามัคคี การทำงานเป็นทีม
    และสร้างสมดุลระหว่างชีวิตการงานและชีวิตส่วนตัว
    ตลอดจนสร้างความสัมพันธ์ที่ดีกับชุมชนและสังคม บริษัทฯ
    ได้จัดกิจกรรมพนักงานจิตอาสาเพื่อบำเพ็ญสาธารณประโยชน์และสนับสนุนให้พนักงานมีส่วนร่วมในการทำกิจกรรมอย่างน้อยปีละ
    3 วัน มีการจัดตั้ง "คณะกรรมการกิจกรรมเพื่อสังคม" และชมรมต่างๆ ตามความสนใจ เช่น
    ชมรมสุขภาพ ชมรมกีฬา เป็นต้น โดยบริษัทฯ
    จัดสรรงบประมาณสนับสนุนโครงการและกิจกรรมของชมรม

-   ระบบสารสนเทศทรัพยากรบุคคล (Human Resource Information System: HRIS)
    บริษัทฯ ได้พัฒนาระบบและเป็นผลให้ขั้นตอน กระบวนการ และการประสานงานต่างๆ
    ในงานบริหารทรัพยากรบุคคลรวมถึงการประเมินผลการปฏิบัติงาน มีความสะดวก รวดเร็ว
    และมีประสิทธิภาพมากยิ่งขึ้น

-   เทคโนโลยีสารสนเทศในการปฏิบัติงาน บริษัทฯ
    ได้พัฒนาระบบเทคโนโลยีสารสนเทศให้สามารถส่งเสริมการดำเนินงานด้านต่างๆ อาทิ
    การปรับปรุงอุปกรณ์ให้ทำงานได้ในช่วงที่เกิดปัญหาไฟฟ้าตกและไฟฟ้าดับ
    การเพิ่มขีดความสามารถของอุปกรณ์ให้ทำงานได้อย่างรวดเร็ว และมีจำนวนมากยิ่งขึ้น
    พัฒนาระบบ SAP ซึ่งเป็นโปรแกรมบริหารจัดการที่สำคัญของบริษัทฯ
    และบริษัทในเครือให้สามารถเชื่อมต่อกันได้อย่างสะดวก
    รวดเร็วและความถูกต้องแม่นยำของข้อมูลในการใช้งานร่วมกัน
    นำระบบจัดการเอกสารอิเล็กทรอนิกส์ (E-Document)
    เข้าใช้งานในสำนักงานเพื่อลดปริมาณการใช้กระดาษ
    และเป็นศูนย์กลางข้อมูลสารสนเทศของบริษัทฯ จัดทำโครงการศูนย์สำรองข้อมูลระหว่างบริษัทฯ
    กับบริษัท ผลิตไฟฟ้าราชบุรี จำกัด
    เพื่อลดความเสี่ยงการสูญเสียข้อมูลสำคัญกรณีเกิดปัญหากับบริษัทใดบริษัทหนึ่ง เป็นต้น

ในปีที่ผ่านมา ไม่มีข้อพิพาทฟ้องร้องระหว่างพนักงานและบริษัทฯ
ไม่มีอุบัติเหตุจนถึงขั้นต้องหยุดงานในบริษัทฯ และบริษัท ผลิตไฟฟ้าราชบุรี จำกัด
ได้รับรางวัลสถานประกอบการดีเด่นด้านแรงงานสัมพันธ์และสวัสดิการแรงงาน ประจำปี 2556
ต่อเนื่องเป็นปีที่ 6

-   ชุมชน สังคม และสิ่งแวดล้อม นโยบายเกี่ยวกับสังคมและสิ่งแวดล้อมของบริษัทฯ
    ส่งเสริมการมีส่วนร่วมของชุมชนและให้ความสำคัญในการสื่อสารเพื่อการอยู่ร่วมกับชุมชนในลักษณะ
    "เพื่อนบ้านที่ดี" การพัฒนาและเสริมสร้างความเข้มแข็งของชุมชนเพื่อคุณภาพชีวิตที่ดีและยั่งยืน
    การอนุรักษ์และฟื้นฟูขนบธรรมเนียมประเพณีท้องถิ่นตลอดจนการอนุรักษ์และฟื้นฟูสิ่งแวดล้อมเพื่อให้เกิดความสมดุลทางธรรมชาติและชีวิต

-   การทำความเข้าใจกับชุมชนในพื้นที่
    เป็นปัจจัยสำคัญปัจจัยหนึ่งที่จะเกื้อหนุนหรืออาจเป็นอุปสรรคต่อการดำเนินงาน ซึ่งบริษัทฯ
    ได้ยึดถือหลักการ "เข้าใจ เข้าถึง และพัฒนา"
    ตามแนวพระราชดำริของพระบาทสมเด็จพระเจ้าอยู่หัวฯ เป็นแนวคิดในการดำเนินการ
    มีการเข้าร่วมกิจกรรมสาธารณประโยชน์ต่างๆ เช่น การช่วยเหลือผู้ประสบภัย
    การให้ทุนการศึกษาแก่โรงเรียนและสถานศึกษาในพื้นที่ประกอบกิจการ
    และกิจกรรมพัฒนาคุณภาพชีวิตและสิ่งแวดล้อมของชุมชนโดยรอบพื้นที่ที่เป็นที่ตั้งกิจการอย่างต่อเนื่องและสม่ำเสมอ
    ทั้งโครงการหรือกิจกรรมที่กลุ่มบริษัทฯ ริเริ่มดำเนินการและเข้าร่วมสนับสนุนกิจกรรมของชุมชน
    หน่วยงานปกครองส่วนท้องถิ่น หน่วยราชการ และองค์กรต่างๆ

-   "โครงการคนรักษ์ป่า ป่ารักชุมชน"
    เป็นโครงการหลักด้านความรับผิดชอบต่อสังคมและสิ่งแวดล้อมของบริษัทฯ ซึ่งในปี 2556
    บริษัทฯ ยังคงสานต่อโครงการร่วมกับกรมป่าไม้ ต่อเนื่องเป็นปีที่ 6
    และเป็นปีแรกของการดำเนินงานโครงการระยะที่ 2 (ปี 2556-2560)
    โดยได้จัดการประกวดป่าชุมชนถ้วยรางวัลพระราชทานสมเด็จพระเทพรัตนราชสุดาฯ
    สยามบรมราชกุมารี การสัมมนาเครือข่ายผู้นำป่าชุมชนเพื่อแลกเปลี่ยน เรียนรู้
    และต่อยอดประสบการณ์ชุมชนที่มีความเข้มแข็ง
    กิจกรรมค่ายเยาวชนกล้ายิ้มเพื่อปลูกฝังจิตสำนึกการอนุรักษ์ป่าไม้และทรัพยากรธรรมชาติจากรุ่นสู่รุ่น
    โครงการดังกล่าวช่วยตอบสนองความมุ่งมั่นของบริษัทฯ
    ในการที่ลดก๊าซคาร์บอนไดออกไซด์ที่จะช่วยบรรเทาสภาวะโลกร้อนด้วย

-   "โครงการการศึกษาเสริมทักษะสร้างอาชีพ"เป็นโครงการที่บริษัทฯร่วมกับกระทรวงศึกษาธิการและกีฬา
    ของสาธารณรัฐประชาธิปไตยประชาชนลาว (สปป.ลาว) จัดทำขึ้นตั้งแต่ปี 2554
    เพื่อยกระดับช่างฝีมือแรงงานในสาขาช่างไฟฟ้า ช่างเชื่อม และช่างกลโรงงาน
    เพื่อรองรับการพัฒนาประเทศ ในปี 2556 บริษัทฯ
    ได้มอบทุนการศึกษาแก่นักศึกษาและครูอาชีวศึกษาของ สปป. ลาว จำนวน 11 ทุน

ในปี 2556 บริษัทฯ
ได้ดำเนินกิจกรรมโดยยึดมั่นตามนโยบายเกี่ยวกับสังคมและสิ่งแวดล้อมมาโดยตลอด
และไม่มีกรณีพิพาทใดๆ เกี่ยวกับผลกระทบการดำเนินงานของบริษัทฯ ที่มีต่อชุมชน
สังคมและสิ่งแวดล้อม
(ผู้สนใจสามารถศึกษารายละเอียดโครงการและกิจกรรมด้านสังคมและสิ่งแวดล้อมของบริษัทฯ
ได้จากรายงานความยั่งยืน และเว็บไซต์ของบริษัทฯ www.ratch.co.th)

-   ระบบเครือข่ายและคอมพิวเตอร์ นับตั้งแต่ปี 2553 บริษัทฯ
    ได้กำหนดข้อปฏิบัติสำหรับพนักงานและผู้ดูแลระบบ โดยได้ประกาศ
    "นโยบายการใช้งานระบบเครือข่ายและคอมพิวเตอร์"
    เพื่อให้การใช้งานระบบเครือข่ายและคอมพิวเตอร์ของบริษัทฯ เป็นไปอย่างมีประสิทธิภาพ
    เกิดประโยชน์สูงสุด
    และสอดคล้องกับข้อกำหนดของพระราชบัญญัติว่าด้วยการกระทำผิดทางคอมพิวเตอร์
    รวมทั้งได้ดำเนินการปรับปรุงประสิทธิภาพ ความปลอดภัย
    และการป้องกันภัยคุกคามระบบเครือข่าย มาโดยลำดับ

-   ผู้มีส่วนได้เสียอื่น แม้ว่าจะยังไม่มีการประกาศนโยบายเป็นการเฉพาะสำหรับ
    ผู้มีส่วนได้เสียกลุ่มอื่นๆ นอกเหนือจากที่กล่าวแล้วข้างต้น เช่น ลูกค้า คู่ค้า ผู้ถือหุ้น ผู้ลงทุน
    เจ้าหนี้ คู่แข่ง ผู้สอบบัญชีอิสระ และหน่วยงานภาครัฐ แต่บริษัทฯ
    ก็ตระหนักอยู่เสมอถึงความสำคัญของผู้มีส่วนได้เสียกลุ่มอื่นๆ
    ซึ่งได้รับหรืออาจได้รับผลกระทบจากการประกอบกิจการของบริษัทฯ
    โดยได้กำกับดูแลให้มีการปฏิบัติตามข้อพึงปฏิบัติสำหรับบริษัท ผู้บริหาร และพนักงาน
    ต่อผู้มีส่วนได้เสียแต่ละกลุ่มเหล่านี้ ที่กำหนดไว้ในจรรยาบรรณทางธุรกิจตั้งแต่เริ่มดำเนินกิจการ
    (รายละเอียดปรากฎในจรรยาบรรณทางธุรกิจที่เผยแพร่บนเว็บไซต์ของบริษัทฯ
    www.ratch.co.th)

2)  การบริหารความเสี่ยง

บริษัทฯ
ตระหนักถึงความสำคัญของการบริหารความเสี่ยงที่จะต้องมีการพิจารณาและดำเนินการอย่างรอบคอบ
รวมถึงจัดให้มีมาตรการป้องกันหรือเยียวยาผลกระทบที่อาจเกิดขึ้นต่อผู้มีส่วนได้เสียกลุ่มต่างๆ
คณะกรรมการฯ จึงได้ประกาศ "นโยบายการบริหารความเสี่ยง" และจัดตั้ง
"คณะกรรมการบริหารความเสี่ยง" ตั้งแต่ปี 2546
(รายละเอียดดังปรากฏในหัวข้อโครงสร้างการจัดการและปัจจัยความเสี่ยง)

3)  แนวทางการป้องกันการทุจริตคอร์รัปชั่น

บริษัทฯ ให้ความสำคัญการยึดมั่นในจริยธรรมและคุณธรรม
และการกำกับดูแลกิจการที่ดีในการประกอบธุรกิจ
โดยการจัดทำจรรยาบรรณธุรกิจเป็นลายลักษณ์อักษร
เพื่อเป็นแนวทางในการปฏิบัติสำหรับคณะกรรมการฯ ผู้บริหาร และพนักงานทุกคน เช่น การไม่เรียก
ไม่รับ หรือจ่ายผลประโยชน์ใดๆ ที่ไม่สุจริตในการค้ากับคู่ค้า และ/หรือเจ้าหนี้ของบริษัทฯ
อีกทั้งยังกำหนดให้ “คุณธรรมและจริยธรรม” (Integrity) เป็นหนึ่งในสมรรถนะหลัก (Core
Competency) พนักงานที่ทำงานเกี่ยวข้องกับข้อมูลสำคัญของบริษัทฯ
จะต้องมีการลงนามสัญญารักษาความลับ และในฐานะบริษัทจดทะเบียน บริษัทฯ
มีข้อห้ามเกี่ยวกับการใช้ข้อมูลภายในเพื่อประโยชน์ส่วนตน
ให้มีการรายงานการถือครองและการเปลี่ยนแปลงการถือครองหลักทรัพย์ของบริษัทฯ ของกรรมการ
ผู้บริหาร พนักงาน และผู้ที่เกี่ยวข้องกับบุคคลดังกล่าว
ให้มีการรายงานการมีส่วนได้เสียตามข้อกำหนดของ ตลท. และ ก.ล.ต.
รวมทั้งกำหนดระเบียบวิธีปฏิบัติในเรื่องต่างๆ การมอบอำนาจตามลำดับชั้นไว้ชัดเจน ได้แก่
ระเบียบการจัดซื้อจัดจ้าง การบัญชี งบประมาณ การเงิน และการบริหารงานบุคคล เป็นต้น

บริษัทฯ
ได้จัดให้มีระบบการควบคุมภายในเพื่อให้มั่นใจว่าการดำเนินงานมีประสิทธิภาพและประสิทธิผล
เกิดการตรวจสอบถ่วงดุล มีการควบคุมดูแลการใช้ทรัพย์สินเพื่อประโยชน์ของบริษัทฯ อย่างแท้จริง
โดยคณะกรรมการบริษัทฯ
มอบหมายให้คณะกรรมการตรวจสอบทำหน้าที่สอบทานและติดตามประเมินความเพียงพอของระบบการควบคุมภายในของบริษัทฯ
อย่างสม่ำเสมอทุกปี และบริษัทฯ
ได้จัดให้มีช่องทางในการร้องเรียนและการแจ้งเบาะแสหากสงสัยหรือพบการกระทำผิด
ตามรายละเอียดที่จะกล่าวถึงในหัวข้อการร้องเรียนและการแจ้งเบาะแส

4)  การร้องเรียนและการแจ้งเบาะแส

ผู้มีส่วนได้เสียสามารถติดต่อสื่อสารและแจ้งเบาะแสหรือข้อร้องเรียนการกระทำผิดกฎหมาย
หรือจรรยาบรรณ รายงานทางการเงินที่ไม่ถูกต้อง
หรือระบบควบคุมภายในที่บกพร่องมายังกรรมการอิสระ หรือกรรมการตรวจสอบ
เพื่อสั่งการให้มีการตรวจสอบข้อมูลและรายงานต่อคณะกรรมการฯ
ได้โดยตรงหรือใช้ช่องทางที่บริษัทฯ จัดให้ ได้แก่ เว็บไซต์ของบริษัทฯ
ซึ่งสามารถติดต่อเลขานุการบริษัท หน่วยงานตรวจสอบภายใน หน่วยงานประชาสัมพันธ์
และหน่วยงานนักลงทุนสัมพันธ์ หรืออาจใช้ช่องทางอื่นที่เห็นว่าเหมาะสม

สำหรับภายในองค์กรนั้น บริษัทฯ ได้กำหนดแนวทาง
และกระบวนการร้องทุกข์ของพนักงานที่เห็นว่ามีการปฏิบัติที่ไม่เป็นธรรม
รวมทั้งการคุ้มครองผู้ร้องทุกข์ไม่ให้ถูกเลิกจ้าง หรือถูกลงโทษกรณีให้ข้อมูล ข้อเท็จจริง
หรือพยานหลักฐานเกี่ยวกับการร้องทุกข์ และ/หรือเป็นผู้พิจารณาคำร้องทุกข์ด้วยสุจริตใจ
แม้จะเป็นเหตุให้เกิดผลกระทบต่อบริษัทฯ ไว้ในระเบียบว่าด้วยการบริหารงานบุคคล
หมวดการอุทธรณ์และร้องทุกข์ไว้ด้วย

5)  แนวปฏิบัติในการทำรายการที่มีหรืออาจมีความขัดแย้งของผลประโยชน์

คณะกรรมการฯ
ได้กำหนดแนวทางในการจัดการเรื่องการมีส่วนได้เสียอย่างโปร่งใสและสามารถตรวจสอบได้
ไว้ในระเบียบบริษัทว่าด้วยคณะกรรมการบริษัทว่า ในการออกเสียงในที่ประชุมคณะกรรมการฯ
กรรมการซึ่งมีส่วนได้เสียในเรื่องใด ไม่มีสิทธิออกเสียงลงคะแนนในเรื่องนั้น
ซึ่งได้ถือปฏิบัติอย่างเคร่งครัดในการประชุมคณะกรรมการฯ มาโดยตลอด

คณะกรรมการฯ โดยการพิจารณากลั่นกรองและเห็นชอบจากคณะกรรมการตรวจสอบ
ได้กำกับดูแลให้การเข้าทำรายการที่เกี่ยวโยงกันของบริษัทฯ และบริษัทย่อย
เป็นไปเพื่อประโยชน์โดยรวมของบริษัทฯ และบริษัทย่อย
โดยพิจารณาความสมเหตุสมผลทั้งในด้านราคาและเงื่อนไขที่ปฏิบัติเช่นเดียวกันหากทำรายการกับธุรกิจทั่วไปอื่นๆ
และให้มีการเปิดเผยการเข้าทำรายการให้ถูกต้องและครบถ้วนตามข้อกำหนดที่เกี่ยวข้องและเพื่อความคล่องตัวในการดำเนินงาน
คณะกรรมการฯ
ได้อนุมัติให้กรรมการผู้จัดการใหญ่มีอำนาจอนุมัติการทำรายงานเกี่ยวโยงกันที่เป็นรายการธุรกิจปกติหรือรายการสนับสนุนธุรกิจปกติที่มีเงื่อนไขและข้อตกลงทางการค้าในลักษณะโดยทั่วไป
ในวงเงินไม่เกินครั้งละ 30 ล้านบาท
และให้รายงานสรุปการทำธุรกรรมดังกล่าวในการประชุมคณะกรรมการฯ ทุกไตรมาส
ทั้งนี้เป็นไปตามมาตรา 89/12 แห่งพระราชบัญญัติหลักทรัพย์และตลาดหลักทรัพย์

6)  การรายงานการมีส่วนได้เสียของกรรมการและผู้บริหาร

คณะกรรมการฯ ได้กำหนด "แบบรายงานการมีส่วนได้เสียของกรรมการและผู้บริหาร"
และให้กรรมการและผู้บริหารจัดทำรายงานการมีส่วนได้เสียของตนและบุคคลที่เกี่ยวข้อง
ส่งให้เลขานุการบริษัทจัดเก็บและจัดส่งสำเนาให้ประธานกรรมการและประธานกรรมการตรวจสอบ
เพื่อใช้เป็นข้อมูลของคณะกรรมการฯ
ในการพิจารณาผู้มีส่วนได้เสียซึ่งไม่มีสิทธิออกเสียงในการทำธุรกรรมของบริษัทฯ
ที่มีหรืออาจมีความขัดแย้งทางผลประโยชน์และทำให้สามารถตัดสินเพื่อประโยชน์ของบริษัทฯ โดยรวม

7)  มาตรฐานสากลด้านสิ่งแวดล้อมและอาชีวอนามัย

มาตรฐานการดำเนินงานซึ่งเป็นที่ยอมรับในระดับประเทศและระดับสากล อาทิ มาตรฐานสิ่งแวดล้อม
ISO 14001 มาตรฐานการจัดการความปลอดภัยและอาชีวอนามัย OHSAS 18001
รวมถึงมาตรฐานต่างๆ ของกรมโรงงานอุตสาหกรรม เป็นสิ่งที่กลุ่มบริษัทฯ
ส่งเสริมให้นำเข้าใช้งานและมีการติดตามตรวจสอบระบบมาอย่างต่อเนื่องและจริงจัง
ในโรงไฟฟ้าของกลุ่มบริษัทฯ ทั้งโรงไฟฟ้าขนาดใหญ่ เช่น โรงไฟฟ้าราชบุรี โรงไฟฟ้าไตรเอนเนอจี้
โรงไฟฟ้าราชบุรีเพาเวอร์ และโรงไฟฟ้าขนาดเล็ก เช่น โรงไฟฟ้าพลังงานแสงอาทิตย์บริษัท
โซลาร์ต้า จำกัด โรงไฟฟ้าประดู่เฒ่า โรงไฟฟ้าเสาเถียร

8)  การส่งเสริมการมีส่วนร่วมของชุมชน

บริษัทฯ ให้ความสำคัญในการส่งเสริมการมีส่วนร่วมของชุมชนในลำดับต้นๆ
ตามที่กำหนดในนโยบายเกี่ยวกับสังคมและสิ่งแวดล้อม
และได้มีการดำเนินการในทุกกระบวนการและช่วงเวลาของการพัฒนาและดำเนินโครงการของบริษัทฯ
กล่าวคือ
ในช่วงการพัฒนาโครงการได้มีการศึกษารายละเอียดข้อมูลเบื้องต้นทางด้านเทคนิคควบคู่ไปกับการศึกษาข้อมูลสภาพเศรษฐกิจ
สังคม ขนบธรรมเนียมและวิถีชีวิตของชุมชน
เพื่อจัดทำแผนงานการมีส่วนร่วมของชุมชนและข้อมูลหลักในการสื่อสารของโครงการ
การจัดกิจกรรมเสริมสร้างความเข้าใจโครงการและการประชุมรับฟังความคิดเห็นของชุมชนในเรื่องต่างๆ
ภายใต้ข้อกำหนดของหน่วยงานราชการ และหน่วยงานกำกับดูแลที่เกี่ยวข้อง
ในระหว่างงานก่อสร้างโครงการมีการสื่อสารทำความเข้าใจให้ความรู้เกี่ยวกับการดำเนินงาน
และนโยบายการดำเนินงานของบริษัทฯ กับชุมชนอย่างต่อเนื่อง
จนถึงช่วงที่โครงการมีการดำเนินงานแล้วก็ยังคงมีการติดต่อสื่อสารอย่างใกล้ชิดและสม่ำเสมอกับชุมชน
มีการรับฟังข้อเสนอแนะเพื่อพัฒนาปรับปรุงกิจกรรมต่างๆ
ให้สอดคล้องกับความต้องการของชุมชนอย่างแท้จริง

บริษัท ผลิตไฟฟ้าราชบุรี จำกัด ได้ริเริ่มให้มี
"คณะกรรมการผู้ตรวจการสิ่งแวดล้อมโรงไฟฟ้าราชบุรี" ซึ่งประกอบด้วย ผู้แทนจากชุมชน ผู้นำชุมชน
องค์กรปกครองส่วนท้องถิ่น และจังหวัด
ทำหน้าที่ในการติดตามตรวจสอบการดำเนินการของโรงไฟฟ้าให้เป็นไปตามมาตรการการป้องกันแก้ไขและลดผลกระทบสิ่งแวดล้อมของโรงไฟฟ้าราชบุรี
ตามที่ระบุในรายงานการวิเคราะห์ผลกระทบสิ่งแวดล้อม
และเป็นองค์กรกลางในการติดต่อประสานงานกับโรงไฟฟ้า รวมถึงเผยแพร่ข้อมูลข่าวสารข้อเท็จจริง
ปัญหาหรือประเด็นที่อาจเป็นปัญหา ข้อเสนอแนะจากชุมชน
ซึ่งเป็นช่องทางสำคัญอีกทางหนึ่งในการมีส่วนร่วมของชุมชนในการติดตามตรวจสอบการดำเนินงานของบริษัทฯ

9.4 การเปิดเผยข้อมูลและความโปร่งใส

1)  ประเภทของข้อมูลที่ทำการเปิดเผย

ข้อมูลที่เปิดเผย มีทั้งข้อมูลที่เป็นตัวเงินและไม่เป็นตัวเงิน เป็นข้อมูลรายงานตามรอบระยะเวลาบัญชี
(Periodic Report) และข้อมูลที่เปิดเผยตามเหตุการณ์ (Non-Periodic Report)
โดยมีวัตถุประสงค์เพื่อให้ครบถ้วนและเพียงพอสำหรับผู้รับสารที่จะสามารถใช้ในการพิจารณาตัดสินใจลงทุน

2)  คุณภาพของข้อมูล

คุณภาพของข้อมูลที่เปิดเผย ประกอบด้วย ความถูกต้อง ครบถ้วน ชัดเจน เพียงพอ และทันกาล
และรายละเอียดอื่นๆ ตามที่ได้กล่าวแล้วในหัวข้อสิทธิของผู้ถือหุ้น คณะกรรมการฯ
ได้จัดทำรายงานความรับผิดชอบของคณะกรรมการฯ
ต่อรายงานทางการเงินแสดงควบคู่กับรายงานของผู้สอบบัญชีในรายงานประจำปี
และคณะกรรมการตรวจสอบได้มีความเห็นเกี่ยวกับคุณภาพรายงานทางการเงิน
ดังปรากฏในหัวข้อรายงานของคณะกรรมการตรวจสอบ

นอกจากการเปิดเผยสารสนเทศที่มีคุณภาพต่อบุคคลภายนอกจะสะท้อนให้เห็นถึงความโปร่งใสในการดำเนินงานของบริษัทฯ
แล้ว ยังเป็นสิ่งสำคัญที่จะส่งเสริมความเชื่อมั่นและความมั่นใจของผู้ลงทุนและผู้ที่เกี่ยวข้องอีกด้วย
คณะกรรมการฯ
จึงได้มีการกำกับดูแลและติดตามให้ผู้รับผิดชอบตามที่กำหนดไม่เพียงแต่ทำการเปิดเผยสารสนเทศในระดับขั้นต่ำที่กฎหมายหรือข้อบังคับกำหนดเท่านั้น
แต่ยังให้เน้นความสำคัญกับความเสมอภาคของผู้ลงทุนในการรับรู้สารสนเทศอีกด้วย

3)  ช่องทางการเปิดเผยข้อมูล

บริษัทฯ ได้กำหนดผู้รับผิดชอบการเปิดเผยข้อมูลในเรื่องต่างๆ ไว้อย่างชัดเจน
และใช้ช่องทางการเปิดเผยข้อมูลผ่านสื่ออิเล็กทรอนิกส์ของ ตลท.
เป็นช่องทางหลักในการเปิดเผยข้อมูล นอกจากนั้น ได้จัดให้มีเว็บไซต์
การแถลงข่าวผลประกอบการการประชุมนักวิเคราะห์หลักทรัพย์ การส่งข่าวแก่สื่อมวลชน
การพบนักลงทุนในประเทศและในต่างประเทศ และกิจกรรมอื่นๆ
ดังรายละเอียดในหัวข้อสิทธิของผู้ถือหุ้น

4)  งานนักลงทุนสัมพันธ์

บริษัทฯ ได้จัดให้มี “ส่วนนักลงทุนสัมพันธ์”
เป็นหน่วยงานประจำที่มีหน้าที่รับผิดชอบการติดต่อสื่อสารและให้บริการข้อมูล ข่าวสาร
และจัดกิจกรรมต่างๆ ของบริษัทฯ เพื่อสร้างความสัมพันธ์อันดีระหว่างบริษัทฯ กับผู้ถือหุ้น
ผู้ลงทุนสถาบัน ผู้ลงทุนทั่วไป นักวิเคราะห์หลักทรัพย์ และภาครัฐที่เกี่ยวข้อง
อย่างเท่าเทียมกันและเป็นธรรม รวมถึงการจัดทำแผนงานนักลงทุนสัมพันธ์ประจำปี
ซึ่งผู้บริหารระดับสูงของบริษัทฯ เข้าร่วมในการดำเนินงานอย่างสม่ำเสมอ
โดยที่กรรมการผู้จัดการใหญ่และผู้บริหารระดับสูงที่เกี่ยวข้องเป็นผู้แถลงผลการดำเนินงาน
ให้ข้อมูลเพิ่มเติมและชี้แจงตอบข้อซักถามในการประชุมนักวิเคราะห์หลักทรัพย์
รวมทั้งการพบนักลงทุนทั้งในประเทศและในต่างประเทศ
สำหรับการติดต่อส่วนนักลงทุนสัมพันธ์สามารถทำได้โดยส่งเอกสารทางไปรษณีย์ตามที่อยู่ของบริษัทฯ
ทางโทรศัพท์หมายเลข 02 794 9841 ทางโทรสารหมายเลข 02 794 9888 ต่อ 9841
เว็บไซต์ของบริษัทฯ ที่ www.ratch.co.th และทางจดหมายอิเล็กทรอนิกส์ที่ ir@ratch.co.th

5)  การเปิดเผยนโยบายและการจ่ายค่าตอบแทนกรรมการและผู้บริหาร

คณะกรรมการฯ ได้เปิดเผยการจ่ายค่าตอบแทนสำหรับกรรมการและผู้บริหาร
รวมทั้งเปิดเผยค่าตอบแทนกรรมการเป็นรายบุคคลและแยกประเภทของค่าตอบแทน
และค่าตอบแทนของผู้บริหารแยกประเภทค่าตอบแทน นอกจากนี้ในแบบ 56-1
ฉบับนี้ยังได้เพิ่มเติมการเปิดเผยค่าตอบแทนโดยรวมของพนักงานไว้ด้วย
(รายละเอียดตามที่ปรากฏในหัวข้อโครงสร้างการจัดการ)

9.5 ความรับผิดชอบของคณะกรรมการ

1)  บทบาท หน้าที่ และความรับผิดชอบของคณะกรรมการ

ในการดำเนินงานของคณะกรรมการฯ ที่ผ่านมาได้ยึดถือความเป็นอิสระในการตัดสินใจ
เพื่อประโยชน์ของบริษัทฯ และผู้ถือหุ้นโดยรวมเป็นเป้าหมายสูงสุด
กรรมการทุกคนจึงตระหนักในหน้าที่ต่อผู้ถือหุ้นที่เป็นเจ้าของกิจการและเป็นผู้แต่งตั้งกรรมการโดยการปฏิบัติหน้าที่และความรับผิดชอบในการดูแลการบริหารกิจการให้เป็นไปเพื่อประโยชน์ที่ดีที่สุดของผู้ถือหุ้น
(Fiduciary Duty) ครอบคลุมหน้าที่สำคัญ 4 ประการ ได้แก่
การปฏิบัติหน้าที่ด้วยความระมัดระวัง (Duty of Care) การปฏิบัติหน้าที่ด้วยความซื่อสัตย์สุจริต
(Duty of Loyalty) การปฏิบัติตามกฎหมาย วัตถุประสงค์ ข้อบังคับและมติที่ประชุมผู้ถือหุ้น
(Duty of Obedience) และการเปิดเผยข้อมูลต่อผู้ถือหุ้นอย่างถูกต้องครบถ้วนและโปร่งใส
(Duty of Disclosure)

-   บทบาทในการกำหนดนโยบายและทิศทางในการดำเนินงาน

เพื่อเป็นพื้นฐานที่แข็งแกร่งในการบริหารจัดการสู่การเจริญเติบโตอย่างมั่นคงและยั่งยืนของบริษัทฯ
คณะกรรมการฯ ได้พิจารณาร่วมกับฝ่ายบริหารในการจัดทำและประกาศนโยบายต่างๆ
ดังกล่าวแล้วในหัวข้อจรรยาบรรณทางธุรกิจและนโยบายการกำกับดูแลกิจการที่ดี

คณะกรรมการฯ มีหน้าที่ความรับผิดชอบในการพิจารณาร่วมกับฝ่ายบริหาร เพื่อกำหนดวิสัยทัศน์
พันธกิจ แผนธุรกิจ เป้าหมาย กลยุทธ์ทางธุรกิจ งบประมาณ โครงสร้างองค์กร
และโครงสร้างค่าตอบแทน รวมถึงได้กำหนดให้มีการสื่อสารวิสัยทัศน์
เป้าหมายและผลการดำเนินงานของบริษัทฯ ให้กรรมการ ผู้บริหาร
และพนักงานทราบและเข้าใจทั่งทั้งองค์กร นอกจากนี้ ยังได้กำหนดให้มีการทบทวนเป็นประจำทุกปี
หรือตามสถานการณ์ที่จำเป็น

ในการพิจารณากำหนดแผนกลยุทธ์ คณะกรรมการฯ และฝ่ายบริหารได้ร่วมกันพิจารณาข้อมูลต่างๆ
อย่างละเอียดรอบด้าน ได้แก่ ลักษณะและโครงสร้างธุรกิจของกลุ่มบริษัทฯ วิสัยทัศน์ พันธกิจ
นโยบาย เป้าหมาย แผนการลงทุน ผลการดำเนินงาน
และการประเมินผลการปฏิบัติเปรียบเทียบกับเป้าหมายตามแผนธุรกิจ
การวิเคราะห์สภาพแวดล้อมภายใน เช่น โครงสร้างการบริหาร บุคลากร การเงิน
การเลือกใช้กลยุทธ์ การสร้างความสัมพันธ์กับคู่ค้า และข้อมูลลูกค้า
การวิเคราะห์สภาพแวดล้อมภายนอก เช่น โครงสร้างกิจการไฟฟ้า แผนพัฒนากำลังการผลิตไฟฟ้า
ปัจจัยภายนอกสำคัญที่มีผลกระทบต่อการดำเนินงานของบริษัทฯ เช่น
การเข้าสู่ประชาคมเศรษฐกิจอาเซียน (ASEAN Economic Community: AEC) นโยบายภาครัฐ
อัตราการเติบโตของความต้องการไฟฟ้า ราคาน้ำมันดิบ ข้อจำกัดเรื่องทรัพยากรการผลิต
(เชื้อเพลิงและเทคโนโลยี) ข้อจำกัดทางเศรษฐกิจ สังคมและสิ่งแวดล้อม
และสภาพการแข่งขันในอุตสาหกรรมไฟฟ้า การวิเคราะห์ภาวะอุตสาหกรรมในประเทศ
ปัจจัยอุตสาหกรรมผลิตไฟฟ้ากับเศรษฐกิจมหภาคต่างประเทศ
รวมถึงทางเลือกการกำหนดเป้าหมายเพื่อบรรลุวิสัยทัศน์

-   บทบาทในการติดตามและกำกับดูแลการปฏิบัติของฝ่ายบริหาร

เพื่อให้เป็นไปตามหลักการกำกับดูแลกิจการที่ดีขององค์กร คณะกรรมการฯ
ได้ติดตามตรวจสอบการดำเนินกิจการของฝ่ายบริหารและของบริษัทฯ โดยให้มีการทบทวนนโยบาย
ดูแลให้มีการสื่อสารอย่างทั่วถึงสู่กรรมการ ผู้บริหาร และพนักงานทุกระดับของบริษัทฯ
ตลอดจนการแถลงผลการปฏิบัติและการกำกับดูแลกิจการที่ใช้ในบริษัทฯ ในรายงานประจำปี

คณะกรรมการฯ ได้กำหนดให้ฝ่ายบริหารนำเสนอรายงานต่อที่ประชุมคณะกรรมการฯ เป็นประจำ
ได้แก่ รายงานรายเดือน (เช่น รายงานการวิเคราะห์ผลการดำเนินงานประจำเดือน
รายงานความก้าวหน้าโครงการที่บริษัทฯ เข้าลงทุน
รายงานสรุปเงินลงทุนระยะสั้นและระยะยาวของบริษัทฯ งบกระแสเงินสดของบริษัทฯ
รายงานพลังงานไฟฟ้าสูงสุด และพลังงานไฟฟ้าในระบบของ กฟผ. และของประเทศไทย
ราคาหุ้นหมวดพลังงาน) รายงานรายไตรมาส (เช่น รายงานงบการเงินประจำไตรมาส)
รายงานรายปี (รายงานงบการเงินประจำปี
การประเมินผลการดำเนินงานประจำปีเปรียบเทียบกับเป้าหมาย)
และรายงานการประชุมคณะกรรมการชุดย่อยที่คณะกรรมการฯ แต่งตั้งขึ้น

ในกรณีที่มีผลการดำเนินงานไม่เป็นไปตามเป้าหมายสำหรับกรณีที่เกิดจากปัจจัยที่สามารถควบคุมได้จะมีการวิเคราะห์สาเหตุที่ทำให้ไม่เป็นไปตามเป้าหมาย
แล้วเร่งรัด ติดตาม แก้ไข ส่วนกรณีที่เกิดจากปัจจัยที่ไม่สามารถควบคุมได้
ให้มีการทบทวนปรับแผนงานและกำหนดเป้าหมายใหม่ และ/หรือเป้าหมายทดแทน

นอกเหนือจากการรายงานและการติดตามการดำเนินงานในงานประจำโดยฝ่ายบริหารแล้ว
ช่องทางและกลไกสำคัญที่ฝ่ายบริหารใช้ในการติดตามการดำเนินงานอย่างมีประสิทธิภาพ ได้แก่
การประชุมผู้บริหารระดับสูงของบริษัทย่อยและบริษัทในเครือ และการประชุมผู้บริหารภายในบริษัทฯ
ที่กำหนดให้มีการประชุมประจำทุกเดือน ประกอบด้วยการประชุมผู้บริหารระดับสูง
และการประชุมผู้บริหารระดับผู้อำนวยการฝ่าย เพื่อติดตามผลการดำเนินงานรับทราบ ป้องกัน
แก้ไขปัญหาข้อขัดข้องในการดำเนินงาน
นอกจากนี้ได้กำหนดให้พนักงานระดับผู้จัดการส่วนซึ่งเป็นผู้บังคับบัญชาระดับต้นเข้าร่วมในการประชุมผู้บริหารภายในบริษัทฯ
เป็นประจำทุก 3 เดือนด้วย

-   บทบาทในการกำหนดเปลี่ยนแปลงที่จำเป็นและแก้ไขสถานการณ์หรือปัญหา

คณะกรรมการฯ มีบทบาทสำคัญในการกำหนดหรือทำให้เกิดการเปลี่ยนแปลงที่จำเป็นสำหรับองค์กร
เช่น การปรับปรุงโครงสร้างองค์กร แผนธุรกิจของบริษัทฯ
การกำหนดเกณฑ์ประเมินผลและตัวชี้วัดผลการดำเนินงานประจำปีของบริษัทฯ และผู้บริหารระดับสูง
โดยได้ใช้เวลาอย่างเต็มที่ในการพิจารณาร่วมกับฝ่ายบริหารอย่างรอบด้านก่อนการตัดสินใจ

คณะกรรมการฯ ได้กำหนดทิศทางให้เน้นการมีส่วนร่วมของชุมชนในการดำเนินงานของบริษัทฯ
ให้ความสำคัญกับพลังงานสะอาด (Green Energy)
และการติดตามข้อกำหนดและการดำเนินการเรื่อง Carbon Credit
ซึ่งเป็นแนวโน้มที่สำคัญของกิจการพลังงานในอนาคต

คณะกรรมการฯ มีบทบาทสำคัญในการให้คำแนะนำเพื่อแก้ไขสถานการณ์หรือปัญหาของบริษัทฯ
ซึ่งโดยทั่วไปฝ่ายบริหารนำเสนอ ในที่ประชุมคณะกรรมการฯ
และในเรื่องที่มีความซับซ้อนและอ่อนไหว คณะกรรมการฯ
จะมอบหมายกรรมการเข้าพิจารณาและดำเนินการร่วมกับฝ่ายบริหารอย่างละเอียดรอบคอบ
กรรมการที่มาจากภาครัฐช่วยให้ความกระจ่างเกี่ยวกับนโยบาย กฎระเบียบ และวิธีปฏิบัติที่เกี่ยวข้อง
ทำให้บริษัทฯ มีความเข้าใจเจตนารมณ์ของข้อกำหนดที่บังคับใช้ และทำให้บริษัทฯ
ปฏิบัติได้ถูกต้องยิ่งขึ้น
ในขณะที่กรรมการที่มาจากภาคเอกชนช่วยให้แง่คิดในการดำเนินธุรกิจเป็นไปอย่างมีประสิทธิภาพ
กรรมการได้ให้คำแนะนำแก่บริษัทฯ ตามความรู้ความชำนาญเฉพาะด้าน เช่น วิศวกรรม บัญชี ภาษี
กฎหมาย เป็นต้น
และกรรมการที่ได้รับมอบหมายไปเป็นผู้แทนในคณะกรรมการของบริษัทย่อยและบริษัทร่วมทุน
ได้รับนโยบายจากคณะกรรมการฯ
เพื่อให้บริษัทย่อยและบริษัทร่วมทุนดำเนินงานสอดคล้องไปในทิศทางเดียวกัน

การประชุมคณะกรรมการที่ไม่เป็นผู้บริหาร คณะกรรมการฯ
กำหนดให้มีการประชุมกรรมการที่ไม่เป็นผู้บริหารระหว่างกันเองอย่างน้อยปีละครั้ง
เพื่อให้กรรมการได้พิจาณาและทบทวนการปฏิบัติงานของคณะกรรมการฯ ฝ่ายบริหาร และบริษัทฯ
รวมถึงการอภิปรายปัญหาต่างๆ
เกี่ยวกับการจัดการที่อยู่ในความสนใจโดยไม่มีฝ่ายบริหารเข้าร่วมด้วย
โดยแจ้งให้กรรมการผู้จัดการใหญ่รับทราบผลการประชุมด้วย
และได้นำผลการพิจารณามาปรับปรุงประสิทธิภาพการทำงานของคณะกรรมการฯ

นอกจากนี้เพื่อส่งเสริมให้เกิดความเข้าใจอันดีต่อกันในระหว่างกรรมการด้วยกัน
และระหว่างกรรมการ ฝ่ายบริหาร และพนักงาน บริษัทฯ
ได้จัดให้มีการพบปะระหว่างกรรมการอย่างไม่เป็นทางการ
ซึ่งรวมถึงการเข้าร่วมกิจกรรมของบริษัทฯ เช่น
กิจกรรมที่จัดขึ้นภายใต้โครงการความรับผิดชอบต่อสังคมและสิ่งแวดล้อมของบริษัทฯ
กิจกรรมสันทนาการที่บริษัทฯ จัดขึ้นเนื่องในโอกาสต่างๆ

2)  การจัดการและป้องกันความขัดแย้งของผลประโยชน์

เพื่อประโยชน์โดยรวมของบริษัทฯ
รวมทั้งให้มีการปฏิบัติและการเปิดเผยข้อมูลที่ถูกต้องครบถ้วนตามข้อกำหนดที่เกี่ยวข้อง
คณะกรรมการฯ และคณะกรรมการตรวจสอบ
ซึ่งมีบทบาทสำคัญในการกำหนดมาตรการในการจัดการและป้องกันความขัดแย้งของผลประโยชน์
รวมถึงการกำกับดูแลการดำเนินการต่างๆ เป็นไปด้วยความสมเหตุสมผล

3)  การประเมินผลการปฏิบัติงาน

-   การประเมินผลการปฏิบัติงานตนเองของคณะกรรมการและคณะกรรมการชุดย่อย

นับตั้งแต่ปี 2545 คณะกรรมการฯ ได้ทำการประเมินผลการปฏิบัติงานตนเอง (Self
Assessment) โดยมีวัตถุประสงค์เพื่อนำผลการประเมิน รวมทั้งข้อสังเกตและข้อเสนอแนะต่างๆ
ไปพิจารณาทบทวนและปรับปรุงการดำเนินงานของคณะกรรมการฯ ต่อไป
ประกอบด้วยการประเมินภาพรวมของคณะกรรมการทั้งคณะ และการประเมินตนเองเป็นรายบุคคล
ปัจจัยในการประเมินครอบคลุมประเด็นสำคัญต่างๆ
สอดคล้องกับหลักการกำกับดูแลกิจการที่ดีของบริษัทจดทะเบียน ได้แก่ ความพร้อมของคณะกรรมการ
การกำหนดกลยุทธ์และวางแผนธุรกิจ การจัดการความเสี่ยงและการควบคุมภายใน
การดูแลไม่ให้เกิดความขัดแย้งทางผลประโยชน์ การติดตามรายงานทางการเงินและการดำเนินงาน
การประชุมคณะกรรมการ และการสรรหาและการพิจารณาค่าตอบแทนกรรมการและผู้บริหารระดับสูง

ในปี 2556
เป็นปีแรกที่ได้เริ่มให้มีการประเมินผลการปฏิบัติงานตนเองของคณะกรรมการชุดย่อยทุกคณะ
โดยเป็นการประเมินในภาพรวมทั้งคณะเกี่ยวกับความพร้อมของคณะกรรมการ
ความครบถ้วนของการปฏิบัติหน้าที่ตามที่ได้รับมอบหมายจากคณะกรรมการบริษัทฯ
และการดำเนินการประชุมทั้งก่อนการประชุม
(การนำส่งเอกสารข้อมูลประกอบการประชุมล่วงหน้าเพื่อให้มีเวลาศึกษาข้อมูลเพียงพอ)
ระหว่างการประชุม (การนำเสนอข้อมูลและประเด็นสำคัญ การอภิปรายและตอบข้อซักถาม
และการลงมติของที่ประชุม) และหลังการประชุม (การจัดทำ นำส่ง
และจัดเก็บรายงานการประชุม)

ในการประเมินผลของคณะกรรมการฯ และคณะกรรมการชุดย่อยดังกล่าวข้างต้น
ได้กำหนดเกณฑ์การประเมินผลเป็น 4
ระดับตามระดับคะแนนเฉลี่ยที่ได้จากการประเมินโดยกรรมการแต่ละคน คือ ดีเยี่ยม ดีมาก ดี
และพอใช้ ปรากฏผลการประเมินในปี 2556 เป็นดังนี้

  - คณะกรรมการบริษัทฯ ทั้งคณะ มีผลการประเมินอยู่ในระดับ ดีมาก
  และการประเมินรายบุคคล(ประเมินตนเอง) อยู่ในระดับ ดีมาก

  - คณะกรรมการตรวจสอบ มีผลการประเมินอยู่ในระดับ ดีเยี่ยม

  - คณะกรรมการทรัพยากรบุคคลและกำหนดค่าตอบแทน มีผลการประเมินอยู่ในระดับ ดีมาก

  - คณะกรรมการบริหารความเสี่ยง มีผลการประเมินอยู่ในระดับ ดีมาก

  - คณะกรรมการกลั่นกรองการลงทุน มีผลการประเมินอยู่ในระดับ ดีมาก

-   การประเมินผลการปฏิบัติงานของผู้บริหารระดับสูง

คณะกรรมการฯ โดยการพิจารณากลั่นกรองจากคณะกรรมการทรัพยากรบุคคลและกำหนดค่าตอบแทน
ได้ทำการประเมินผลการปฏิบัติงานของผู้บริหารระดับสูงทุกปี
โดยใช้เกณฑ์การประเมินผลการปฏิบัติงานที่ได้ทำความตกลงร่วมกันไว้ตั้งแต่ต้นปี ในปี 2556
แบ่งเกณฑ์วัดผลเป็น 4 ด้าน ได้แก่ ด้านวางแผนและพัฒนาธุรกิจ ด้านการกำกับดูแลบริษัทในเครือ
ด้านบริหารการเงิน และด้านบริหารองค์กร มีน้ำหนักที่กำหนดในแต่ละด้านแตกต่างกันออกไป
และได้นำผลการประเมินไปประกอบการพิจารณากำหนดค่าตอบแทนของผู้บริหารระดับสูงด้วย
นอกจากนี้ ยังมีการประเมินด้านศักยภาพและการบริหาร ได้แก่ ความเป็นผู้นำ
การกำหนดและการปฏิบัติตามกลยุทธ์ การวางแผนและผลปฏิบัติทางการเงิน
การสร้างเครือข่ายความสัมพันธ์ ความรู้ความเข้าใจในธุรกิจ และคุณลักษณะส่วนตัว
สำหรับกรรมการผู้จัดการใหญ่และผู้บริหารระดับสูง

-   ค่าตอบแทนกรรมการและผู้บริหารระดับสูง

ค่าตอบแทนกรรมการ (สำหรับคณะกรรมการบริษัทฯ และคณะกรรมการชุดย่อย)
ได้รับการพิจารณากลั่นกรองจากคณะกรรมการทรัพยากรบุคคลและกำหนดค่าตอบแทน
ก่อนเสนอคณะกรรมการฯ ให้ความเห็นชอบ เพื่อนำเสนอขออนุมัติจากที่ประชุมผู้ถือหุ้นทุกปี
โดยเป็นไปตามนโยบายและหลักเกณฑ์การจ่ายค่าตอบแทนกรรมการของบริษัทฯ
ซึ่งเชื่อมโยงกับเป้าหมายและผลประกอบการ ระดับความรับผิดชอบที่ได้รับมอบหมาย
อยู่ในลักษณะเทียบเคียงได้กับมาตรฐานหรือระดับที่ปฏิบัติอยู่ในธุรกิจประเภทและขนาดเดียวกัน
รวมทั้งสามารถดึงดูดและสร้างแรงจูงใจบุคลากรที่มีคุณวุฒิและคุณสมบัติที่เหมาะสม
และเอื้อประโยชน์ต่อความสำเร็จของบริษัทฯ

ค่าตอบแทนผู้บริหารระดับสูง
ได้รับการพิจารณากลั่นกรองจากคณะกรรมการทรัพยากรบุคคลและกำหนดค่าตอบแทน
ก่อนเสนอคณะกรรมการฯ
เพื่อพิจารณาอนุมัติโดยเชื่อมโยงกับการประเมินผลการปฏิบัติงานตามเกณฑ์ที่กำหนดไว้ล่วงหน้าร่วมกัน
โดยมีวัตถุประสงค์และหลักเกณฑ์โดยทั่วไปเช่นเดียวกับการพิจาณาค่าตอบแทนสำหรับกรรมการ
ในระหว่างการประชุมพิจารณากำหนดค่าตอบแทนของผู้บริหารระดับสูง
ไม่มีผู้มีส่วนได้ส่วนเสียเข้าร่วมในการพิจารณา และคณะกรรมการฯ
ได้อนุมัติกำหนดค่าตอบแทนของผู้บริหารระดับสูงตามผลการประเมิน
โดยประธานกรรมการได้แจ้งผลการพิจารณาให้กรรมการผู้จัดการใหญ่ทราบ
(รายละเอียดค่าตอบแทนกรรมการและผู้บริหารปรากฏในหัวข้อโครงสร้างการจัดการ)

4)  การปฐมนิเทศกรรมการใหม่และการพัฒนากรรมการและผู้บริหาร

คณะกรรมการฯ มีนโยบายในการเตรียมความพร้อมให้แก่กรรมการที่เข้ารับตำแหน่งใหม่
โดยในการปฐมนิเทศกรรมการใหม่ มีการบรรยายสรุปโดยกรรมการผู้จัดการใหญ่
พร้อมเอกสารประกอบที่ครอบคลุมลักษณะธุรกิจ คณะกรรมการชุดต่างๆ โครงสร้างการลงทุน
โครงสร้างองค์กร ผลการดำเนินงานทางการเงินและความก้าวหน้าของโครงการลงทุน
หนังสือบริคณห์สนธิ วัตถุประสงค์ หนังสือรับรอง ข้อบังคับ ระเบียบ
นโยบายและจรรยาบรรณทางธุรกิจ ค่าตอบแทนและสิทธิประโยชน์ของกรรมการบริษัทฯ
รายงานประจำปี และรายงานความรับผิดชอบต่อสังคมและสิ่งแวดล้อมของบริษัทฯ
รวมทั้งคู่มือกรรมการบริษัทจดทะเบียน และข้อมูลการปฏิบัติให้สอดคล้องกับข้อกำหนด (Compliance
Database)

คณะกรรมการฯ
มีนโยบายส่งเสริมให้กรรมการได้รับการพัฒนาอย่างต่อเนื่องโดยค่าใช้จ่ายของบริษัทฯ
เพื่อเสริมสร้างความเข้าใจในบทบาท หน้าที่ และความรับผิดชอบ
และส่งเสริมทักษะในการปฏิบัติหน้าที่ในฐานะกรรมการบริษัทจดทะเบียนได้อย่างมีประสิทธิภาพ
โดยได้จัดให้เข้าร่วมในการสัมมนาที่จัดโดยหน่วยงานที่เกี่ยวข้อง เช่น
สมาคมส่งเสริมสถาบันกรรมการบริษัทไทย (IOD) ตลาดหลักทรัพย์แห่งประเทศไทย
และสถาบันวิทยาการพลังงาน เป็นต้น
(รายละเอียดการเข้ารับการอบรมและสัมมนาในหลักสูตรที่สำคัญเกี่ยวกับการส่งเสริมการปฏิบัติหน้าที่ในฐานะกรรมการบริษัทจดทะเบียนของกรรมการปรากฏในข้อมูลกรรมการบริษัท)

ฝ่ายบริหารได้จัดทำสรุปข้อมูลที่เกี่ยวข้องและสอดคล้องกับข้อกฎหมายและข้อกำหนดต่างๆ
ของหน่วยงานกำกับดูแลที่เกี่ยวข้องเสนอคณะกรรมการฯ เพื่อรับทราบประกาศ ข้อกำหนด ข้อบังคับ
และหนังสือเวียนต่างๆ ทั้งที่ออกใหม่และที่ปรับปรุงแก้ไขโดยสำนักงาน ก.ล.ต. และตลท.
อย่างสม่ำเสมอ

คณะกรรมการฯ ยึดหลักการปฏิบัติที่ต้องสอดคล้องกับข้อกฎหมายและข้อกำหนดต่างๆ
ของหน่วยงานกำกับดูแลอย่างเคร่งครัดมาโดยตลอด
และฝ่ายบริหารได้จัดทำสรุปข้อมูลที่เกี่ยวข้องเสนอคณะกรรมการฯ เพื่อรับทราบประกาศ ข้อกำหนด
ข้อบังคับ และหนังสือเวียนต่างๆ ทั้งที่ออกใหม่และที่ปรับปรุงแก้ไขโดยสำนักงาน ก.ล.ต. และตลท.
อย่างสม่ำเสมอ

นอกจากนี้บริษัทฯ
ได้ส่งผู้บริหารและผู้ปฏิบัติงานที่เกี่ยวข้องเข้ารับการฝึกอบรมในหลักสูตรเลขานุการบริษัทหลักสูตรเกี่ยวกับการกำกับดูแลกิจการที่ดี
หลักสูตรเกี่ยวกับการตรวจสอบภายในและการบริหารความเสี่ยง
รวมทั้งหลักสูตรอื่นที่เกี่ยวข้องที่จัดโดยหน่วยงานและสถาบันต่างๆ
เพื่อให้มีความรู้ความเข้าใจการทำงานในหน้าที่ที่รับผิดชอบ
ซึ่งจะช่วยสนับสนุนการทำงานของคณะกรรมการฯ และคณะกรรมการชุดย่อยได้อย่างเต็มที่

5)  แผนสืบทอดตำแหน่งสำหรับผู้บริหารระดับสูง

คณะกรรมการฯ กำหนดให้คณะกรรมการทรัพยากรบุคคลและกำหนดค่าตอบแทน
มีหน้าที่ในการจัดให้มีแผนสืบทอดตำแหน่ง (Succession Plan)
อย่างไรก็ตามการสืบทอดตำแหน่งกรรมการผู้จัดการใหญ่นั้น เป็นไปตามนโยบายของผู้ถือหุ้นใหญ่ คือ
กฟผ. ที่จะคัดเลือกผู้บริหารของ กฟผ. ที่มีคุณสมบัติ
ความรู้ความสามารถเหมาะสมและเอื้อประโยชน์ต่อการประกอบกิจการของบริษัทฯ
เสนอคณะกรรมการฯ ผ่านคณะกรรมการทรัพยากรบุคคลและกำหนดค่าตอบแทน พิจารณาแต่งตั้ง

แผนสืบทอดตำแหน่งผู้บริหารในระดับอื่นๆ ได้มีการพัฒนาขึ้นอย่างเป็นระบบ
โดยทำการวิเคราะห์สมรรถนะ (Competency) และคุณสมบัติที่คาดหวังสำหรับตำแหน่งต่างๆ
เพื่อทำการพัฒนาบุคลากรและสรรหาผู้ที่มีคุณสมบัติ เพื่อมีการพิจารณาเลื่อน ลด ปลด ย้าย
และเตรียมบุคลากรให้พร้อมรองรับการขยายงานของบริษัทฯ ทั้งในปัจจุบันและอนาคต
(รายละเอียดการจัดทำแผนสืบทอดตำแหน่งได้กล่าวถึงแล้วในหัวข้อบทบาทของผู้มีส่วนได้เสีย-พนักงาน)

6)  การจัดสรรเงินสำรองสำหรับความสูญเสียจากการปฏิบัติหน้าที่ของกรรมการและผู้บริหารโดยสุจริต

กรรมการและเจ้าหน้าที่บริหารของบริษัทฯ ปฏิบัติงานในหน้าที่ที่ได้รับมอบหมาย
หรือเป็นหน้าที่โดยฐานะและตำแหน่งเพื่อประโยชน์ของบริษัทฯ
รวมทั้งการไปดำรงตำแหน่งในบริษัทอื่นตามที่ได้รับคำสั่ง
กรณีมีการฟ้องร้องเรียกค่าเสียหายอันเนื่องจากการปฏิบัติหน้าที่ดังกล่าว ฝ่ายกฎหมายของบริษัทฯ
รับผิดชอบในการจัดการดำเนินการต่อสู้ทางคดีจนคดีถึงที่สุด โดยบริษัทฯ ได้จัดสรรงบประมาณปีละ 2
ล้านบาท เพื่อเป็นเงินสำรองสำหรับความสูญเสียดังกล่าว
ในกรณีที่พบว่าเป็นการปฏิบัติหน้าที่ซึ่งกระทำไปภายใต้อำนาจหน้าที่โดยชอบ
ไม่ว่าการกระทำนั้นจะเกิดขึ้นในสมัยปัจจุบันหรือในอดีต ยกเว้นการกระทำที่เป็นการฉ้อฉลหรือทุจริต
บริษัทฯ จะไม่รับผิดชอบความสูญเสียที่เกิดขึ้น
และจะเรียกค่าใช้จ่ายที่เกิดขึ้นทั้งหมดในการต่อสู้ทางคดีคืนจากกรรมการหรือเจ้าหน้าที่บริหารที่ฉ้อฉลหรือทุจริตนั้น

9.6 นโยบายการกำกับดูแลกิจการที่ดีและจรรยาบรรณทางธุรกิจ

1)  นโยบายการกำกับดูแลกิจการที่ดี

เพื่อให้กลุ่มบริษัท ผลิตไฟฟ้าราชบุรีโฮลดิ้ง จำกัด (มหาชน) มีแนวปฏิบัติที่เป็นมาตรฐานสากล
เป็นที่ยอมรับและสร้างความเชื่อมั่นให้เกิดแก่ผู้ถือหุ้น ผู้ลงทุน และผู้มีส่วนได้เสียทุกฝ่าย บริษัทฯ
จึงยึดมั่นในเจตนารมณ์ที่จะดำเนินธุรกิจด้วยสำนึกความรับผิดชอบต่อผลการดำเนินงาน
การปฏิบัติต่อผู้มีส่วนได้เสียโดยสุจริตและเสมอภาค
ความโปร่งใสในการดำเนินงานที่สามารถตรวจสอบได้ การเปิดเผยข้อมูลอย่างมีคุณภาพ
การสร้างมูลค่าเพิ่มแก่กิจการทั้งในระยะสั้นและระยะยาว การส่งเสริมพัฒนาการปฏิบัติที่ดี
คุณธรรมและจริยธรรมของผู้บริหารและพนักงาน และความรับผิดชอบต่อสังคมและสิ่งแวดล้อม
คณะกรรมการฯ
ได้นำหลักการกำกับดูแลกิจการที่ดีสำหรับบริษัทจดทะเบียนของตลาดหลักทรัพย์แห่งประเทศไทย
(ตลท.) มาเป็นแนวทางหลักในการกำกับดูแลกิจการ และส่งเสริมให้บริษัทฯ
เป็นองค์กรที่มีประสิทธิภาพ มีคุณธรรมและจริยธรรม
ในการบริหารจัดการและดำเนินธุรกิจควบคู่ไปกับการมีความรับผิดชอบต่อสังคม ชุมชน
และสิ่งแวดล้อม ซึ่งเป็นพื้นฐานของการเติบโตอย่างยั่งยืน และประกาศ
“นโยบายการกำกับดูแลกิจการที่ดีของกลุ่มบริษัทฯ” เป็นลายลักษณ์อักษรมาตั้งแต่ปี 2546
โดยมีการพิจารณาทบทวนนโยบายให้สอดคล้องเหมาะสมกับสถานการณ์เป็นประจำทุกปี

นอกจากนี้บริษัทฯ ได้ประกาศนโยบายอื่นๆ เพื่อให้มีแนวทางปฏิบัติครอบคลุมผู้มีส่วนได้เสียกลุ่มต่างๆ
ได้แก่ นโยบายการบริหารความเสี่ยง นโยบายเกี่ยวกับผู้ถือหุ้น นโยบายเกี่ยวกับพนักงาน
นโยบายเกี่ยวกับสังคมและสิ่งแวดล้อม และนโยบายการใช้งานระบบเครือข่ายและคอมพิวเตอร์
นโยบายความปลอดภัย อาชีวอนามัย และสภาพแวดล้อมในการทำงาน และนโยบาย 5ส
(นโยบายทุกฉบับเผยแพร่ไว้บนเว็บไซต์ของบริษัทฯ www.ratch.co.th)
และยังให้มีการศึกษาเพื่อเตรียมความพร้อมที่จะรองรับการเข้าสู่ประชาคมอาเซียน (AEC)
ซึ่งจะต้องมีการปรับปรุงกฎเกณฑ์และข้อกำหนดที่จะใช้ร่วมกันของบริษัทจดทะเบียนในอาเซียนต่อไป

2)  จรรยาบรรณทางธุรกิจ

เพื่อเป็นกรอบพฤติกรรมที่พึงประสงค์และข้อพึงปฏิบัติของบริษัทฯ ผู้บริหาร หรือพนักงาน ต่อเจ้าหนี้
คู่ค้า คู่แข่งทางการค้า ชุมชนและสังคม ภาครัฐ สิ่งแวดล้อม คณะกรรมการฯ
จึงได้จัดทำจรรยาบรรณทางธุรกิจไว้เป็นลายลักษณ์อักษร ประกอบด้วยเอกสาร 3 ฉบับ ได้แก่
จรรยาบรรณบริษัท จรรยาบรรณผู้บริหาร และจรรยาบรรณพนักงาน
ซึ่งได้ประกาศใช้มาอย่างต่อเนื่องนับตั้งแต่เริ่มก่อตั้งบริษัทฯ เมื่อปี 2543
และได้ทบทวนจรรยาบรรณทางธุรกิจให้มีความเหมาะสมสอดคล้องกับสภาวะแวดล้อมที่เปลี่ยนแปลงไป
สามารถตอบสนองวิสัยทัศน์ พันธกิจ นโยบาย และเป้าหมาย
รวมทั้งส่งเสริมการเติบโตอย่างยั่งยืนของบริษัทฯ (จรรยาบรรณทั้ง 3 ฉบับ
เผยแพร่ไว้บนเว็บไซต์ของบริษัทฯ www.ratch.co.th)

3)  การสื่อสารและติดตามการปฏิบัติให้เป็นไปตามนโยบายกำกับดูแลกิจการที่ดีและจรรยาบรรณทางธุรกิจ

เพื่อกระตุ้นให้เกิดจิตสำนึกและความผูกพันที่จะปฏิบัติตามจรรยาบรรณ
ในการปฐมนิเทศเมื่อเริ่มเข้าทำงานและปฏิบัติหน้าที่
พนักงานและกรรมการใหม่ทุกคนจะได้รับเอกสารจรรยาบรรณ นอกเหนือจากเอกสารอื่นๆ
ที่จะใช้เป็นคู่มือและเอกสารอ้างอิงในการปฏิบัติหน้าที่ และมีการลงชื่อรับทราบ
มีการสื่อสารนโยบายการกำกับดูแลกิจการที่ดี โดยถ่ายทอดแนวนโยบายจากคณะกรรมการฯ
และผู้บริหารระดับสูงสู่พนักงานทุกระดับอย่างทั่วถึง รับทราบปัญหา ข้อขัดข้องและข้อเสนอต่างๆ
จากพนักงาน เพื่อพิจารณาดำเนินการ
รวมถึงประเมินผลการปฏิบัติให้สอดคล้องกับนโยบายการกำกับดูแลกิจการที่ดีขององค์กร
ผ่านช่องทางในการสื่อสารและถ่ายทอดนโยบายและข่าวสารเกี่ยวกับการกำกับดูแลกิจการที่ดีให้แก่สำนักงาน
ได้แก่ ระบบอินทราเน็ต และระบบจดหมายอิเล็กทรอนิกส์
ที่พนักงานสามารถใช้งานได้อย่างสะดวกและทั่วถึง และการสื่อสารในการประชุมภายในระดับต่างๆ
ของบริษัทฯ

บริษัทฯ มอบหมายให้ “ฝ่ายตรวจสอบภายใน”
มีหน้าที่ในการติดตามตรวจสอบการปฏิบัติภายใต้แผนการตรวจสอบประจำปี
และรายงานคณะกรรมการตรวจสอบรับทราบผลการตรวจสอบ
พร้อมข้อเสนอแนะแนวทางแก้ไขและป้องกันความเสียหายที่อาจเกิดขึ้นเป็นประจำทุกไตรมาส
นอกเหนือจากการหารือร่วมกันกับหน่วยงานต่างๆ อย่างสม่ำเสมอ

เพื่อเป็นแนวทางปฏิบัติในเรื่องที่เกี่ยวข้องกับการดำเนินงานของบริษัทฯ
ในฐานะที่เป็นบริษัทจดทะเบียนใน ตลท. เช่น การเปิดเผยข้อมูลและสารสนเทศ
การทำรายการที่เกี่ยวโยงกัน การได้มาหรือจำหน่ายไปซึ่งสินทรัพย์ เป็นต้น บริษัทฯ ได้จัดทำ
“ข้อมูลการปฏิบัติให้สอดคล้องกับข้อกำหนด” (Compliance Database)
จัดส่งให้กรรมการและจัดเก็บในระบบข้อมูลภายใน ซึ่งพนักงานทุกคนสามารถเข้าถึงและใช้ข้อมูลได้
โดยมีการปรับข้อมูลให้เป็นปัจจุบันตามการเปลี่ยนแปลงข้อกำหนดอยู่ตลอดเวลา

คณะกรรมการฯ ได้กำหนด “แบบแจ้งรายงานการมีส่วนได้เสียของกรรมการและผู้บริหาร”
และให้กรรมการและผู้บริหารจัดทำรายงานการมีส่วนได้เสียของตนและบุคคลที่เกี่ยวข้องส่งให้เลขานุการบริษัทจัดเก็บและส่งสำเนาให้ประธานกรรมการและประธานกรรมการตรวจสอบตามข้อกำหนดของพระราชบัญญัติหลักทรัพย์และตลาดหลักทรัพย์
ซึ่งใช้เป็นข้อมูลสำหรับการพิจารณาผู้มีส่วนได้เสียที่ไม่มีสิทธิออกเสียงในที่ประชุมคณะกรรมการฯ
และที่ประชุมผู้ถือหุ้น

4)  ค่านิยมร่วม

บริษัทฯ
เชื่อมั่นว่าการประกอบธุรกิจให้ประสบความสำเร็จอย่างยั่งยืนและสามารถธำรงความเป็นบริษัทชั้นนำในธุรกิจนั้น
นอกเหนือจากความมุ่งมั่นเอาใจใส่ในการปฏิบัติงาน การพัฒนาเทคโนโลยีใหม่ๆ
การจัดให้มีระบบการบริหารจัดการและการกำกับดูแลกิจการที่ดีแล้ว สิ่งสำคัญอีกประการหนึ่งคือ
การยึดมั่นในจริยธรรมและคุณธรรมในการประกอบธุรกิจ
ดังจะเห็นได้จากการให้ความสำคัญในเรื่องความซื่อสัตย์สุจริต ไม่ว่าจะเป็นการประพฤติที่ซื่อตรง
จริงใจ ไม่คดโกงไม่หลอกลวง ทั้งทางตรงและทางอ้อม รวมถึงการรักษาความลับ
ผลประโยชน์และทรัพย์สินของบริษัทฯ ตลอดจนการให้ข้อมูลที่ถูกต้องและไม่บิดเบือนจากความเป็นจริง
และการปฏิบัติตามระเบียบปฏิบัติพัฒนาการเรื่องดังกล่าวเริ่มตั้งแต่การกำหนดนโยบายการกำกับดูแลกิจการที่ดีและจรรยาบรรณทางธุรกิจเป็นลายลักษณ์อักษร
เพื่อเป็นแนวทางการปฏิบัติของคณะกรรมการฯ ผู้บริหาร และพนักงาน จากนั้นจึงได้เสริมสร้าง
“ค่านิยมร่วม” ซึ่งสอดรับกับทิศทางการเติบโตของบริษัทฯ ตามแผนธุรกิจที่มีการปรับเปลี่ยน ได้แก่
Reliability, Accountability, Trust, Challenge และ Happiness

ตลอดปี 2556 ไม่พบเหตุการณ์หรือการปฏิบัติใดๆ
ที่ไม่สอดคล้องกับจรรยาบรรณทางธุรกิจและนโยบายการกำกับดูแลกิจการที่ดีที่บริษัทฯ ได้กำหนดไว้

9.7 คณะกรรมการชุดย่อย

  คณะกรรมการตรวจสอบ

คณะกรรมการตรวจสอบ ได้รับแต่งตั้งจากคณะกรรมการบริษัทฯ และมีวาระการดำรงตำแหน่ง
คราวละ 3 ปี มีความรู้ความสามารถ ประสบการณ์ และคุณสมบัติตามข้อกำหนดของ ก.ล.ต. และ
ตลท. ซึ่งประกอบด้วย

1)  เรืออากาศเอกศิริเดช จุลเปมะ ประธานกรรมการตรวจสอบ

2)  นายสาธิต รังคสิริ กรรมการตรวจสอบ

3)  นางสาวรัตนา ตรีพิพัฒน์กุล กรรมการตรวจสอบ

4)  นางสาวปิยะธิดา ประดิษฐบาทุกา กรรมการตรวจสอบ

5)  นายพรชัย จำนงค์เดช ผู้อำนวยการฝ่ายตรวจสอบภายใน ทำหน้าที่เลขานุการ

กรรมการตรวจสอบทั้ง 4 คน เป็นกรรมการอิสระ
และเป็นผู้ที่มีความรู้ความสามารถในการสอบทานการปฏิบัติ รวมถึงงบการเงินของบริษัทฯ

คณะกรรมการตรวจสอบรับผิดชอบต่อคณะกรรมการฯ
โดยตรงและมีอำนาจหน้าที่และความรับผิดชอบตามที่ได้รับมอบหมายจากคณะกรรมการฯ
ซึ่งสอดคล้องกับข้อกำหนดของ ก.ล.ต. และ ตลท. โดยสรุป ได้แก่ การสอบทานให้บริษัทฯ
มีการรายงานทางการเงินอย่างถูกต้องและเพียงพอ มีระบบการควบคุมภายใน
การตรวจสอบภายในและการบริหารความเสี่ยงที่เหมาะสมและมีประสิทธิผล
มีการปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของ ตลท.
และกฎหมายที่เกี่ยวข้องกับธุรกิจของบริษัทฯ การพิจารณา คัดเลือก
เสนอแต่งตั้งบุคคลซึ่งมีความเป็นอิสระ เพื่อทำหน้าที่เป็นผู้สอบบัญชีของบริษัทฯ
และเสนอค่าตอบแทนของบุคคลดังกล่าว
รวมทั้งเข้าร่วมประชุมกับผู้สอบบัญชีโดยไม่มีฝ่ายบริหารเข้าร่วมประชุมด้วยอย่างน้อยปีละ 1 ครั้ง
การพิจารณารายการที่เกี่ยวโยงกัน
หรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของ ตลท.
การจัดทำรายงานของคณะกรรมการตรวจสอบพร้อมความเห็นที่เปิดเผยไว้ในรายงานประจำปีของบริษัทฯ
การสอบทานงานของฝ่ายตรวจสอบภายใน การพิจารณาและทบทวนหลักเกณฑ์
และวิธีการตรวจสอบให้เหมาะสมกับสภาพแวดล้อมทางธุรกิจอยู่เสมอ
การสรุปภารกิจของคณะกรรมการตรวจสอบเสนอคณะกรรมการฯ ทราบ
และการรายงานสิ่งที่ตรวจพบหรือมีข้อสงสัยว่ามีรายการหรือการกระทำซึ่งอาจมีผลกระทบอย่างมีนัยสำคัญต่อฐานะการเงินและผลการดำเนินงานของบริษัทฯ
ให้คณะกรรมการฯ
เพื่อดำเนินการปรับปรุงแก้ไขภายในระยะเวลาที่คณะกรรมการตรวจสอบเห็นสมควร (บริษัทฯ
กำหนดหน้าที่และความรับผิดชอบของคณะกรรมการตรวจสอบไว้ในระเบียบว่าด้วยคณะกรรมการตรวจสอบ
และเผยแพร่บนเว็บไซต์ของบริษัทฯ
สำหรับรายงานการประชุมคณะกรรมการตรวจสอบและการเข้าร่วมประชุมของกรรมการตรวจสอบเป็นรายบุคคล
มีรายละเอียดในหัวข้อรายงานการปฏิบัติตามหลักการกำกับดูแลกิจการที่ดี)

  คณะกรรมการทรัพยากรบุคคลและกำหนดค่าตอบแทน

กรรมการทรัพยากรบุคคลและกำหนดค่าตอบแทน แต่งตั้งโดยคณะกรรมการฯ
และมีวาระการดำรงตำแหน่งคราวละ 3 ปี
คณะกรรมการทรัพยากรบุคคลและกำหนดค่าตอบแทนประกอบด้วย

1)  นายตระกูล วินิจนัยภาค ประธานกรรมการทรัพยากรบุคคลและกำหนดค่าตอบแทน

2)  นายทรงภพ พลจันทร์ กรรมการทรัพยากรบุคคลและกำหนดค่าตอบแทน

3)  นายพูนสุข โตชนาการ กรรมการทรัพยากรบุคคลและกำหนดค่าตอบแทน

4)  นายพงษ์ดิษฐ พจนา กรรมการผู้จัดการใหญ่ ทำหน้าที่เลขานุการ

คณะกรรมการทรัพยากรบุคคลและกำหนดค่าตอบแทน รับผิดชอบต่อคณะกรรมการบริษัทฯ โดยตรง
และมีอำนาจหน้าที่และความรับผิดชอบในการบริหารทรัพยากรบุคคลและกำหนดค่าตอบแทนสำหรับคณะกรรมการฯ
คณะกรรมการชุดย่อย และผู้บริหารระดับสูง (หมายถึง ผู้ดำรงตำแหน่งกรรมการผู้จัดการใหญ่
รองกรรมการผู้จัดการใหญ่ และผู้ช่วยกรรมการผู้จัดการใหญ่) ของกลุ่มบริษัทฯ
ตามที่ได้รับมอบหมายจากคณะกรรมการฯ ได้แก่
การกำหนดวิสัยทัศน์และกลยุทธ์ทางด้านทรัพยากรบุคคล และแผนพัฒนาผู้บริหารของกลุ่มบริษัทฯ
การดูแลให้คณะกรรมการของกลุ่มบริษัทฯ มีขนาดและองค์ประกอบที่เหมาะสมกับองค์กร
รวมถึงให้มีการปรับเปลี่ยนให้สอดคล้องกับสภาพแวดล้อมที่เปลี่ยนแปลงไป การกำหนดนโยบาย
หลักเกณฑ์ วิธีการ และกระบวนการที่ชัดเจน โปร่งใส เหมาะสม และเป็นประโยชน์ต่อองค์กร
ในการสรรหา ถอดถอน หรือเลิกจ้าง กรรมการและผู้บริหารระดับสูงของกลุ่มบริษัทฯ
เพื่อเสนอต่อคณะกรรมการของกลุ่มบริษัทฯ พิจารณาอนุมัติ เพื่อให้กลุ่มบริษัทฯ
มีคณะผู้บริหารที่มีคุณสมบัติ ความรู้ ความสามารถ ที่เหมาะสม
และประสบการณ์ในการดำเนินกิจการของกลุ่มบริษัทฯ ให้มีประสิทธิภาพและประสบความสำเร็จ
การคัดเลือกและเสนอชื่อบุคคลที่มีคุณสมบัติเหมาะสมเพื่อดำรงตำแหน่งกรรมการและผู้บริหารระดับสูงของกลุ่มบริษัทฯ
การจัดให้มีแผนสืบทอดตำแหน่งบริหารที่สำคัญ การกำหนดนโยบายและกลยุทธ์การจ่ายค่าตอบแทน
รวมถึงจำนวนค่าตอบแทนและผลประโยชน์อื่น ให้แก่กรรมการและผู้บริหารระดับสูงของกลุ่มบริษัทฯ
เพื่อเสนอต่อคณะกรรมการของกลุ่มบริษัทฯ พิจารณาอนุมัติ โดยมีหลักเกณฑ์ที่ชัดเจน โปร่งใส
และเหมาะสมกับหน้าที่และความรับผิดชอบ และอิงกับผลการปฏิบัติงาน เพื่อให้สามารถชักนำ
รักษาไว้ และจูงใจบุคลากรที่มีศักยภาพสูงและคุณสมบัติตามที่ต้องการ การกำหนดแนวทาง หลักเกณฑ์
วิธีการ
และกระบวนการที่มีประสิทธิผลในการประเมินผลงานของคณะกรรมการและผู้บริหารระดับสูงของกลุ่มบริษัทฯ
โดยเปรียบเทียบกับเป้าหมายประจำปีที่เกี่ยวโยงกัน แผนธุรกิจที่ร่วมกำหนดไว้
เพื่อพิจารณาปรับผลตอบแทนประจำปี
โดยจะต้องคำนึงถึงหน้าที่ความรับผิดชอบและความเสี่ยงที่เกี่ยวข้อง
รวมถึงให้ความสำคัญกับการเพิ่มของส่วนของผู้ถือหุ้นในระยะยาวประกอบการพิจารณาประเมินผลด้วย
รวมทั้งการเปิดเผยนโยบายเกี่ยวกับการกำหนดค่าตอบแทนในรูปแบบต่างๆ
รวมทั้งจำนวนค่าตอบแทนของกรรมการและผู้บริหารระดับสูง ไว้ในรายงานประจำปีของบริษัทฯ
(บริษัทฯ
กำหนดหน้าที่และความรับผิดชอบของคณะกรรมการทรัพยากรบุคคลและกำหนดค่าตอบแทนไว้ในระเบียบว่าด้วยคณะกรรมการทรัพยากรบุคคลและกำหนดค่าตอบแทนและเผยแพร่บนเว็บไซต์ของบริษัทฯ
สำหรับรายงานการประชุมคณะกรรมการทรัพยากรบุคคลและกำหนดค่าตอบแทนและการเข้าร่วมประชุมของกรรมการทรัพยากรบุคคลและกำหนดค่าตอบแทนเป็นรายบุคคล
มีรายละเอียดในหัวข้อรายงานการปฏิบัติตามหลักการกำกับดูแลกิจการที่ดี)

  คณะกรรมการบริหารความเสี่ยง

กรรมการบริหารความเสี่ยง ได้รับแต่งตั้งจากคณะกรรมการฯ และมีวาระการดำรงตำแหน่งคราวละ
3 ปี คณะกรรมการบริหารความเสี่ยง ประกอบด้วย

1)  พลตำรวจโทถาวร จันทร์ยิ้ม ประธานกรรมการบริหารความเสี่ยง

2)  นายสุวิท คงแสงภักดิ์ กรรมการบริหารความเสี่ยง

3)  นายเมฆินทร์ เพ็ชรพลาย กรรมการบริหารความเสี่ยง

4)  นายสุทีป ธรรมรุจี ผู้อำนวยการฝ่ายวางแผน ทำหน้าที่เลขานุการ

คณะกรรมการบริหารความเสี่ยงรับผิดชอบต่อคณะกรรมการบริษัทฯ โดยตรง
และมีอำนาจหน้าที่และความรับผิดชอบตามที่ได้รับมอบหมายจากคณะกรรมการบริษัทฯ ได้แก่
การพิจารณากลั่นกรองนโยบายและแนวทางการบริหารความเสี่ยงโดยรวมของบริษัทฯ
ซึ่งครอบคลุมถึงความเสี่ยงประเภทต่างๆ ที่สำคัญ เช่น ความเสี่ยงด้านการเงิน
ความเสี่ยงด้านการลงทุน และความเสี่ยงที่มีผลกระทบต่อชื่อเสียงของกิจการ เป็นต้น
เพื่อนำเสนอคณะกรรมการฯ ให้ความเห็นชอบ
การกำหนดยุทธศาสตร์และแนวทางในการบริหารความเสี่ยงของบริษัทฯ
ให้สอดคล้องกับนโยบายการบริหารความเสี่ยง โดยสามารถประเมิน ติดตาม
และดูแลจัดการความเสี่ยงของบริษัทฯ ให้อยู่ในระดับที่เหมาะสม
การดูแลและติดตามการปฏิบัติตามนโยบายการบริหารความเสี่ยงภายใต้แนวทางและนโยบายที่ได้รับอนุมัติจากคณะกรรมการฯ
การกำหนดเกณฑ์วัดความเสี่ยงและเพดานความเสี่ยงที่บริษัทฯ จะยอมรับได้
การกำหนดมาตรการที่จะใช้ในการจัดการความเสี่ยงให้เหมาะสมต่อสภาวการณ์
การทบทวนความเพียงพอของนโยบายและระบบการบริหารความเสี่ยง
โดยรวมถึงความมีประสิทธิผลของระบบและการปฏิบัติตามนโยบายที่กำหนด
รวมทั้งการรายงานต่อคณะกรรมการฯ อย่างสม่ำเสมอเกี่ยวกับการบริหารการดำเนินงาน
และสถานะความเสี่ยงของบริษัทฯ และการเปลี่ยนแปลงต่างๆ
รวมถึงสิ่งที่ต้องดำเนินการปรับปรุงแก้ไขเพื่อให้สอดคล้องกับนโยบายและกลยุทธ์ที่กำหนดไว้ (บริษัทฯ
กำหนดหน้าที่และความรับผิดชอบของคณะกรรมการบริหารความเสี่ยงไว้ในระเบียบว่าด้วยคณะกรรมการบริหารความเสี่ยง
และเผยแพร่บนเว็บไซต์ของบริษัทฯ
สำหรับรายงานการประชุมคณะกรรมการบริหารความเสี่ยงและการเข้าร่วมประชุมของกรรมการบริหารความเสี่ยงเป็นรายบุคคล
มีรายละเอียดในหัวข้อรายงานการปฏิบัติตามหลักการกำกับดูแลกิจการที่ดี)

  คณะทำงานบริหารความเสี่ยง

“คณะทำงานบริหารความเสี่ยง” ได้รับแต่งตั้งจากคณะกรรมการบริหารความเสี่ยง ประกอบด้วย
รองกรรม การผู้จัดการใหญ่วางแผนและพัฒนาธุรกิจ เป็นประธานคณะทำงาน
ผู้บริหารจากสายงานต่าง ๆ เป็นคณะทำงาน และผู้ช่วยผู้อำนวยการฝ่ายวางแผน เป็นเลขานุการ
คณะทำงานบริหารความเสี่ยงมีหน้าที่และความรับผิดชอบครอบคลุมถึงการระบุลักษณะของความเสี่ยงและปัจจัยความเสี่ยง
ศึกษาและวิเคราะห์ปัจจัยทั้งภายในและภายบนอกที่จะมีผลกระทบต่อการดำเนินงานของบริษัทฯ
ติดตามและศึกษาเกณฑ์การปฏิบัติในเรื่องการบริหารความเสี่ยงตามมาตรฐานสากลและตามข้อกำหนดของทางการ
เสนอแนวทางในการบริหารความเสี่ยงต่อคณะกรรมการบริหารความเสี่ยงเพื่อพิจารณาให้ความเห็นชอบ
ติดตามและกำกับดูแลการบริหารความเสี่ยงให้เป็นไปตามที่คณะกรรมการบริหารความเสี่ยงได้ให้ความเห็นชอบ
ตลอดจนจัดทำรายงานการบริหารความเสี่ยงของบริษัทฯ
เสนอต่อคณะกรรมการบริหารความเสี่ยงทุกไตรมาส

  คณะกรรมการกลั่นกรองการลงทุน

กรรมการกลั่นกรองการลงทุน แต่งตั้งโดยคณะกรรมการฯ และมีวาระการดำรงตำแหน่งคราวละ 3
ปี คณะกรรมการกลั่นกรองการลงทุนของบริษัทฯ ประกอบด้วย

1)  นายคุรุจิต นาครทรรพ ประธานกรรมการกลั่นกรองการลงทุน

2)  นายตระกูล วินิจนัยภาค กรรมการกลั่นกรองการลงทุน

3)  นายประจวบ อุชชิน กรรมการกลั่นกรองการลงทุน

4)  นายสุนชัย คำนูนเศรษฐ์ กรรมการกลั่นกรองการลงทุน

5)  นายพีระวัฒน์ พุ่มทอง รองกรรมการผู้จัดการใหญ่วางแผนและพัฒนาธุรกิจ ทำหน้าที่เลขานุการ

คณะกรรมการลั่นกรองการลงทุนรับผิดชอบต่อคณะกรรมการฯ โดยตรง
และมีอำนาจหน้าที่และความรับผิดชอบตามที่ได้รับมอบหมายจากคณะกรรมการฯ ได้แก่
การกำหนดกลยุทธ์ เป้าหมาย แผนการลงทุน งบประมาณการลงทุน ผลตอบแทนการลงทุน
และผลประโยชน์อื่นจากการลงทุนในโครงการเพื่อเพิ่มกำลังการผลิตและการเจริญเติบโตแก่บริษัทฯ
การพิจารณากลั่นกรองการลงทุนในโครงการที่ฝ่ายบริหารเสนอ เพื่อให้โครงการลงทุนของบริษัทฯ
มีความเชื่อมโยงและสอดคล้องกับนโยบายและเป้าหมายตามแผนการลงทุนของบริษัทฯ
โดยคำนึงถึงผลตอบแทนทางเศรษฐศาสตร์ที่คุ้มค่าต่อการลงทุน และปัจจัยเสี่ยงต่างๆ
ที่เกี่ยวข้องให้มีการบริหารจัดการให้อยู่ในระดับที่ยอมรับได้ รวมทั้งการตรวจสอบ ติดตาม
และประเมินผลโครงการที่ได้รับอนุมัติให้เข้าลงทุน และรายงานคณะกรรมการฯ เพื่อรับทราบ
(บริษัทฯ
กำหนดหน้าที่และความรับผิดชอบของคณะกรรมการกลั่นกรองการลงทุนไว้ในระเบียบว่าด้วยคณะกลั่นกรองการลงทุน
และเผยแพร่บนเว็บไซต์ของบริษัทฯ
สำหรับรายงานการจัดการประชุมคณะกรรมการกลั่นกรองการลงทุนและการเข้าร่วมประชุมของกรรมการกลั่นกรองการลงทุนเป็นรายบุคคล
มีรายละเอียดในหัวข้อรายงานการปฏิบัติตามหลักการกำกับดูแลกิจการที่ดี)

  กรรมการผู้มีอำนาจลงนามผูกพัน

เพื่อความคล่องตัวในทางปฏิบัติ และความเป็นอิสระของกรรมการอิสระอย่างแท้จริง บริษัทฯ
มีนโยบายกำหนดกรรมการผู้มีอำนาจลงนามผูกพันบริษัทฯ ได้ ประกอบด้วย ประธานกรรมการ
หรือกรรมการผู้จัดการใหญ่ คนใดคนหนึ่งลงลายมือชื่อและประทับตราสำคัญของบริษัท
หรือกรรมการอื่นสองคน ยกเว้นกรรมการอิสระ ลงลายมือชื่อร่วมกันและประทับตราสำคัญของบริษัท
(ผู้ลงทุนสามารถศึกษารายละเอียดได้จากหนังสือรับรองของบริษัทฯ
ที่จดทะเบียนต่อกรมพัฒนาธุรกิจการค้า กระทรวงพาณิชย์ และได้เผยแพร่บนเว็บไซต์บริษัทฯ
www.ratch.co.th)

9.8
นโยบายการส่งกรรมการและผู้บริหารไปเป็นกรรมการและผู้บริหารของบริษัทย่อยและกิจการที่ควบคุมร่วมกัน

บริษัทฯ ได้จัดตั้งบริษัทย่อยเพื่อการบริหารงานและการดำเนินงานให้เป็นไปตามภารกิจที่มอบหมาย
อีกทั้งได้ลงทุนร่วมในบริษัทต่างๆ (ข้อมูลของบริษัทย่อย กิจการที่ควบคุมร่วมกัน
และบริษัทร่วมมีรายละเอียดในหัวข้อข้อมูลทั่วไป)
เพื่อประโยชน์ในการกำกับดูแลการบริหารจัดการบริษัทในกลุ่มของบริษัทฯ
ให้เป็นไปในทิศทางเดียวกับนโยบายของบริษัทฯ
รวมทั้งติดตามประเมินผลการดำเนินงานบริษัทย่อยและกิจการที่ควบคุมร่วมกันดังกล่าว บริษัทฯ
จึงมีนโยบายให้กรรมการและผู้บริหารของบริษัทฯ ไปเป็นกรรมการ
และ/หรือผู้บริหารในบริษัทเหล่านั้นโดยได้รับความเห็นชอบจากคณะกรรมการบริษัทฯ
และมีหน้าที่ความรับผิดชอบตามระเบียบบริษัทฯ ว่าด้วย การกำกับดูแลบริษัทย่อย บริษัทในเครือ
และบริษัทร่วมทุน

9.9 การสรรหาและแต่งตั้งกรรมการและผู้บริหารระดับสูง

  กรรมการอิสระ

“กรรมการอิสระ” ตามนิยามของบริษัทฯ ที่กำหนดไว้ในระเบียบว่าด้วยคณะกรรมการบริษัทฯ
และได้เผยแพร่ไว้บนเว็บไซต์ของบริษัทฯ
ซึ่งกำหนดรายละเอียดเช่นเดียวกับข้อกำหนดของคณะกรรมการกำกับตลาดทุนในประเด็นต่างๆ คือ
การไม่มีส่วนร่วมในการบริหารงาน
ไม่มีความสัมพันธ์ทางสายโลหิตหรือโดยการจดทะเบียนตามกฎหมาย
ไม่มีความสัมพันธ์ทางธุรกิจกับกลุ่มบริษัทฯ ในลักษณะที่อาจมีความขัดแย้งทางผลประโยชน์
ไม่เป็นผู้สอบบัญชีหรือผู้ให้บริการทางวิชาชีพใดๆ ซึ่งรวมถึงที่ปรึกษากฎหมายหรือที่ปรึกษาทางการเงิน
ไม่เกี่ยวข้องกับผู้ถือหุ้นรายใหญ่
รวมทั้งไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัทฯ
ทั้งนี้ บริษัทฯ ได้กำหนดเรื่องการถือหุ้นของบริษัทฯ
ไว้เข้มกว่าข้อกำหนดของคณะกรรมการกำกับตลาดทุน คือ กรรมการอิสระของบริษัทฯ ถือหุ้นบริษัทฯ
ได้ไม่เกินร้อยละ 0.5 ของจำนวนหุ้นที่มีสิทธิออกเสียงทั้งหมดของบริษัทฯ บริษัทย่อย
บริษัทร่วมทุนหรือนิติบุคคลที่อาจมีความขัดแย้งในขณะที่ข้อกำหนดของคณะกรรมการกำกับตลาดทุนให้ถือหุ้นไม่เกินร้อยละ
1

การสรรหากรรมการอิสระของบริษัทฯ ได้ดำเนินการตามกระบวนการสรรหาและคัดเลือกกรรมการ
ดังรายละเอียดที่แสดงไว้ภายใต้หัวข้อดังกล่าว และ ณ วันที่ 31 ธันวาคม 2556 บริษัทฯ
มีกรรมการอิสระตามนิยามข้างต้นจำนวน 8 คน ซึ่งมากกว่าหนึ่งในสามของจำนวนกรรมการทั้งหมด
(15 คน) ได้แก่

1)  เรืออากาศเอกศิริเดช จุลเปมะ

2)  พลตำรวจโทถาวร จันทร์ยิ้ม

3)  นายสาธิต รังคสิริ

4)  นายทรงภพ พลจันทร์

5)  นายสุวิท คงแสงภักดิ์

6)  นางสาวรัตนา ตรีพิพัฒน์กุล

7)  นายเมฆินทร์ เพ็ชรพลาย

8)  นางสาวปิยะธิดา ประดิษฐบาทุกา

  การสรรหากรรมการ

บริษัทฯ ให้ความสำคัญกับการสรรหาและคัดเลือกกรรมการซึ่งจะร่วมในคณะกรรมการฯ
ในการกำหนดทิศทางนโยบายและกำกับดูแลการบริหารและดำเนินงานเพื่อประโยชน์สูงสุดของบริษัทฯ
โดยได้กำหนดคุณสมบัติของกรรมการและกรรมการอิสระของบริษัทฯ
ซึ่งสอดคล้องกับข้อกำหนดทางกฎหมาย ข้อกำหนดของหน่วยงานกำกับดูแลที่เกี่ยวข้อง
และข้อบังคับของบริษัทฯ ดังได้กล่าวถึงในหัวข้อดังกล่าวแล้ว นอกจากนี้
ยังได้พิจารณาประวัติการศึกษา การอบรม
ประสบการณ์ในการทำงานคุณสมบัติและความสามารถเฉพาะด้านซึ่งสอดคล้องกับภารกิจ
มีความหลากหลายและครอบคลุมเพื่อช่วยให้คณะกรรมการฯ
ปฏิบัติงานในการกำกับดูแลกิจการได้อย่างมีประสิทธิภาพมากยิ่งขึ้น
ตลอดจนความเต็มใจที่จะอุทิศเวลาและความพยายามให้กับการปฏิบัติหน้าที่ในฐานะกรรมการ
เพื่อเสริมสร้างให้มีคณะกรรมการฯ ที่เข้มแข็งตามความต้องการ ณ เวลานั้น ๆ

การสรรหากรรมการของบริษัทฯ
จะดำเนินการโดยคณะกรรมการทรัพยากรบุคคลและกำหนดค่าตอบแทน เพื่อพิจารณาสรรหา คัดเลือก
และกลั่นกรองก่อนเสนอคณะกรรมการฯ พิจารณา โดยการแต่งตั้งกรรมการแบ่งเป็น 2 กรณี ดังนี้

  กรณีที่ 1: กรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
  เป็นอำนาจของคณะกรรมการฯ ในการพิจารณาแต่งตั้งกรรมการแทน
  โดยบุคคลซึ่งเข้าเป็นกรรมการแทนตำแหน่งที่ว่างลง
  จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทนกรณีนี้จะต้องได้รับมติเห็นชอบจากที่ประชุมคณะกรรมการฯ
  ด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่

  กรณีที่ 2: กรณีที่ตำแหน่งกรรมการว่างลงเนื่องจากครบวาระ คณะกรรมการฯ
  จะนำเสนอต่อที่ประชุมผู้ถือหุ้นเพื่อพิจารณาแต่งตั้งในการประชุมสามัญผู้ถือหุ้นประจำปี
  โดยมีหลักเกณฑ์และวิธีการที่กำหนดตามข้อบังคับบริษัทฯ

คณะกรรมการฯ ได้คำนึงถึงการปฏิบัติต่อผู้ถือหุ้นอย่างเท่าเทียมกัน
จึงได้เปิดโอกาสให้ผู้ถือหุ้นส่วนน้อยเสนอชื่อบุคคลที่มีคุณสมบัติเหมาะสม เพื่อคณะกรรมการฯ
พิจารณานำเสนอต่อที่ประชุมสามัญผู้ถือหุ้นประจำปี
พิจารณาเลือกตั้งเป็นกรรมการโดยได้ดำเนินการอย่างต่อเนื่องมาตั้งแต่ปี 2551

  การสรรหาผู้บริหารระดับสูง

“ผู้บริหารระดับสูง” หมายถึง ผู้ดำรงตำแหน่ง กรรมการผู้จัดการใหญ่ รองกรรมการผู้จัดการใหญ่
และผู้ช่วยกรรมการผู้จัดการใหญ่ ของบริษัทฯ

คณะกรรมการทรัพยากรบุคคลและกำหนดค่าตอบแทนได้รับมอบหมายให้มีหน้าที่พิจารณาคัดเลือกและกลั่นกรองก่อนเสนอคณะกรรมการฯ
เพื่อพิจารณาแต่งตั้งผู้บริหารระดับสูงของบริษัทฯ
โดยจะพิจารณาจากความเหมาะสมในด้านวุฒิการศึกษา ความรู้ความสามารถ ทักษะ
ประสบการณ์ในการทำงานที่เหมาะสม สอดคล้องกับภารกิจที่ได้รับมอบหมายตามตำแหน่งนั้นๆ
และคุณสมบัติอื่นที่ตรงตามความต้องการและเป็นประโยชน์ต่อองค์กรเพื่อประสิทธิภาพ ประสิทธิผล
และการเติบโตของกลุ่มบริษัทฯ การสรรหา ดำเนินการทั้งการสรรหาภายในและภายนอก

อนึ่ง กรรมการที่เป็นผู้แทนผู้ถือหุ้นรายใหญ่ คือ กฟผ. ซึ่งได้รับสิทธิเสนอชื่อผู้แทนเป็นกรรมการของ
บริษัทฯ ตามสัดส่วนการถือหุ้นในบริษัทฯ นั้น ได้ผ่านกระบวนการพิจารณาคัดเลือก
โดยคำนึงถึงคุณวุฒิและคุณสมบัติต่างๆ ที่เหมาะสมและจำเป็นต่อการกำกับดูแลกิจการของบริษัทฯ
เช่นเดียวกับกรรมการผู้จัดการใหญ่ ซึ่งเป็นผู้บริหารระดับสูงของ กฟผ. ที่ กฟผ.
ส่งตัวให้มาปฏิบัติงาน (Secondment) ที่บริษัทฯ โดยบุคคลดังกล่าว
ได้รับการเสนอชื่อต่อคณะกรรมการทรัพยากรบุคคลและกำหนดค่าตอบแทนเพื่อพิจารณากลั่นกรองก่อนนำเสนอต่อคณะกรรมการฯ
เพื่อพิจารณาแต่งตั้ง
และ/หรือนำเสนอต่อที่ประชุมผู้ถือหุ้นตามกระบวนการสรรหากรรมการและผู้บริหารระดับสูงของบริษัทฯ
เช่นกัน

1.  

2.  

3.  

4.  

5.  

6.  

7.  

8.  

9.  1.  

10. ความรับผิดชอบต่อสังคม

ปี 2556 บริษัท ผลิตไฟฟ้าราชบุรีโฮลดิ้ง จำกัด (มหาชน)
ยังคงดำเนินธุรกิจด้วยความรับผิดชอบต่อเศรษฐกิจ สังคม และสิ่งแวดล้อม
เพื่อไปสู่เป้าหมายการเติบโตอย่างยั่งยืนขององค์กร

การขับเคลื่อนไปสู่เป้าหมายดังกล่าว ผู้มีส่วนได้ส่วนเสียที่เกี่ยวข้องกับการดำเนินงานของบริษัทฯ
มีส่วนสำคัญในการผลักดันองค์กรให้เติบโต สามารถสร้างผลตอบแทนที่คุ้มค่า
สามารถเกื้อหนุนผู้มีส่วนได้ส่วนเสียให้เติบโตไปพร้อมกับบริษัทฯ ขณะเดียวกันบริษัทฯ
ต้องดำเนินงานด้วยความระมัดระวังเพื่อลดผลกระทบด้านลบให้น้อยที่สุด

บริษัทฯ ได้วางยุทธศาสตร์การเติบโตอย่างยั่งยืนในระยะ 5 ปี โดยกำหนดวัตถุประสงค์เป็น 2 มิติ
คือ บริษัทฯ และผู้มีส่วนได้ส่วนเสีย ในมิติของบริษัทฯ
การสร้างความเติบโตต้องคำนึงถึงผลกระทบด้านสิ่งแวดล้อมและสังคมเป็นสำคัญ ดังนั้น
การลงทุนโครงการและการบริหารจัดการโรงไฟฟ้าต่างๆ
ต้องมั่นใจว่าสามารถกำกับดูแลและควบคุมผลกระทบด้านสิ่งแวดล้อมและสังคมให้อยู่ในขอบเขตของกฎหมายและมาตรฐานสากลที่สำคัญต้องเป็นที่ยอมรับของชุมชนและผู้เกี่ยวข้อง

สำหรับมิติของผู้มีส่วนได้ส่วนเสียนั้น บริษัทฯ
ต้องตอบสนองความคาดหวังของกลุ่มคนดังกล่าวโดยกำหนดแนวทางปฏิบัติไว้อย่างชัดเจน
โดยเฉพาะอย่างยิ่งการให้ความสำคัญกับการดูแลสภาพแวดล้อม อาชีวอนามัย
และความปลอดภัยในการทำงาน จัดให้มีระบบการจ่ายค่าตอบแทนที่เป็นธรรม
จัดให้มีสิทธิประโยชน์ที่ทัดเทียมกับธุรกิจ
มีการพัฒนาสมรรถนะและให้โอกาสก้าวหน้าทางอาชีพของพนักงานอย่างเท่าเทียมกันสร้างผลตอบแทนที่เหมาะสมให้แก่ผู้ถือหุ้น
ดำเนินธุรกิจด้วยความเป็นธรรมและโปร่งใสกับคู่ค้าและพันธมิตรทางธุรกิจ
ดูแลประสิทธิภาพของโรงไฟฟ้าให้ได้มาตรฐานเพื่อให้มีความพร้อมผลิตไฟฟ้าให้ลูกค้าได้ตามแผนและสามารถสนับสนุนการไฟฟ้าฝ่ายผลิตแห่งประเทศไทย
(กฟผ.) ซึ่งเป็นลูกค้ารายใหญ่ของบริษัทฯในยามวิกฤติ
ตลอดจนดูแลและส่งเสริมคุณภาพสิ่งแวดล้อมคุณภาพชีวิต
สิทธิประโยชน์ที่เหมาะสมให้แก่ชุมชนและสังคม

กฟผ. นอกจากจะเป็นผู้ถือหุ้นใหญ่ (ถือหุ้นร้อยละ 45) และลูกค้าของบริษัทฯ แล้ว บริษัทฯ
ยังแสวงหาความร่วมมือกับ กฟผ. ในฐานะพันธมิตรทางธุรกิจของบริษัทฯ
ในการลงทุนพัฒนาโครงการในประเทศเพื่อนบ้านด้วย
ซึ่งเป็นการประสานประโยชน์ร่วมกันทั้งสองฝ่าย กล่าวคือ
สร้างการเติบโตตามยุทธศาสตร์ของบริษัทฯ ในขณะเดียวกันก็สนับสนุนภารกิจและเป้าหมายของ
กฟผ.
ในการรักษาความมั่นคงของระบบไฟฟ้าซึ่งเป็นสาธารณูปโภคพื้นฐานที่จำเป็นต่อการพัฒนาเศรษฐกิจและสังคม
และรักษาระดับราคาค่าไฟฟ้าที่สมเหตุสมผล

ในปีที่ผ่านมา บริษัทฯ ได้สนับสนุนภารกิจของ กฟผ.
ในการรักษาความมั่นคงของระบบไฟฟ้าของประเทศ โดยโรงไฟฟ้าหลักของบริษัทฯ
ในพื้นที่จังหวัดราชบุรีทั้งสามแห่ง คือโรงไฟฟ้าราชบุรี โรงไฟฟ้าราชบุรีเพาเวอร์
และโรงไฟฟ้าไตรเอนเนอจี้ ซึ่งมีกำลังผลิตติดตั้งรวม 5,745 เมกะวัตต์
ได้เตรียมความพร้อมเพื่อแก้ไขภาวะวิกฤติในช่วงที่แหล่งผลิตก๊าซธรรมชาติของสหภาพเมียนมาร์หยุดการผลิตนอกแผนการซ่อมบำรุงประจำปี
โดยเตรียมสำรองน้ำมันในปริมาณที่เพียงพอและเหมาะสมสำหรับการเปลี่ยนเชื้อเพลิงที่ใช้ในการผลิตไฟฟ้าจากก๊าซธรรมชาติมาเป็นน้ำมัน
พร้อมทั้งปรับแผนการหยุดซ่อมบำรุงโรงไฟฟ้าตามวาระ
เพื่อรักษากำลังผลิตไฟฟ้าในระบบไฟฟ้าของประเทศให้เพียงพอต่อความต้องการของผู้ใช้ไฟฟ้า
เป็นผลให้ภาวะวิกฤติดังกล่าวไม่ส่งผลกระทบต่อเศรษฐกิจและสังคมของประเทศแต่อย่างใด

ตามกลยุทธ์การเติบโตอย่างยั่งยืน บริษัทฯ วางเป้าหมายที่จะขยายการลงทุนสร้างผลตอบแทนเพิ่มขึ้น
และในแผนธุรกิจปีที่ผ่านมา บริษัทฯ ได้เพิ่มน้ำหนักการลงทุนโครงการพลังงานทดแทนมากขึ้น
เพื่อให้สอดรับกับสภาพแวดล้อมที่เปลี่ยนแปลงไปเพราะปัญหาการเปลี่ยนแปลงสภาพภูมิอากาศโลก
และแนวโน้มของนานาประเทศที่ส่งเสริมการพัฒนาพลังงานทดแทนในการผลิตไฟฟ้าและกำหนดเป้าหมายเพิ่มกำลังผลิตไฟฟ้าจากพลังงานทดแทนอย่างชัดเจน

ความสำเร็จจากการขยายการลงทุนโครงการพลังงานทดแทน
นอกจากจะเป็นประโยชน์ทางด้านการเงินของบริษัทฯแล้ว ยังก่อประโยชน์ด้านสิ่งแวดล้อมอีกด้วย
เพราะการใช้พลังงานทดแทนสามารถลดก๊าซคาร์บอนไดออกไซด์ ซึ่งเป็นสาเหตุของภาวะโลกร้อนได้
อีกทั้งยังช่วยลดการใช้เชื้อเพลิงฟอสซิลผลิตไฟฟ้าได้อย่างมีนัยำคัญ
ส่งผลให้เชื้อเพลิงฟอสซิลที่มีอยู่อย่างจำกัดคงเหลือใช้ได้ยาวนานมากขึ้นด้วย

ประเด็นด้านสิ่งแวดล้อมมีความท้าทายต่อความยั่งยืนทางธุรกิจของบริษัทฯ เป็นอย่างมาก
ด้วยเหตุนี้การดำเนินงานของบริษัทฯ
จึงเน้นหนักที่การป้องกันผลกระทบต่อสิ่งแวดล้อมและสร้างความเชื่อมั่นกับชุมชนและสังคม เช่น
โรงไฟฟ้าราชบุรีซึ่งเป็นโรงไฟฟ้าหลัก ได้ดำเนินโครงการประหยัดพลังงานมาตั้งแต่ปี 2548
สามารถลดพลังงานไฟฟ้าได้ 67 ล้านกิโลวัตต์-ชั่วโมง
นอกเหนือจากการควบคุมและจัดการมลสารจากการเผาไหม้ภายในกระบวนการผลิตด้วยเทคโนโลยีที่ทันสมัย

บริษัทฯ ยังได้รณรงค์สร้างความตระหนักในการอนุรักษ์พลังงานนอกกระบวนการผลิต
ด้วยการส่งเสริมการจัดทำแผนพลังงานชุมชนในชุมชนรอบโรงไฟฟ้าราชบุรี
โดยมุ่งหวังในการลดการเผาไหม้เชื้อเพลิงที่ก่อให้เกิดก๊าซคาร์บอนไดออกไซด์อันเป็นต้นเหตุของปัญหาโลกร้อน
โครงการนี้ดำเนินการในตำบลท่าราบ อำเภอเมือง และตำบลบ้านสิงห์ อำเภอโพธาราม
จังหวัดราชบุรี ต่อเนื่องมาตั้งแต่ปี 2554 และมีประชาชน 172 ครัวเรือน
นำร่องปรับเปลี่ยนพฤติกรรมการใช้พลังงานและนำเทคโนโลยีพลังงานชุมชนมาใช้ในชีวิตประจำวัน
เช่น การเปลี่ยนหลอดไฟในบ้านเป็นหลอดประหยัดไฟการทำบ่อก๊าซชีวภาพใช้แทนก๊าซหุงต้ม
การทำเตาอบแสงอาทิตย์เพื่อถนอมอาหาร เป็นต้น

การอนุรักษ์ป่าไม้และเพิ่มพื้นที่สีเขียวเพื่อเป็นแหล่งกักเก็บก๊าซคาร์บอนไดออกไซด์ (Carbon Sink)
เป็นแนวทางนอกกระบวนการผลิตที่สำคัญอีกแนวทางหนึ่งที่บริษัทฯมุ่งมั่นดำเนินการเพื่อตอบสนองประเด็นความท้าทายด้านสิ่งแวดล้อม
โดยเริ่มดำเนินการมาตั้งปี 2550 ภายใต้โครงการ“คนรักษ์ป่า ป่ารักชุมชน”
ที่ส่งเสริมสนับสนุนชุมชนให้มีส่วนร่วมดูแล ฟื้นฟู รักษาป่าไม้ ผ่านกิจกรรมต่างๆ ได้แก่
การประกวดป่าชุมชนที่มีการดูแลจัดการป่าแบบยั่งยืน การปลูกต้นไม้เพิ่มในพื้นที่ป่าชุมชน
การส่งเสริมการจัดตั้งป่าชุมชนในโครงการของกรมป่าไม้ เป็นต้น

การดำเนินงานของบริษัทฯ ในอนาคตข้างหน้า จะยังคงเดินตามหลักการการพัฒนาอย่างยั่งยืนต่อไป
ยิ่งความต้องการใช้ไฟฟ้าเพิ่มขึ้นตามการเติบโตของประชากรและเศรษฐกิจ บริษัทฯ
ก็ยิ่งมีความจำเป็นที่จะต้องเดินหน้าขยายการลงทุนเพิ่มกำลังการผลิตกระแสไฟฟ้าเสริมระบบไฟฟ้าให้สามารถรองรับความต้องการที่สูงขึ้น
ขณะเดียวกันก็ต้องลงทุนในเทคโนโลยีที่มีประสิทธิภาพสูงเพื่อให้สามารถผลิตกระแสไฟฟ้าได้เต็มที่
ใช้เชื้อเพลิงอย่างคุ้มค่า และเป็นมิตรกับสิ่งแวดล้อม
อีกทั้งเดินหน้าพัฒนาโครงการพลังงานทดแทนส่งเสริมพลังงานชุมชนและการอนุรักษ์ผืนป่า
เพื่อบรรเทาภาวะโลกร้อนที่เป็นต้นเหตุของการเปลี่ยนแปลงสภาพภูมิอากาศของโลกด้วย

10.1 แนวทางการจัดทำรายงานความยั่งยืน

บริษัทฯ จัดทำรายงานความยั่งยืนตามแนวทางการจัดทำรายงานด้านการพัฒนาอย่างยั่งยืนของ
Global Reporting Initiative (GRI G3.1) และบริษัทฯ
มีความมุ่งมั่นที่จะจัดทำรายงานความยั่งยืนต่อไปทุกๆ ปี
โดยได้ครอบคลุมประเด็นที่สำคัญต่อการดำเนินธุรกิจอย่างยั่งยืนของบริษัทฯ
และประเด็นความคาดหวังต่อผู้มีส่วนได้ส่วนเสียของบริษัทฯ
(ขอบข่ายของข้อมูลที่รายงานตามแนวทางของ GRI
ได้ถูกแสดงไว้ในรายงานความยั่งยืนที่เผยแพร่บนเว็บไซต์ของบริษัทฯ)
โดยนำหลักการการกำหนดเนื้อหาของรายงานความยั่งยืนของ GRI G3.1 ตามตัวอย่างมาประยุกต์

[]

ขั้นตอนที่ 1 การระบุประเด็น (Identification)

  ระบุประเด็น (aspect) ที่มีความสำคัญต่อความยั่งยืนต่อบริษัทฯ
  โดยดูที่ลักษณะการประกอบธุรกิจของบริษัทประเด็นความคาดหวังของผู้มีส่วนได้ส่วนเสีย
  และประเด็นความยั่งยืนของอุตสาหกรรมการผลิตไฟฟ้า

ขั้นตอนที่ 2 การประเมินความสำคัญ (Prioritization)

: จัดลำดับความสำคัญของประเด็นที่มีความสำคัญต่อความยั่งยืนใน 2 มติ คือ มิติที่เกี่ยวข้อง
กับความสำคัญต่อการดำเนินธุรกิจขององค์กร และมิติที่เกี่ยวข้องกับความสำคัญต่อผู้มีส่วนได้ ส่วนเสีย
ตามเกณฑ์การประเมินความเสี่ยงในการดำเนินธุรกิจขององค์กร ใน 4 ด้านได้แก่ ด้านเศรษฐกิจ
สุขภาพและอนามัย สิ่งแวดล้อม และภาพลักษณ์ และตามความถี่ที่องค์กรได้รับ
การสอบถามประเด็นเหล่านี้จากผู้มีส่วนได้ส่วนเสีย

: นำเสนอประเด็นที่มีความสำคัญต่อความยั่งยืน ให้กับหน่วยงานที่เกี่ยวข้องซึ่งเป็นเจ้าของ ข้อมูล

ขั้นตอนที่ 3 การทวนสอบประเด็น (Validation)

  ทบทวนเนื้อหาโดยหน่วยงานกลางของบริษัทฯ ที่ดูแลเรื่องการจัดทำรายงาน
  เพื่อให้มั่นใจในความสอดคล้องกับหลักการระบุคุณภาพรายงาน

ขั้นตอนที่ 4 ตรวจสอบ (Review)

  ตรวจสอบกับผู้มีส่วนได้ส่วนเสียภายนอก
  เพื่อให้นำมุมมองมาปรับปรุงเนื้อหาให้เหมาะสมและสอดคล้องกับประเด็นที่ต้องการสื่อสาร
  ในรายงานปีต่อๆ ไป

การสร้างความผูกผันร่วมกับผู้มีส่วนได้ส่วนเสีย

กลุ่มบุคคลที่มีส่วนได้ส่วนเสียกับกิจการมีความสำคัญต่อการเติบโตอย่างยั่งยืน บริษัทฯ
จึงดำเนินงานด้วยความระมัดระวังรอบคอบและเอาใจใส่อย่างยิ่งยวดเพื่อมิให้เกิดผลกระทบเชิงลบและปฏิบัติกับทุกฝ่ายด้วยความเท่าเทียมและเป็นธรรม
มุ่งเน้นการสร้างความเข้าใจอันดี
ตลอดจนส่งเสริมให้ผู้มีส่วนได้ส่วนเสียมีส่วนร่วมและเชื่อมโยงกับบริษัทฯ
เพื่อเข้าใจความคาดหวังและดำเนินงานให้ตอบสนองได้ตรงประเด็น

บริษัทฯ ได้จำแนกกลุ่มผู้มีส่วนได้ส่วนเสียด้วยการพิจารณาจากความเกี่ยวข้องกับพันธกิจ
กลยุทธ์องค์กร และค่านิยมขององค์กรทั้งที่อยู่ภายในและภายนอกบริษัทฯ
เป็นผู้ที่ได้รับผลกระทบทั้งด้านบวกและด้านลบจากการดำเนินธุรกิจ
และกลุ่มที่มีความสนใจกับการดำเนินงาน

ปัจจุบัน บริษัทฯ จำแนกผู้มีส่วนได้ส่วนเสียออกเป็น 11 กลุ่ม

1.  การไฟฟ้าฝ่ายผลิตแห่งประเทศไทย (กฟผ.) มีสถานะเป็นผู้ถือหุ้นใหญ่และผู้รับซื้อไฟฟ้ารายใหญ่

2.  ผู้ถือหุ้น และนักลงทุน
    หมายรวมถึงผู้ถือหุ้นและนักลงทุนที่เป็นสถาบันรายย่อยสัญชาติไทยและต่างชาติ
    รวมทั้งนักวิเคราะห์หลักทรัพย์

3.  เจ้าหนี้ หมายรวมถึงเจ้าหนี้ที่เป็นสถาบันการเงิน เจ้าหนี้การค้า และผู้ถือหุ้นกู้

4.  ผู้ร่วมทุน / พันธมิตรทางธุรกิจ

5.  หน่วยงานกำกับดูแลและอนุญาต และตลาดหลักทรัพย์แห่งประเทศไทย (ตลท.)

6.  คู่ค่า / ผู้รับเหมา

7.  พนักงาน

8.  ลูกค้า / ผู้บริโภค ครอบคลุมผู้ซื้อไฟฟ้าและผู้ใช้ไฟฟ้า

9.  ชุมชนที่อยู่รอบกิจการ

10. สื่อมวลชน

11. สังคมและสิ่งแวดล้อม หมายรวมถึงองค์กรพัฒนาเอกชน
    ชุมชนที่อยู่นอกพื้นที่กิจการและสาธารณชนทั่วไป

  (นักลงทุนสามารถศึกษารายระเอียดได้จากรายงานความยั่งยืนของบริษัทฯ
  ที่เผยแพร่บนเว็บไซต์ของบริษัทฯ www.ratch.co.th)

ซึ่งหน่วยงานที่เกี่ยวข้องมีหน้าที่รับผิดชอบในการสร้างและรักษาความสัมพันธ์ที่ดีกับกลุ่มผู้มีส่วนได้ส่วนเสีย
และเป็นช่องทางในการสื่อสารและรับฟังความคิดเห็น
รวมทั้งความคาดหวังของกลุ่มผู้มีส่วนได้ส่วนเสีย ทั้งนี้ บริษัทฯ
ได้นำประเด็นที่มีความสำคัญมากำหนดไว้ในกลยุทธ์และแผนงานการสร้างความผูกพันกับผู้มีส่วนได้ส่วนเสีย
และกระบวนการทำงานต่อไป

10.2 กิจกรรมเพื่อประโยชน์ต่อสังคมและสิ่งแวดล้อม

กิจกรรมการลดก๊าซเรือนกระจก

การเพิ่มประสิทธิภาพในกระบวนการผลิต

-   โครงการปรับปรุงระบบแสงสว่างโดยใช้หลอดไฟฟ้าประสิทธิภาพสูงในโรงไฟฟ้าพลังความร้อนราชบุรี
    อาคารผลิตน้ำ อาคารปรับปรุงคุณภาพน้ำทิ้งเพื่อนำกลับมาใช้ใหม่ (RO)
    และสถานีรับส่งน้ำมันเตาเพชรเกษม ลดการใช้พลังงานได้ 887 เมกะวัตต์-ชั่วโมง
    หรือลดก๊าซเรือนกระจกได้ 454 ตันต่อปี

-   โครงการประหยัดพลังงานโดยการหยุดการใช้งาน Heater ในกระบวนการ Regeneration
    Anion Resin โดยปรับเปลี่ยนน้ำที่ใช้ในการ Regeneration Anion Resin จาก
    Service Water ไปเป็นน้ำจากกระบวนการ Reverse Osmosis
    ที่มีปริมาณซิลิกาที่ละลายอยู่ในน้ำน้อยกว่า จึงช่วยลดการใช้งาน Heater
    เพื่อเพิ่มอุณหภูมิของน้ำในการ Regeneration Anion Resin
    โดยยังคงรักษาประสิทธิภาพการใช้งานเรซิ่นได้ตลอดอายุการใช้งาน ลดการใช้พลังงานได้
    129 เมกะวัตต์-ชั่วโมง หรือลดก๊าซเรือนกระจกได้ 66 ตันต่อปี

-   โครงการประหยัดพลังงานโดยการหยุดการใช้งาน Agitator Mill Over Flow Tank
    ปรับลดความเข้มข้นของน้ำหินปูนในช่วง Standby Mode
    ของระบบกำจัดก๊าซซัลเฟอร์ไดออกไซด์ (FGD) เพื่อลดการเดิน Agitator
    ในการป้องกันการตกตะกอนของน้ำหินปูน ช่วยลดการใช้พลังงานได้ 45 เมกะวัตต์-ชั่วโมง
    หรือลดก๊าซเรือนกระจกได้ 23 ตันต่อปี

การลดการปล่อยก๊าซเรือนกระจกจากคู่ธุรกิจและลูกค้า

บริษัทฯ มีนโยบายและกำหนดในเงื่อนไขการจัดซื้อจัดจ้างกับคู่ค้า
โดยมุ่งเน้นการทำธุรกิจกับคู่ค้าที่มีนโยบายและการดำเนินงานที่เป็นมิตรต่อสิ่งแวดล้อม
โดยมีเอกสารใบรับรองเป็นการยืนยันผลิตภัณฑ์หรือบริการที่เป็นมิตรต่อสิ่งแวดล้อม
หรือมีฉลากสิ่งแวดล้อมเป็นเครื่องมือแยกผลิตภัณฑ์ที่เป็นมิตรต่อสิ่งแวดล้อมออกจากผลิตภัณฑ์ทั่วไปในท้องตลาด
หรือมีระบบการจัดการด้านสิ่งแวดล้อม หรือมาตรฐานสากลที่ได้รับการรับรอง
เพื่อลดผลกระทบต่อการเปลี่ยนแปลงสภาพภูมิอากาศในทางอ้อมจากกิจกรรมของบริษัทฯ ด้วย

การลดการปล่อยก๊าซเรือนกระจกทางอ้อม

การปรับปรุงอุปกรณ์ของระบบปรับอากาศ และระบบไฟฟ้าแสงสว่างภายในอาคารต่างๆ
ตลอดจนการปรับเปลี่ยนพฤติกรรมจากการมุ่งสร้างความตระหนักเรื่องการอนุรักษ์พลังงานให้กับผู้ปฏิบัติงาน
ทำให้สามารถลดการใช้พลังงานได้รวม 1,483 เมกะวัตต์-ชั่วโมงต่อปี
คิดเป็นปริมาณก๊าซเรือนกระจกที่ลดได้ 759 ตันต่อปี

การสร้างความตระหนักในการลดใช้พลังงาน

นอกเหนือจากการบริหารจัดการก๊าซเรือนกระจกในโครงการต่างๆ ที่บริษัทฯ ดำเนินการแล้ว
บริษัทฯ
ยังตอบสนองต่อการสร้างความยั่งยืนในเรื่องการลดผลกระทบจากการเปลี่ยนแปลงสภาพภูมิอากาศด้วยการขยายผลสู่ผู้มีส่วนได้ส่วนเสียในกลุ่มชุมชนที่อยู่โดยรอบพื้นที่โครงการโรงไฟฟ้าด้วย

โครงการขยายผลพลังงานชุมชนที่ดำเนินการร่วมกับสำนักงานพลังงานจังหวัดราชบุรีต่อเนื่องเป็นปีที่
2 ในพื้นที่ตำบลท่าราบ อำเภอเมือง และตำบลบ้านสิงห์ อำเภอโพธาราม จังหวัดราชบุรี
ซึ่งเป็นพื้นที่ชุมชนในรัศมี 5 กิโลเมตรรอบโรงไฟฟ้าในจังหวัดราชบุรี
เพื่อจัดทำแผนพลังงานชุมชนของตำบลตามความต้องการลดใช้พลังงาน ด้วยงบประมาณ200,000
บาท จำนวน 8 เทคโนโลยี ได้แก่ หลอดประหยัดพลังงาน ตู้อบพลังงานแสงอาทิตย์
เตาซุปเปอร์อั้งโล่ บ่อหมักก๊าซชีวภาพ เตาเผาถ่านแบบนอนและแบบตั้ง
เตาชีวมวลและเตาย่างไก่ประสิทธิภาพสูง รวม 589 ชิ้น โดยมีครัวเรือนรวม 172
ครัวเรือนเป็นผู้นำร่องในการปรับเปลี่ยนพฤติกรรมการใช้พลังงาน
และนำเทคโนโลยีพลังงานชุมชนมาใช้ในการดำรงชีวิต

จากการใช้เทคโนโลยีพลังงานชุมชนของทั้งโครงการ
ทำให้สามารถลดปริมาณการปล่อยก๊าซเรือนกระจกได้ 18.15 ตัน
และช่วยประหยัดค่าใช้จ่ายให้กับครัวเรือนนำร่องทั้ง 172 ครัวเรือน รวม 109,519 บาท
ทำให้ครัวเรือนนำร่องเกิดความรู้และความตระหนักถึงการอนุรักษ์พลังงาน
และขยายผลไปสู่ครัวเรือนใกล้เคียงตามวัตถุประสงค์ของโครงการพลังงานชุมชนด้วย

การเพิ่มแหล่งกักเก็บก๊าซเรือนกระจก

เพื่อบรรเทาปัญหาการเปลี่ยนแปลงสภาพภูมิอากาศจากกระบวนการปลดปล่อยก๊าซเรือนกระจกในการผลิตพลังงานไฟฟ้า
ที่นอกเหนือจากการลดการปลดปล่อยที่แหล่งกำเนิดแล้ว บริษัทฯ
ยังคงมุ่งมั่นในการเพิ่มแหล่งกักเก็บก๊าซคาร์บอนไดออกไซด์ที่เป็นก๊าซเรือนกระจกที่สำคัญในรูปแบบต่างๆ
ทั้งการดำเนินกิจกรรมในพื้นที่โครงการ และกิจกรรมในพื้นที่ชุมชน

การปลูกต้นไม้และธำรงรักษาพื้นที่ป่า

-   การเพิ่มพื้นที่สีเขียวภายในโครงการภายหลังจากก่อสร้างโรงไฟฟ้าราชบุรีแล้วเสร็จ
    โรงไฟฟ้าได้ปรับปรุงพื้นที่โครงการที่เหลือจากการใช้ประโยชน์ให้เป็นพื้นที่สีเขียวทั้งหมด
    โดยปรับปรุงและเพิ่มเติมพื้นที่สีเขียวตลอดระยะเวลาดำเนินการ 13 ปี จนมีพื้นที่รวมทั้งสิ้น
    472 ไร่ คิดเป็นร้อยละ 23.4 ของพื้นที่โครงการ (มากกว่ามาตรการที่กำหนดใน EIA
    ที่ร้อยละ 5 ของพื้นที่โครงการ)

-   การอนุรักษ์พื้นที่ป่า บริษัทฯ ยังคงมุ่งมั่นดำเนินโครงการ “คนรักษ์ป่า ป่ารักชุมชน”
    ร่วมกับกรมป่าไม้อย่างต่อเนื่อง ในการที่จะธำรงรักษาพื้นที่ป่าของประเทศไว้ให้ได้ร้อยละ 40
    โครงการคนรักษ์ป่าป่ารักชุมชน ได้เพิ่มจำนวนต้นไม้และพื้นที่ป่าชุมชนที่เป็นแหล่งกักเก็บคาร์บอน
    จากโครงการทั่วประเทศ รวม 873 แห่ง คิดเป็นพื้นที่ 791,391.78 ไร่ โดยในปี 2556
    บริษัทฯ ได้สนับสนุนกิจกรรมจัดตั้งและบริหารจัดการป่าชุมชนทั้งหมดจำนวน 159 แห่ง รวมพื้นที่
    109,792 ไร่ ซึ่งมีศักยภาพสามารถกักเก็บก๊าซคาร์บอนไดออกไซด์ได้ถึง 219,584 ตันต่อปี
    และยังมั่นใจได้ว่าพื้นที่ป่าชุมชนนี้จะยังคงความสมบูรณ์
    ก่อให้เกิดความหลากหลายทางชีวภาพในระบบนิเวศของป่า
    เพื่อเป็นแหล่งอาหารและแหล่งน้ำของชุมชนที่มีการดูแลรักษาป่าอย่างเข้มแข็งต่อไป

-   การศึกษาการกักเก็บคาร์บอนและความหลากหลายทางชีวภาพในป่าชุมชนภายใต้การดำเนินโครงการ
    “คนรักษ์ป่า ป่ารักชุมชน” ระยะที่ 2 (พ.ศ. 2556-2560) ที่บริษัทฯ ร่วมกับกรมป่าไม้
    ได้จัดทำโครงการศึกษา
    “การกักเก็บคาร์บอนและความหลากหลายทางชีวภาพในป่าชุมชนอย่างมีส่วนร่วม”
    เพื่อประเมินปริมาณคาร์บอนกักเก็บ และติดตามการเปลี่ยนแปลงการสะสมคาร์บอน
    รวมทั้งศึกษาความหลากหลายทางชีวภาพในป่าชุมชนที่เข้าร่วมโครงการ “คนรักษ์ป่า
    ป่ารักชุมชน” เพื่อใช้ประกอบการจัดทำแนวทางจัดการฟื้นฟูระบบนิเวศป่าไม้อย่างมีส่วนร่วม
    เพื่อเพิ่มปริมาณการกักเก็บคาร์บอนของป่าชุมชนอันเป็นการช่วยลดปัญหาการเปลี่ยนแปลงสภาพภูมิอากาศ

ป่าชุมชนที่เข้าร่วมโครงการศึกษาฯ เป็นป่าชุมชนที่เคยได้รับคัดเลือกให้ได้รับรางวัลจากโครงการฯ
รวม 50 แห่งมีระยะเวลาในการศึกษา 5 ปี (พ.ศ. 2556 – 2560)
ประกอบด้วยขั้นตอนการฝึกอบรมราษฎรป่าชุมชนและเจ้าหน้าที่
เพื่อสร้างความรู้ความเข้าใจโครงการ การวางแปลงตัวอย่างและจัดเก็บข้อมูล
ตลอดจนการติดตามและวิเคราะห์ข้อมูลเพื่อให้ทราบถึงปริมาณการสะสมคาร์บอนที่ถูกกักเก็บและความหลากหลายทางชีวภาพจากพื้นที่ป่าชุมชน
รวมทั้งใช้ในการกำหนดแนวทางการบริหารจัดการป่าชุมชน
เพื่อสนับสนุนงานด้านการบริหารจัดการทรัพยากรป่าไม้แบบองค์รวมสำหรับการปรับตัวและรองรับต่อการเปลี่ยนแปลงสภาพภูมิอากาศ
โดยในปี 2556 ได้จัดการฝึกอบรมวิธีการวางแปลงตัวอย่าง
รวมทั้งเทคนิคการตรวจสอบความถูกต้องแก่เจ้าหน้าที่และผู้นำป่าชุมชนที่เข้าร่วมโครงการแล้ว 12
แห่ง พร้อมที่จะวางแปลงตัวอย่างและเก็บข้อมูลในปี 2557 นี้ต่อไป

การนำก๊าซเรือนกระจกมาเพาะเลี้ยงสาหร่ายสไปรูลิน่า

โรงไฟฟ้าราชบุรีได้จัดทำโครงการนำก๊าซคาร์บอนไดออกไซด์จากการเผาไหม้ของโรงไฟฟ้าพลังความร้อนร่วมมาใช้ในการเพาะเลี้ยงสาหร่ายสไปรูลิน่า
ซึ่งสามารถกักเก็บก๊าซคาร์บอนไดออกไซด์ได้สูงกว่าต้นไม้ถึง 9 เท่า โดยในปี 2556
ได้ปริมาณผลผลิตสาหร่ายน้ำหนักแห้งรวม 1,497 กิโลกรัม
คิดเป็นปริมาณก๊าซคาร์บอนไดออกไซด์ที่สาหร่ายนำไปใช้ในการเจริญเติบโต 2.74 ตัน
นอกจากนี้โรงไฟฟ้าราชบุรีกำลังอยู่ระหว่างการพัฒนาโครงการเพาะเลี้ยงสาหร่ายเพื่อผลิตน้ำมันไบโอดีเซล
ซึ่งจะใช้ก๊าซคาร์บอนไดออกไซด์ที่เหลือทิ้งจากการเผาไหม้นี้
โดยร่วมมือกับกรมพัฒนาพลังงานทดแทนและอนุรักษ์พลังงาน กระทรวงพลังงาน บริษัท
บางจากปิโตรเลียม จำกัด (มหาชน) และบริษัท ล็อกซ์เล่ย์ จำกัด(มหาชน)
ซึ่งขณะนี้อยู่ระหว่างการก่อสร้างบ่อเพาะเลี้ยง
และคัดเลือกสายพันธุ์สาหร่ายที่จะนำมาใช้โครงการต่อไป

10.3 การต่อต้านการทุจริต

บริษัทฯ กำหนดการป้องกันและป้องปรามการทุจริตในการดำเนินธุรกิจไว้ในจรรยาบรรณบริษัทฯ
จรรยาบรรณพนักงาน และจรรยาบรรณผู้บริหารเป็นหลักปฏิบัติเบื้องต้น
นับตั้งแต่การเคารพและปฏิบัติตามกฎหมาย การห้ามผลประโยชน์ทับซ้อน
การห้ามรับ-ให้ของกำนัล/ของขวัญที่มีมูลค่า
การวางระบบการตรวจสอบภายในเพื่อให้มั่นใจว่าการดำเนินทุกกิจกรรมของพนักงานอยู่ในครรลองของกฎหมายและจรรยาบรรณที่บริษัทฯ
กำหนดไว้ ตลอดจนการกำหนดบทลงโทษกรณีทุจริตและประพฤติมิชอบ

ที่ผ่านมา บริษัทฯ ได้รณรงค์และส่งเสริมความซื่อสัตย์สุจริตภายในกลุ่มบริษัทฯ
ภายใต้ค่านิยมองค์กรว่าด้วย “Trust”
เพื่อหล่อหลอมพนักงานทุกระดับและทุกคนให้ประพฤติตนและปฏิบัติหน้าที่ด้วยความซื่อสัตย์สุจริต
นอกจากนี้บริษัทฯ ยังกำหนดเป็นข้อบังคับบริษัทฯ
ห้ามพนักงานเสนอและ/หรือจ่ายเงินหรือสิ่งของทั้งทางตรงและทางอ้อม
และ/หรือให้หรือรับสินบนในรูปแบบใดๆ รวมถึงการสนับสนุนทางการเมือง
การฝ่าฝืนบทบัญญัตินี้มีบทลงโทษทางวินัย จนถึงขั้นเลิกจ้าง

11. การควบคุมภายในและการบริหารจัดการความเสี่ยง

1)  การควบคุมภายในและการบริหารจัดการความเสี่ยง

บริษัทฯ ตระหนักถึงความสำคัญของการควบคุมภายในอย่างต่อเนื่องจริงจัง
โดยคณะกรรมการบริษัทฯได้มอบหมายให้คณะกรรมการตรวจสอบ
ทำหน้าที่สอบทานและติดตามประเมินความเพียงพอของระบบการควบคุมภายในที่บริษัทฯ จัดให้มีขึ้น
เพื่อให้มั่นใจว่าการดำเนินงานมีประสิทธิภาพและประสิทธิผล เกิดการตรวจสอบถ่วงดุล
มีการควบคุมดูแลการใช้ทรัพย์สินเพื่อประโยชน์ของบริษัทฯ อย่างแท้จริง

ในปี 2556 มีการประชุมคณะกรรมการตรวจสอบรวม 6 ครั้ง โดยเป็นการประชุมร่วมกับฝ่ายบริหาร
ผู้สอบบัญชี และฝ่ายตรวจสอบภายใน
คณะกรรมการได้ปฏิบัติตามกฎหมายและขอบเขตหน้าที่ที่คณะกรรมการบริษัทฯ มอบหมาย
ตามระเบียบบริษัทฯ ว่าด้วยคณะกรรมการตรวจสอบ
ซึ่งคณะกรรมการตรวจสอบไม่เคยได้รับรายงานว่ามีข้อบกพร่องในระบบการควบคุมภายในของบริษัทฯ
ที่เป็นสาระสำคัญจากผู้สอบบัญชีแต่อย่างใด

ในการประชุมคณะกรรมการบริษัทฯ ครั้งที่ 14/2556 เมื่อวันที่ 16 ธันวาคม 2556
คณะกรรมการบริษัทฯ
มีความเห็นต่อระบบการควบคุมภายในเช่นเดียวกับการประเมินของคณะกรรมการตรวจสอบว่า
ระบบการควบคุมภายในของบริษัทฯ มีความเพียงพอและเหมาะสม
(การประเมินความเพียงพอของระบบการควบคุมภายในของบริษัทฯ ใช้
"แบบประเมินความเพียงพอของระบบการควบคุมภายใน" ของ ก.ล.ต.
เป็นแนวทางในการประเมิน ซึ่งผู้ลงทุนสามารถศึกษารายละเอียดการประเมินดังกล่าวที่บริษัทฯ
ได้เผยแพร่ไว้บนเว็บไซต์ของบริษัทฯ www.ratch.co.th)
โดยสรุปสาระสำคัญจากการประเมินระบบการควบคุมภายในของบริษัทฯ ในด้านต่างๆ ทั้ง 5
องค์ประกอบ สรุปได้ดังนี้

-   องค์กรและสภาพแวดล้อม

  - บริษัทฯ ให้ความสำคัญต่อระบบการควบคุมภายใน
  โดยได้จัดให้มีสภาพแวดล้อมที่เอื้อต่อระบบการควบคุมภายใน ซึ่งคณะกรรมการบริษัทฯ
  ได้กำหนดวิสัยทัศน์ พันธกิจ และเป้าหมายการดำเนินธุรกิจที่ชัดเจน วัดผลได้
  เพื่อเป็นแนวทางในการปฏิบัติงานของฝ่ายบริหารและพนักงาน และมีการทบทวนอย่างสม่ำเสมอ
  ในปี 2556 บริษัทฯ ได้ให้ที่ปรึกษาเข้าร่วมพิจารณาทบทวนและปรับปรุงแผนกลยุทธ์ใหม่
  โดยจะใช้เป็นแผนกลยุทธ์ระหว่างปี 2557 – 2566 เพื่อสร้างมูลค่าและการเติบโตให้บริษัทฯ
  อย่างมั่นคงและยั่งยืน

  - โครงสร้างองค์กรของบริษัทฯ ได้กำหนดสายการบังคับบัญชา อำนาจการอนุมัติ
  และหน้าที่ความรับผิดชอบ อย่างชัดเจนตามลำดับขั้น นอกจากนี้ยังได้กำหนดตัวชี้วัด (Key
  Performance Indicators : KPI) ที่ครอบคลุมภารกิจทุกด้าน
  และเป็นปัจจัยขับเคลื่อนสู่เป้าหมายที่ตั้งไว้ เพื่อเป็นแนวทางในการปฏิบัติงาน ติดตาม
  และประเมินผล

  - บริษัทฯ กำหนดจรรยาบรรณทางธุรกิจ
  และหลักการกำกับดูแลกิจการที่ดีสำหรับกรรมการและพนักงานใช้ยึดถือเป็นแนวปฏิบัติ

  - บริษัทฯ ได้มีระเบียบ/คำสั่งบริษัทฯ ไว้เป็นแนวทางการปฏิบัติงาน การมอบหมายอำนาจหน้าที่
  และกำหนดรายละเอียดวิธีการปฏิบัติงานในเรื่องต่างๆ เช่น การบัญชี การเงิน การงบประมาณ
  การจัดซื้อจัดจ้าง การบริหารงานบุคคล การบริหารเงินลงทุน การกำกับดูแลบริษัทย่อย
  บริษัทในเครือ และกิจการร่วมค้าเป็นต้น
  โดยมีการประกาศและเผยแพร่ให้พนักงานทุกคนได้รับทราบ และถือปฏิบัติ
  รวมถึงการกำหนดบทลงโทษหากฝ่าฝืน

-   การบริหารความเสี่ยง

  - บริษัทฯ มีโครงสร้างของการบริหารความเสี่ยงตามลำดับขั้น ประกอบด้วย
  คณะกรรมการบริษัทฯ คณะกรรมการบริหารความเสี่ยง คณะทำงานบริหารความเสี่ยง
  และฝ่ายวางแผน ทำหน้าที่รับผิดชอบและกำหนดวัตถุประสงค์ของการบริหารความเสี่ยง
  การจำแนกปัจจัยเสี่ยง โอกาสและผลกระทบ
  ตลอดจนมาตรการที่ใช้เพื่อบริหารความเสี่ยงให้อยู่ในระดับที่ยอมรับได้
  โดยมีการประสานงานและประชุมร่วมกับสายงานต่างๆ
  ทุกไตรมาสเพื่อประเมินความเสี่ยงและผลกระทบภายหลังจากที่นำมาตรการต่างๆ
  มาใช้ในการดำเนินการแล้ว จากนั้นจึงรวบรวมนำเสนอต่อคณะทำงานบริหารความเสี่ยง
  ซึ่งประกอบด้วย
  ผู้บริหารระดับสูงจากทุกสายงานร่วมกันพิจารณาและกลั่นกรองก่อนที่จะนำเสนอต่อคณะกรรมการบริหารความเสี่ยงและคณะกรรมการบริษัทฯ
  เพื่อพิจารณาเป็นประจำทุกไตรมาส

  - ผู้ลงทุนสามารถศึกษารายละเอียดความเสี่ยง การประเมิน และการจัดการความเสี่ยง
  ได้ในหัวข้อ ปัจจัยความเสี่ยง และแบบแสดงรายการข้อมูลประจำปี (แบบ 56-1) ของบริษัทฯ
  ที่เผยแพร่บนเว็บไซต์ของบริษัทฯ www.ratch.co.th
  และเว็บไซต์ของสำนักงานคณะกรรมการกำกับหลักทรัพย์และตลาดหลักทรัพย์ www.sec.or.th

-   การควบคุมการปฏิบัติงานของฝ่ายบริหาร เพื่อให้มั่นใจว่านโยบายและแนวทางที่คณะกรรมการฯ
    และฝ่ายบริหารกำหนดไว้ ได้รับการปฏิบัติและตอบสนอง บริษัทฯ
    จึงจัดให้มีระบบการควบคุมด้านการบัญชีการเงิน การดำเนินงาน
    และการกำกับดูแลการปฏิบัติงาน ดังนี้

  - กำหนดขอบเขต อำนาจ หน้าที่ และระดับวงเงินอนุมัติรายการประเภทต่างๆ
  อำนาจการสั่งจ่ายเช็คของผู้บริหารระดับต่างๆ
  ไว้เป็นลายลักษณ์อักษรชัดเจนในระเบียบ/คำสั่งบริษัทฯ

  - การทำธุรกรรมที่เข้าเงื่อนไขเป็นรายการที่เกี่ยวโยงกัน
  จะต้องได้รับการอนุมัติจากผู้มีอำนาจอนุมัติ ซึ่งไม่เป็นผู้มีส่วนได้ส่วนเสีย
  และได้รับการพิจารณาเห็นชอบจากคณะกรรมการตรวจสอบก่อน
  โดยคำนึงถึงประโยชน์สูงสุดของบริษัทฯ

  -
  มีการติดตามดูแลการดำเนินงานของบริษัทในเครืออย่างสม่ำเสมอภายใต้ความรับผิดชอบของสายงานรองกรรมการผู้จัดการใหญ่กำกับดูแลบริษัทในเครือ
  โดยการกำหนดทิศทางดำเนินงานเป็นไปตามระเบียบบริษัทฯ
  ว่าด้วยหลักเกณฑ์การกำกับดูแลบริษัทย่อย บริษัทในเครือ และบริษัทร่วมทุน
  ที่กำหนดให้คณะกรรมการบริษัทฯ กำหนดนโยบายผ่านทางผู้แทนบริษัทฯ และให้ผู้แทนบริษัทฯ
  ที่ไปเป็นผู้ถือหุ้น กรรมการ และผู้บริหารในกิจการเหล่านั้น
  โดยที่การตัดสินใจดำเนินงานที่มีนัยสำคัญ จะมีการเสนอขอความเห็นชอบจากคณะกรรมการบริษัทฯ
  ก่อน

-   ระบบสารสนเทศและการสื่อสารข้อมูล บริษัทฯ
    ให้ความสำคัญต่อระบบสารสนเทศและการสื่อสารข้อมูล
    ซึ่งถือเป็นเครื่องมือสำคัญในการดำเนินธุรกิจของบริษัทฯ
    ฝ่ายบริหารได้จัดให้มีช่องทางการสื่อสารภายในองค์กรที่มีประสิทธิภาพ ดังนี้

  - คณะกรรมการชุดต่างๆ จะได้รับหนังสือเชิญประชุม
  และเอกสารประกอบที่มีข้อมูลที่จำเป็นและเพียงพอ
  ก่อนการประชุมล่วงหน้าในระยะเวลาที่เหมาะสม มีการบันทึกข้อซักถาม คำชี้แจง ความเห็น
  ข้อสังเกต และข้อเสนอแนะของกรรมการแต่ละท่านในแต่ละเรื่องที่พิจารณา
  รวมทั้งสรุปมติของที่ประชุมไว้ในรายงานการประชุม เพื่อใช้เป็นข้อมูลอ้างอิงและตรวจสอบได้

  - กำหนดให้มีการประชุมระหว่างกรรมการผู้จัดการใหญ่
  กับผู้บริหารของแต่ละสายงานแยกครั้งและประชุมร่วมกับผู้บริหารตั้งแต่ระดับผู้อำนวยการฝ่ายขึ้นไป
  เป็นประจำทุกเดือน เพื่อสื่อสาร ถ่ายทอดนโยบาย และแผนงาน ลงไปตามลำดับ
  ติดตามความก้าวหน้าของงาน
  รับทราบและร่วมกันป้องกันแก้ไขปัญหาซึ่งอาจส่งผลกระทบต่อการบรรลุเป้าหมาย
  รวมทั้งเพื่อพัฒนาปรับปรุงทบทวนแผนงานให้สอดคล้องกับสถานการณ์ที่เปลี่ยนแปลงไป

  - ผู้บริหารสายงานการเงินและบัญชี ร่วมกับผู้สอบบัญชี
  ได้นำเสนอข้อมูลต่อคณะกรรมการตรวจสอบ
  เพื่อทบทวนการจัดทำบัญชีตามมาตรฐานการบัญชีที่รับรองทั่วไป
  รวมถึงมาตรฐานการบัญชีสากลที่มีการปรับเปลี่ยน

  - บริษัทฯ จัดให้มีระบบสารสนเทศที่ทันสมัยในการบริหารจัดการทางการเงินและภาษี
  ซึ่งทำให้รวบรวม ประเมิน และวิเคราะห์ข้อมูลทางบัญชีและการเงินของบริษัทฯ บริษัทย่อย
  บริษัทในเครือ และกิจการร่วมค้า มีความถูกต้อง แม่นยำ สะดวก และรวดเร็ว
  จัดให้มีระบบการจัดเก็บข้อมูล เอกสารประกอบ การบันทึกบัญชี การจัดทำรายงานทางการเงิน
  และเอกสารสำคัญต่างๆ ไว้ครบถ้วน เป็นหมวดหมู่
  และไม่เคยได้รับแจ้งจากผู้สอบบัญชีว่ามีข้อบกพร่องที่มีนัยสำคัญในเรื่องนี้

  - บริษัทฯ จัดช่องทางการสื่อสารภายในผ่านระบบ Intranet และ Lotus Note
  ซึ่งผู้ปฏิบัติงานทุกคนสามารถได้รับและเข้าถึงข้อมูลสารสนเทศที่เกี่ยวข้องกับนโยบาย ระเบียบ
  คำสั่ง และประกาศต่างๆ ของบริษัทฯ
  ที่จัดเก็บไว้อย่างเป็นหมวดหมู่ครบถ้วนได้อย่างทั่วถึงและทันกาล

  - ช่องทางการสื่อสารกับบุคคลภายนอก บริษัทฯ ทำการเปิดเผยข้อมูลสารสนเทศผ่านระบบของ
  ตลท. และเว็บไซต์ของบริษัทฯ www.ratch.co.th เพื่อให้บุคคลภายนอก ผู้ถือหุ้น นักลงทุน
  หรือผู้ที่สนใจ สามารถรับข้อมูลสารสนเทศของบริษัทฯ ได้อย่างทั่วถึง เท่าเทียม และทันกาล

-   ระบบการติดตาม

  - บริษัทฯ กำหนดเป้าหมายในการดำเนินธุรกิจตามแผนกลยุทธ์และแผนธุรกิจ
  โดยกำหนดเป้าหมายและตัวชี้วัดให้กับทุกสายงาน
  ซึ่งได้ถ่ายทอดเป้าหมายลงไปยังหน่วยงานตามลำดับชั้น
  และมีการประเมินผลการดำเนินงานเปรียบเทียบกับเป้าหมาย
  รวมทั้งมีการวิเคราะห์เพื่อหาสาเหตุของความแตกต่าง (ถ้ามี) ผลกระทบที่เกิดขึ้น
  แผนงานรองรับ และวิธีการดำเนินการเพื่อแก้ไขหรือลดผลกระทบดังกล่าว
  เพื่อนำเสนอให้คณะกรรมการบริษัทฯ รับทราบเป็นประจำทุกไตรมาส

  - ฝ่ายตรวจสอบภายใน
  ทำการสอบทานความเพียงพอเหมาะสมของระบบการควบคุมภายในตามแผนการตรวจสอบประจำปี
  ที่ได้รับการอนุมัติจากคณะกรรมการตรวจสอบ
  และรายงานผลการตรวจสอบให้คณะกรรมการตรวจสอบทราบอย่างสม่ำเสมอ

  - เลขานุการบริษัท
  ได้ประสานงานกับสายงานที่เกี่ยวข้องเพื่อรวบรวมข้อมูลที่เกี่ยวข้องนำเสนอรายงานต่อคณะกรรมการบริษัทฯ
  เพื่อการติดตามและกำกับการปฏิบัติงานของฝ่ายบริหารโดยคณะกรรมการฯ
  ตามหลักการกำกับดูแลกิจการที่ดี

เพื่อให้การเปิดเผยข้อมูลและสารสนเทศของบริษัทฯ
เป็นไปตามข้อกำหนดของหน่วยงานกำกับดูแลที่เกี่ยวข้อง บริษัทฯ
ได้เปิดเผยประวัติย่อและข้อมูลของผู้อำนวยการฝ่ายตรวจสอบภายใน และเลขานุการบริษัท
ซึ่งทำหน้าที่กำกับการปฏิบัติงานตามหน้าที่ความรับผิดชอบที่ได้รับมอบหมาย ปรากฏในข้อมูลกรรมการ
ผู้บริหาร และเลขานุการบริษัท และเผยแพร่บนเว็บไซต์ของบริษัทฯ www.ratch.co.th

2)  การบริหารความเสี่ยง

คณะกรรมการฯ ได้ให้ความสำคัญอย่างมากกับการบริหารความเสี่ยง
โดยได้ประกาศนโยบายการบริหารความเสี่ยงและมอบหมายให้ “คณะกรรมการบริหารความเสี่ยง”
เป็นผู้รับผิดชอบในการระบุปัจจัยเสี่ยง
กำหนดมาตรการในการจัดการและควบคุมความเสี่ยงให้อยู่ในระดับที่ยอมรับได้
เพื่อป้องกันไม่ให้เกิดผลกระทบต่อการประกอบธุรกิจและต่อผู้มีส่วนได้เสียทุกฝ่าย
ตลอดจนให้มีการรายงานให้คณะกรรมการฯ ทราบเป็นประจำทุกไตรมาส
และให้ความสำคัญกับสัญญาณเตือนภัยล่วงหน้า และรายการผิดปกติต่างๆ
เพื่อให้สามารถปรับเปลี่ยนกลยุทธ์แผนงาน และวิธีการบริหารจัดการได้อย่างทันท่วงที
(รายละเอียดคณะกรรมการบริหารความเสี่ยงปรากฏในหัวข้อโครงสร้างการจัดการ
และรายงานของคณะกรรมการบริหารความเสี่ยง)

รายงานคณะกรรมการตรวจสอบ

คณะกรรมการตรวจสอบของ บริษัท ผลิตไฟฟ้าราชบุรีโฮลดิ้ง จำกัด (มหาชน)
ประกอบด้วยกรรมการอิสระจำนวน 4 ท่าน ได้แก่ เรืออากาศเอกศิริเดช จุลเปมะ
เป็นประธานกรรมการตรวจสอบ นายสาธิต รังคสิริ นางสาวรัตนา ตรีพิพัฒน์กุล
และนางสาวปิยะธิดา ประดิษฐบาทุกา เป็นกรรมการตรวจสอบ โดยมีนายพรชัย จำนงค์เดช
ผู้อำนวยการฝ่ายตรวจสอบภายใน ทำหน้าที่เลขานุการคณะกรรมการตรวจสอบ ในระหว่างปี 2556
มีการเพิ่มเติมจำนวนกรรมการตรวจสอบ ตามมติคณะกรรมการบริษัทฯ ครั้งที่ 4/2556 โดยแต่งตั้ง
นางสาวรัตนา ตรีพิพัฒน์กุล เป็นกรรมการตรวจสอบ ตั้งแต่วันที่ 24 เมษายน 2556

กรรมการตรวจสอบทุกท่านมีคุณสมบัติของกรรมการอิสระ และกรรมการตรวจสอบ
ครบถ้วนตามที่กำหนดไว้ในระเบียบบริษัทฯ ว่าด้วย คณะกรรมการบริษัท พ.ศ. 2556
และระเบียบบริษัทฯ ว่าด้วย คณะกรรมการตรวจสอบ พ.ศ. 2551
ซึ่งสอดคล้องกับข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ (กลต.)
และตลาดหลักทรัพย์แห่งประเทศไทย

ในปี 2556 คณะกรรมการตรวจสอบได้มีการประชุมรวม 6 ครั้ง
โดยมีวาระการประชุมร่วมกันระหว่างคณะกรรมการตรวจสอบและผู้สอบบัญชีโดยไม่มีฝ่ายบริหารเข้าร่วมประชุมด้วย
1 ครั้ง (รายละเอียดการเข้าประชุมของกรรมการตรวจสอบแต่ละท่าน
ปรากฎอยู่ในตารางการเข้าร่วมประชุมของคณะกรรมการ ในเรื่องรายงานการกำกับดูแลกิจการ)
การประชุมกรรมการตรวจสอบทุกครั้ง จะมีฝ่ายบริหารของบริษัทฯ บริษัทย่อย
และผู้สอบบัญชีเข้าร่วมประชุมด้วยทุกครั้งเพื่อร่วมเสนอข้อมูล
รับฟังความคิดเห็นและข้อเสนอแนะที่เป็นประโยชน์ต่อการบริหารงาน ผลจากการประชุม
แต่ละครั้งได้นำเสนอต่อคณะกรรมการของบริษัทฯ และบริษัทย่อยเพื่อทราบทุกครั้ง

ในรอบปีที่ผ่านมาคณะกรรมการตรวจสอบดำเนินกิจกรรมที่สำคัญสรุปได้ดังนี้

-   สอบทานความถูกต้อง ครบถ้วน ความเชื่อถือได้ของงบการเงินรายไตรมาส
    และงบการเงินประจำปีของบริษัทฯ
    และบริษัทย่อยก่อนที่จะนำเสนอคณะกรรมการของแต่ละบริษัท

-   พิจารณาข้อมูลการนำมาตรฐานการบัญชีใหม่ มาตรฐานการรายงานทางการเงินใหม่
    ที่มีการปรับปรุงที่เกี่ยวข้องกับบริษัท
    โดยพิจารณาร่วมกับผู้สอบบัญชีในการนำมาตรฐานการบัญชีใหม่ที่มีผลบังคับใช้ใน ปี 2556
    มาปฎิบัติ

-   สอบทานความเพียงพอของระบบการควบคุมภายใน
    เพื่อให้มั่นใจว่าการดำเนินงานของบริษัทเป็นไปอย่าง มีประสิทธิภาพประสิทธิผล
    และสามารถบรรลุเป้าหมายตามที่กำหนดไว้

-   สอบทานการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ แห่งประเทศไทย หรือกฎหมายที่เกี่ยวข้องกับธุรกิจของบริษัทฯ

-   สอบทานรายการที่อาจมีความขัดแย้งทางผลประโยชน์
    ให้เป็นไปตามกฎหมายและกฎระเบียบตาม ที่คณะกรรมการกำกับตลาดทุน
    และหน่วยงานอื่นๆที่เกี่ยวข้องกำหนด
    โดยรายการที่เป็นรายการเกี่ยวโยงหรือรายการที่อาจมีความขัดแย้งทางผลประโยชน์จะต้องนำเสนอคณะกรรมการตรวจสอบเพื่อพิจารณาให้ความเห็นชอบก่อนที่จะนำเสนอคณะกรรมการบริษัทฯ
    เพื่อพิจารณาต่อไป และฝ่ายบริหารได้รายงานความเคลื่อนไหวของรายการต่างๆ
    ต่อคณะกรรมการตรวจสอบเพื่อทราบทุกไตรมาส

-   พิจารณาข้อมูลระบบงานบริหารความเสี่ยง
    โดยได้รับสรุปรายงานผลการดำเนินงานของคณะทำงานบริหารความเสี่ยง
    ทั้งนี้ปัจจัยความเสี่ยงที่สำคัญบริษัทได้แสดงไว้ในรายงานประจำปีแล้ว

-   กำกับดูแลงานตรวจสอบภายใน
    เพื่อให้มั่นใจว่าการดำเนินงานตรวจสอบภายในเป็นไปอย่างมีประสิทธิภาพและประสิทธิผล
    โดยให้ความเห็นชอบแผนการตรวจสอบประจำปี รับทราบรายงานผลการตรวจสอบ
    และให้ความเห็นในเรื่องการควบคุมภายในให้รัดกุมเพียงพอที่จะป้องกันหรือลดความเสี่ยงที่อาจจะเกิดขึ้นได้
    รวมทั้งเสนอแนะแนวทางการดำเนินงานการติดตามผลและการปรับปรุงแก้ไข
    เพื่อให้งานตรวจสอบภายในดำเนินการอย่างเหมาะสมและมีประสิทธิผล

โดยสรุป คณะกรรมการตรวจสอบมีความเห็นว่า งบการเงินของบริษัทฯ
และบริษัทย่อยได้จัดทำขึ้นตามหลักการบัญชีที่รับรองทั่วไป มีการเปิดเผยข้อมูลอย่างเพียงพอ
มีความถูกต้อง ครบถ้วน เชื่อถือได้ ระบบการควบคุมภายในมีประสิทธิภาพและประสิทธิผลเพียงพอ
มีการแบ่งแยกอำนาจหน้าที่โดยชัดเจน ทั้งนี้ไม่พบจุดอ่อนหรือ ข้อบกพร่องที่เป็นสาระสำคัญ
ซึ่งสอดคล้องกับการประเมินของผู้สอบบัญชี การดำเนินธุรกิจของบริษัทฯ
และบริษัทย่อยเป็นไปโดยสอดคล้องกับกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์แห่งประเทศไทย หรือกฎหมายอื่นที่เกี่ยวข้อง

อนึ่ง คณะกรรมการตรวจสอบได้พิจารณาให้ความเห็นชอบในการแต่งตั้งนายนายวินิจ ศิลามงคล
(ผู้สอบบัญชีรับอนุญาตเลขที่ 3378) หรือนายเจริญ ผู้สัมฤทธิ์เลิศ (ผู้สอบบัญชีรับอนุญาตเลขที่ 4068)
หรือนายวัยวัฒน์ กอสมานชัยกิจ (ผู้สอบบัญชีรับอนุญาตเลขที่ 6333) แห่งบริษัท เคพีเอ็มจี ภูมิไชย
สอบบัญชี จำกัด เป็นผู้สอบบัญชีของบริษัทฯ และบริษัทย่อย ประจำปี 2557
โดยมีค่าธรรมเนียมในการสอบบัญชีรวมเป็นเงิน 2,190,000 บาท (รวม Out-of-pocket)
โดยค่าสอบบัญชีเฉพาะส่วนของบริษัทฯ คิดเป็นเงิน 810,000 บาท
ทั้งนี้คณะกรรมการตรวจสอบได้เสนอเรื่องดังกล่าวต่อคณะกรรมการบริษัทฯ
เพื่อนำเสนอขออนุมัติจากที่ประชุมผู้ถือหุ้นต่อไป

[]

เรืออากาศเอก ......................................................

(ศิริเดช จุลเปมะ)

ประธานกรรมการตรวจสอบ

12. รายการระหว่างกัน

[]

[]

[]

[]

[]

[]

[]

[]

[]

[]

[]

[]

[]

[]

[]

[]

[]

[]

[]

[]